ഈദ് കിസ്‌വയുമായി കെ എം സി സി – Chavakkad Online\nഈദ് കിസ്‌വയുമായി കെ എം സി സി\nBy From the desk\t On Jun 3, 2019\nചാവക്കാട്: പെരുന്നാളിനോടനുബന്ധിച്ച് ഉമ്മുൽ ഖുവൈൻ കെ എം സി സി യുടെ നേതൃത്വത്തിൽ സംഘടിപ്പിച്ച “ഈദ് കിസ്‌വ 2019” പുതുവസ്ത്ര വിതരണ ഉദ്ഘാടനം പാണക്കാട് സയ്യിദ് സാദിഖ് അലി ഷിഹാബ് തങ്ങൾ നിർവ്വഹിച്ചു. മുസ്ലിം ലീഗ് മുനിസിപ്പൽ പ്രസിഡണ്ട് ജലീൽ വലിയകത്ത് അധ്യക്ഷത വഹിച്ചു.\nനിയോജക മണ്ഡലം പ്രസിഡണ്ട് ആർ വി അബ്ദു റഹീം മുഖ്യ പ്രഭാഷണം നടത്തി.മുസ്ലിം ലീഗ് നിയോജക മണ്ഡലം സെക്രട്ടറിമാരായ ലത്തീഫ് പാലയൂർ, ഫൈസൽ കാനാംപുള്ളി, മുനിസിപ്പൽ ജനറൽ സെക്രട്ടറി ഹനീഫ് ചാവക്കാട്, അലൈൻ കെ എം സി സി ഓർഗനൈസിംഗ് സെക്രട്ടറി മുത്തലിബ് കുട്ടംപറമ്പത്ത്, മുനിസിപ്പൽ കൗൺസിലർ റ്റി എ ഹാരിസ്, റഹീം ചാവക്കാട്, റിയാസ് തേക്കഞ്ചേരി, എം എസ് സാലിഹ്, ബക്കർ പുതിയറ, കെ അബ്ദുറഹ്മാൻ ഹാജി, കാസിം ചീനിച്ചുവട്, കെ കെബീർ, കെ എ ഷാനവാസ് എന്നിവർ സംബന്ധിച്ചു.\nസമത്വ സമാജത്തിന് പുതിയ നേതൃത്വം\nലോക മാനവ സാഹോദര്യ ഭാവം ഉയർത്തിപ്പിടിക്കുക


Germany - Otta Nottathil - 29720202changes\nഓഗസ്റ്റില് ജര്‍മനിയെ കാത്തിരിക്കുന്ന മാറ്റങ്ങള്\nബര്‍ലിന്: കൊറോണവൈറസ് കാരണമുള്ള നിയന്ത്രണങ്ങളിലെ മാറ്റങ്ങള് മുതല് നികുതി അടയ്ക്കാനുള്ള സമയ പരിധിയും കമ്പനികള്‍ക്കുള്ള ധന സഹായവും വരെ നിരവധി മാറ്റങ്ങളാണ് ഓഗസ്റ്റില് ജര്‍മനിയെ കാത്തിരിക്കുന്നത്.\nജൂലൈ 31 ആണ് ടാക്സ് കണ്‍സള്‍ട്ടന്റില്ലാതെ ടാക്സ് റിട്ടേണ് തയാറാക്കുന്നവര്‍ക്ക് അതു സമര്‍പ്പിക്കാനുള്ള അവസാന തീയതി. സമയത് ഇതു പൂര്‍ത്തിയാക്കിയാല് അര്‍ഹമായ തുക തിരിച്ചു കിട്ടുന്നത് എളുപ്പമാകും.\nതൊഴില് പരിശീലനത്തിനു നല്‍കുന്ന സാമ്പത്തിക സഹായം വര്‍ധിപ്പിക്കാനുള്ള തീരുമാനം പ്രാബല്യത്തില് വരുന്നത് ഓഗസ്റ്റ് ഒന്നിനാണ്. അവിവാഹിതരായ മാതാപിതാക്കള്‍ക്കു ലഭിക്കുന്ന ചൈല്‍ഡ് കെയര് സപ്ളിമെന്റ് 130 യൂറോയില് നിന്ന് 150 യൂറോയാക്കിയതും നടപ്പില് വരും.\nഏപ്രില് മധ്യത്തില് പ്രാബല്യത്തില് വന്ന കോവിഡ്~19 വര്‍ക്കിങ് ടൈം ആക്റ്റിന്റെ കാലാവധി ജൂലൈ 31ന് അവസാനിക്കുകയാണ്. ഇതനുസരിച്ച് ദിവസം 12 മണിക്കൂറും ആഴ്ചയില് 60 മണിക്കൂറും വരെ ജോലി ചെയ്യിക്കാനുള്ള തൊഴിലുടമയുടെ അധികാരം ഇല്ലാതായി. വിശ്രമ സമയം വെട്ടിക്കുറയ്ക്കാനും ഞായറാഴ്ചകളിലും മറ്റു പൊതു അവധി ദിവസങ്ങളിലും ജോലി ചെയ്യിക്കാനുമുള്ള അവകാശവും ഇനിയില്ല.\nകൊറോണവൈറസ് ബാധ കാരണം പ്രതിസന്ധി നേരിടുന്ന ചെറുകിട ~ ഇടത്തരം കമ്പനികള്‍ക്ക് ഓഗസ്റ്റ് അവസാനം വരെയാണ് സാമ്പത്തിക സഹായത്തിന് അപേക്ഷിക്കാന് സാധിക്കുക.\nവൈറസ് ബാധയെത്തുടര്‍ന്ന് ഏര്‍പ്പെടുത്തിയിരുന്ന അന്താരാഷ്ട്ര യാത്രാ മുന്നറിയിപ്പുകളും ഓഗസ്റ്റില് കാലഹരണപ്പെടും.\nKeywords: Germany - Otta Nottathil - 29720202changes Germany - Otta Nottathil - 29720202changes,pravasi news,malayalam news portal,malayalam news from Europe,Gulf malayalam news,American malayalam news,Canadian malayalam news,Singapore malayalam news,Australia malayalam news,Newzealand malayalam news,Malayalees News Portal,Malayali News,News for Mallus,Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings. Pravasi Lokam - pravasionline.com-apravasi malayalam news portal. Malayalam Pravasi news from Europe,Gulf malayalam news,American malayalam news,Canadian malayalam news,Singapore malayalam news, Australia malayalam news,Newzealand malayalam news,Inda and other countries. Covers topics - News headlines, Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings.


kerala-vs achudhananthan | 'എന്‍റെ ആരോഗ്യസ്ഥിതിയും കോവിഡും കാരണം ഇവിടെ നേരിട്ടെത്തി നിങ്ങളെ അഭിസംബോധന ചെയ്യാനാവാത്തതില് ദുഃഖമുണ്ട്..പക്ഷെ, എനിക്ക് നിങ്ങളെ ഓര്‍മ്മിപ്പിക്കാനുള്ളത്...' സഖാവ് വിഎസിന്റെ വാക്കുകൾ - Malayalivartha.com Widgets Magazine\n26 OCTOBER 2020 01:41 PM IST\nആരോഗ്യസ്ഥിതിമൂലവും കോവിഡും കാരണം നേരിട്ടെത്തി നിങ്ങളെ അഭിസംബോധന ചെയ്യാനാവാത്തതില് ദുഃഖം പ്രകടിപ്പിച്ചുകൊണ്ട് രംഗത്ത് എത്തിയിരിക്കുകയാണ് സഖാവ് വി.എസ് അച്യുതാനന്ദൻ. മാത്രമല്ല വളരെ പ്രധാനപ്പെട്ട ഒരു കാര്യം കൂടി അദ്ദേഹം തന്റെ ഫേസ്ബുക്കിൽ കുറിക്കുകയുണ്ടായി. ജനകീയ സമര മുന്നേറ്റങ്ങളിലെ രോമാഞ്ചജനകമായ പുന്നപ്ര വയലാര്‍സമരത്തിന്‍റെ രാഷ്ട്രീയ പ്രസക്തിയെക്കുറിച്ചാണ് അദ്ദേഹം പറഞ്ഞുവയ്ക്കുന്നത്.\nസഖാവ് വി.എസ്. ഫെയ്സ്ബുക്ക് പോസ്റ്റ്


അശാസ്ത്രീയ താരിഫ് വില : ഭൂമി ക്രയവിക്രയം നടത്താനാകാതെ കർഷകർ : Deepika.com Nattu Visesham\nമൂലമറ്റം: കോവിഡ് പ്രതിസന്ധി മൂലം നട്ടം തിരിയുന്ന കർഷകരുടെ ജീവിതത്തിന് കൂടുതൽ പ്രതിസന്ധി സൃഷ്‌ടിച്ച് താരിഫ് വിലയിലെ അന്യായവും അശാസ്ത്രീയവുമായ വില വർധന. വെള്ളിയാമറ്റം പഞ്ചായത്തിൽ ബ്ലോക്ക് നന്പർ 27, 28 -ൽപ്പെട്ട കർഷകരാണ് ഇതുമൂലം ദുരിതത്തിലായിരിക്കുന്നത്. ഈ ബ്ലോക്കുകളിൽ ഏക്കറിന് 42 ലക്ഷം മുതൽ 44.5 ലക്ഷം വരെയാണ് താരിഫ് വില നിശ്ചയിച്ചിരിക്കുന്നത്. ടൗണിലുള്ള സ്ഥലത്തിനു മാത്രമല്ല മലമുകളിലുള്ള റോഡുസൗകര്യം പോലുമില്ലാത്ത സ്ഥലത്തിനും ഒരേ താരിഫാണ് നിശ്ചയിച്ചിരിക്കുന്നത്. ഇതു മൂലം കർഷകർക്ക് സ്ഥലം വിൽക്കാനോ വാങ്ങാനോ കഴിയാത്ത സ്ഥിതിയാണ് ഉണ്ടായിരിക്കുന്നത്. 19,266 ആളുകളെയും 4828 കുടുംബങ്ങളെയുമാണ് ഇത് ഗുരുതരമായി ബാധിക്കുന്നത്.\nവിവാഹം, വിദ്യാഭ്യാസം തുടങ്ങിയ അത്യാവശ്യ കാര്യങ്ങൾക്ക് പോലും ഭൂമി വിൽക്കാൻ സാധിക്കാത്ത സ്ഥിതി വന്നതോടെ കർഷകരുടെ അവസ്ഥ ദുസഹമായിരിക്കുകയാണ്. ഇതുമൂലം ജീവിതം വഴിമുട്ടിയ നിരവധി കർഷകർ ഇവിടെയുണ്ട്. മക്കളുടെ വിദേശത്തും മറ്റുമുള്ള ഉന്നത വിദ്യാഭ്യാസത്തിന് പണം കണ്ടെത്താൻ സാധിക്കാതെ ആ മോഹം ഉപേക്ഷിക്കേണ്ടിവന്നവർ ഇന്ന് കണ്ണീരുമായി കഴിയുകയാണ്. ഫെയർ വാല്യു വർധന കുറയ്ക്കുന്നതിന് നടപടി സ്വീകരിക്കണമെന്ന് ആവശ്യപ്പെട്ട് വില്ലേജ് ഓഫീസ് അധികൃതരെ പലരും സമീപിച്ചെങ്കിലും അവർ നിസഹായവസ്ഥ വെളിപ്പെടുത്തുകയാണ് ചെയ്തത്.\nഅന്യായമായ താരിഫ് വിലയുണ്ടെന്ന് ആക്ഷേപമുള്ളവർ ആർഡിഒയ്ക്ക് പരാതി നൽകിയാൽ അക്കാര്യത്തിൽ ആർഡിഒ അന്വേഷണം നടത്തി നടപടി സ്വീകരിക്കുമെന്നാണ് വില്ലേജ് അധികൃതർ പറയുന്നത്. എന്നാൽ പഞ്ചായത്തിലെ രണ്ട് ബ്ലോക്കുകളിലെ നൂറു കണക്കിന് കർഷകരുടെ ഭൂമിക്കുണ്ടായിട്ടുള്ള അന്യായമായ താരിഫ് വർധന കുറയ്ക്കുന്നതിന് സംസ്ഥാന സർക്കാരിന്‍റെ പ്രത്യേക ഉത്തരവ് വേണമെന്നാണ് ഇവർ പറയുന്നത്.\nറവന്യു മന്ത്രിയുടെയോ റവന്യു പ്രിൻസിപ്പൽ സെക്രട്ടറിയുടെയോ ഉത്തരവ് ഉണ്ടായാലേ ആർഡിഒയ്ക്ക് ഇക്കാര്യത്തിൽ വില്ലേജ് ഓഫീസറുടെ റിപ്പോർട്ടിന്‍റെ വെളിച്ചത്തിൽ നടപടി എടുക്കാനാകൂ. കർഷകരുടെയും കർഷക സംഘടനകളുടെയും രാഷ്ട്രീയ പാർട്ടികളുടെയും ജനപ്രതിനിധികളുടെയും അടിയന്തരമായ ഇടപെടൽ ഇക്കാര്യത്തിൽ ഉണ്ടായാലേ ഈ പ്രദേശത്തെ കർഷകർക്ക് നീതി ലഭ്യമാകൂ.\nതാരിഫ് വില വർധന മൂലം കർഷകർ വലിയ ദുരിതമാണ് അനുഭവിക്കുന്നത്. ഇതുമൂലം സ്ഥലം വിൽക്കാൻ കഴിയാത്ത അവസ്ഥയാണ് കർഷകർക്ക് ഉണ്ടായിരിക്കുന്നത്. ബ്ലോക്ക് നന്പർ 27-ൽ 286 /3 റീസർവേ നന്പരിൽപെട്ട സ്ഥലത്തിന് ഏക്കറിന് 44.5 ലക്ഷം രൂപയാണ് ഫെയർ വാല്യു നിശ്ചയിച്ചിരിക്കുന്നത്. താരിഫ് വർധന പിൻവലിക്കുന്നതിന് സർക്കാർ അടിയന്തര നടപടി സ്വീകരിക്കണം.\nജിമ്മി മാത്യു കളപ്പുരയിൽ\nതാരിഫ് വിലയിലെ വർധന മൂലം ദുരിതമനുഭവിക്കുന്ന കർഷകരെ സഹായിക്കാൻ സത്വര നടപടി ഉണ്ടാകണം. സ്വന്തം പേരിൽ അറക്കുളം പഞ്ചായത്തിൽ ബ്ലോക്ക് നന്പർ 24-ൽ റീ സർവേ നന്പർ 28/2-ൽ പെട്ട സ്ഥലത്തിന് ഏക്കറിന് 14 ലക്ഷം രൂപ ഫെയർവാല്യു നിശ്ചയിച്ചിരിക്കെ ഇതിനോട് ചേർന്നു കിടക്കുന്ന വെള്ളിയാമറ്റം പഞ്ചായത്തിലെ ബ്ലോക്ക് നന്പർ 27-ൽ സർവേ നന്പർ 323/1 ൽപ്പെട്ട സ്ഥലത്തിന് ഏക്കറിന് 36 ലക്ഷം രൂപയാണ് താരിഫ് വില. അശാസ്്ത്രീയമായ ഈ നടപടി പിൻവലിച്ച് നൂറു കണക്കിന് കർഷകരെ പ്രതിസന്ധിയിൽ നിന്ന് രക്ഷിക്കണം.\nമൈക്കിൾ മാത്യു പുരയിടം\nവെള്ളിയാമറ്റം പഞ്ചായത്തിലെ റോഡ് സൗകര്യം പോലുമില്ലാത്ത മലമുകളിലുള്ള സ്ഥലത്തിന് നിശ്ചയിച്ചിരിക്കുന്ന താരിഫ് വില കേട്ടുകേൾവി പോലുമില്ലാത്തതാണ്. അന്യായമായ താരിഫ് വില വർധന മൂലം ഭൂമിയുടെ ക്രയവിക്രയം അസാധ്യമായിരിക്കുകയാണ്. താരിഫ് വില വർധന മൂലം ആധാരം രജിസ്റ്റർ ചെയ്യുന്പോൾ താങ്ങാനാകാത്ത തുക സ്റ്റാന്പ് ഡ്യൂട്ടിയിനത്തിലും മറ്റും അടയ്ക്കേണ്ട സ്ഥിതിയാണുള്ളത്. ഇതു മൂലം ആരും ഭൂമി വാങ്ങാൻ തയാറാകുന്നില്ല.\nരജിസ്ട്രേഷൻ വകുപ്പിനും വൻ നഷ്ടമാണ് ഇതു മൂലമുണ്ടാകുന്നത്.


കമ്മ്യൂണിസം മരീചികയാണെന്ന് തെളിയിക്കുന്ന സോവിയറ്റ് യൂണിയന് – Sneha Samvadam – Magazine- Niche of truth – Magazine\nകമ്മ്യൂണിസം മരീചികയാണെന്ന് തെളിയിക്കുന്ന സോവിയറ്റ് യൂണിയന്\nMay 2, 2018 ഡോ. എം. ഉഥ്മാന്0Comment\nസോഷ്യലിസത്തെയും കമ്മ്യൂണിസത്തെയും പറ്റി നാല്‍പതോ അമ്പതോ കൊല്ലങ്ങള്‍ക്കു മുമ്പുണ്ടായിരുന്ന മിഥ്യാധാരണകള്, ഇന്ന് ഇടതുപക്ഷ ചിന്താഗതിക്കാരായ ബുദ്ധിജീവികള് കൂടി വെച്ചുപു\nലര്‍ത്തുന്നില്ല. ലോകത്തിന്റെ മൂന്നിലൊരു ഭാഗത്ത് സോഷ്യലിസവും കമ്മ്യൂണിസവും കെട്ടിപ്പടുക്കുവാന് നടത്തിയിട്ടുള്ള, നടത്തിക്കൊണ്ടിരിക്കുന്ന, ശ്രമങ്ങള്‍ക്ക് പ്രതീക്ഷിച്ചിരുന്ന പോലെയുള്ള ഫലങ്ങളല്ല ഉണ്ടായിട്ടുള്ളതും ഉണ്ടായിക്കൊണ്ടിരിക്കുന്നതും. ചൈന മുതലാളിത്ത വ്യവസ്ഥിതിയിലേക്കു തന്നെ തിരിച്ചുപോവുകയാണോ എന്ന് പലരും സംശയം പ്രകടിപ്പിക്കുന്നു. യാഥാസ്ഥിതിക മാര്‍ക്‌സിസം വിട്ട് ‘മാവോയിസം‘ എന്ന ചൈനീസ് മാര്‍ക്‌സിസം സ്വീകരിച്ചിരുന്ന ചൈന ഇന്ന് അതും കൈവിട്ട് വളയമില്ലാതെ തന്നെ ചാടുന്ന നിലയിലേക്കു നീങ്ങുകയാണ്. സോവിയറ്റ് റഷ്യ, സ്റ്റാലിനുശേഷം ക്രൂഷ്‌ചേവിന്റെ ലിബറല് ലൈന് കുറച്ചുകാലം പരീക്ഷിച്ച് ക്രൂഷ്‌ചോവിനെ കയ്യൊഴിച്ചു. ഇന്ന് വീണ്ടും ഗോര്‍ബച്ചേവ് ക്രൂഷ്‌ചേവിനെ ശ്ലാഘിക്കുകയും, കൂടുതല് വിശാലതയും വിട്ടുവീഴ്ചയുമുള്ള ലൈന് സ്വീകരിക്കുകയുമാണ്. എവിടെയാണ് അതെത്തിക്കുക എന്നുപറയുക സാധ്യമല്ല. ഏതായാലും എന്തോ വലിയ മാറ്റങ്ങളുടെയും ഒരു നൂതന വിപ്ലവത്തിന്റെ തന്നെയും വക്കിലാണ് സോവിയറ്റ് റഷ്യ എത്തിയിട്ടുള്ളത് എന്നു ന്യായമായും സംശയിക്കാം.\nപത്തെഴുപത് കൊല്ലമായി ഒക്‌ടോബര് വിപ്ലവം കഴിഞ്ഞിട്ട്. തൊഴിലാളി വര്‍ഗത്തിന്റെ സര്‍വാധിപത്യത്തിനുകീഴില്, സോഷ്യലിസ്റ്റ് വ്യവസ്ഥ കെട്ടിപ്പടുത്ത് കമ്മ്യൂണിസ്റ്റ് വ്യവസ്ഥയിലേക്കു കുതിച്ചുചാടേണ്ട കാലം അതിക്രമിച്ചിരിക്കുകയാണ്. വിപ്ലവകാലത്തുണ്ടായിരുന്ന തലമുറ ഏകദേശം അവസാനിച്ചു കഴിഞ്ഞു. അന്ന് കുട്ടികളായിരുന്ന ചിലരെല്ലാം ബാക്കി നില്‍ക്കുന്നുണ്ടാവും. ഏതായാലും വിപ്ലവത്തിന്റെ ആവേശവും ഓര്‍മകളും ഉള്‍ക്കൊള്ളുന്ന പു\nതിയ തലമുറകളിലേക്ക് അധികാരവും പാ\nര്‍ട്ടി നേതൃത്വവും പകര്‍ന്നിരിക്കുകയാണ്. എഴുപത് കൊല്ലക്കാലം കമ്മ്യൂണിസ്റ്റ്\nപാര്‍ട്ടിയുടെ നേതൃത്വത്തില് സോഷ്യലിസ്റ്റ് വ്യവസ്ഥിതി കെട്ടിപ്പടുത്തിട്ട് ‘ഇപ്പോഴും വഞ്ചി അക്കരെ തന്നെ‘ എന്ന നിലയിലാണ് എന്നുവരികില് അടിസ്ഥാനപരമായ തകരാറ് എവിടെയാണ് എന്ന് പരിശോധിക്കേണ്ടതല്ലേ! ഇന്ന് അധികാരത്തിലുള്ള പാര്‍ട്ടി നേതൃത്വം കഴിഞ്ഞകാല പാര്‍ട്ടി നേതൃത്വത്തിന്റെ പേരില് കുറ്റമാരോപിച്ചതുകൊണ്ട് മാത്രമായില്ല. വരുംതലമുറ ഇവരുടെ പേരിലും കുറ്റമാരോപിക്കും! എന്താണ് അടിസ്ഥാനപരമായ തകരാറ് എന്ന് പരിശോധിക്കേണ്ടതുണ്ട്. അതിനു മുതിരുവാന് കമ്മ്യൂണിസ്റ്റുകള്‍ക്ക് സാധ്യമാവുകയില്ല. കാരണം അതവരുട നിലനില്‍പ്പിനുതന്നെ ആപല്‍ക്കരമായിരിക്കും. ‘സോഷ്യലിസം‘ കൈവരുത്താന് തൊഴിലാളിവര്‍ഗ സര്‍വാധിപത്യത്തിലൂടെ, അഥവാ കമ്മ്യൂണിസ്റ്റ് പാര്‍ട്ടിയുടെ സര്‍വാധിപത്യത്തിലൂടെ മാത്രമേ സാധ്യമാവുകയുള്ളൂ എന്ന കമ്മ്യൂണിസ്റ്റ് സിദ്ധാന്തം തന്നെ പരമാബദ്ധമാണ് എന്ന്, കമ്മ്യൂണിസ്റ്റുകള്‍ക്ക് സമ്മതിക്കാന് പറ്റുകയില്ലല്ലോ. അങ്ങനെ വന്നാല് കമ്മ്യൂണിസ്റ്റ് പാര്‍ട്ടിയുടെ നിലനില്‍പ്പിനുതന്നെ ന്യായീകരണമില്ലാതാകും.\nലോകത്തിലെ വിവിധ രാജ്യങ്ങളില് കമ്മ്യൂണിസ്റ്റ് പാര്‍ട്ടിയുടെ പേരില് ഉണ്ടാക്കിയ വിപ്ലവങ്ങളും രക്തചൊരിച്ചിലുകളും മനുഷ്യവര്‍ഗത്തെ സോഷ്യലിസത്തിലേക്കും സമാധാനത്തിലേക്കും നയിക്കുന്നതിനുപകരം, മനുഷ്യവര്‍ഗത്തെ മുഴുവന് നശിപ്പിക്കാവുന്ന അണുവായുധ യുദ്ധത്തിന്റെ വക്കോളം എത്തിയിരിക്കയാണ്. സോവിയറ്റ് കമ്മ്യൂണിസ്റ്റ് പാര്‍ട്ടി സെക്രട്ടറി ഗോര്‍ബച്ചേവ്\nപോലും ദൈവത്തെ വിളിച്ചു സഹായം തേടാന് മാത്രം, അത്യാപല്‍ക്കരമായ ഒരു പതനത്തിലാണ് മനുഷ്യവര്‍ഗം എത്തിയിട്ടുള്ളത്. മുതലാളിത്ത സാമ്രാജ്യ രാഷ്ട്രങ്ങളുടെ നയങ്ങള് മാത്രമാണ് ഈ പതനത്തില് എത്തുവാന് കാരണമെന്ന് പറഞ്ഞേക്കാം. എന്നാല് കമ്മ്യൂണിസ്റ്റ് വിപ്ലവങ്ങള് കൊണ്ടും തൊഴിലാളിവര്‍ഗ സര്‍വാധിപത്യം കൊണ്ടും ഉദ്ദേശിച്ച സോഷ്യലിസ്റ്റ് വ്യവസ്ഥയും കമ്മ്യൂണിസ്റ്റ് വ്യവസ്ഥയും കൈവരുത്താന് സോവിയറ്റ് റഷ്യക്കോ മറ്റ് കമ്മ്യൂണിസ്റ്റ് ചേരിയിലുള്ള രാഷ്ട്രങ്ങള്‍ക്കോ സാധ്യമായോ? പശ്ചിമ യൂറോപ്പിലെ സ്വീഡന്, നോര്‍വേ, ഡെന്‍മാര്‍ക്ക്, വെസ്റ്റ് ജര്‍മനി, ഫ്രാന്‍സ് മുതലായ രാഷ്ട്രങ്ങള്‍ക്ക്, കൈവരുത്താന് കഴിഞ്ഞ സാമൂഹിക നീതിയും ഐശ്വര്യവും പുരോഗതിയുമായി തുലനം ചെയ്യുമ്പോള് സോവിയറ്റ് റഷ്യ ഇന്നും വളരെ പിന്നിലാണ്. നിരവധി മനുഷ്യരെ കുരുതി കൊടുക്കുകയും അതിലുമെത്രയോ പേരെ സൈബീരിയയിലേക്കയക്കുകയും ജനങ്ങളുടെ\nപൗരസ്വാതന്ത്ര്യങ്ങളും മതസ്വാതന്ത്ര്യങ്ങളും അടിച്ചമര്‍ത്തുകയും എല്ലാം ചെയ്തിട്ടും, വ്യാവസായിക, കാര്‍ഷിക, സാമ്പത്തിക രംഗങ്ങളില്‍പോലും പശ്ചിമ യൂറോപ്പിലെ ജനാധിപത്യ രാജ്യങ്ങളിലെപ്പോലെ പുരോഗതിപ്പെടാന് സോവിയറ്റ് റഷ്യക്ക് സാധിച്ചില്ല. സ്വീഡന്, നോര്‍വെ മുതലായ വെല്‍ഫയര് സ്റ്റേറ്റുകളിലെ ജനങ്ങള്‍ക്കുകിട്ടുന്ന ജീവിത സൗകര്യങ്ങള് സോവിയറ്റ് റഷ്യയിലെ സാധാരണക്കാര്‍ക്ക് സ്വപ്‌നം കാണാന് പോലും സാധ്യമല്ല. ‘തൊഴിലാളിവര്‍ഗ സര്‍വാധിപത്യം‘ എന്ന ‘കമ്മ്യൂണിസ്റ്റ് സര്‍വാധിപത്യം‘ യഥാര്‍ത്ഥത്തില് സോഷ്യലിസത്തിലേക്കും കമ്മ്യൂണിസത്തിലേക്കും എത്തിക്കുന്നതിനുപകരം ജനങ്ങളുടെ പൗരസ്വാതന്ത്ര്യങ്ങളെ ഹനിക്കുകയും സോഷ്യലിസത്തിലേക്കുള്ള പുരോഗതിയെ തടസ്സപ്പെടുത്തുകയുമല്ലേ ചെയ്തിട്ടുള്ളത്?\n‘എല്ലാവരും തൊഴിലെടുക്കുക, തൊഴിലിന്റെ ഗുണത്തിനും വലിപ്പത്തിനുമനുസരിച്ച് പ്രതിഫലം ലഭിക്കുക. ജോലി ചെയ്യാതെ ചൂഷണം കൊണ്ട് ജീവിക്കുവാന് ആരെയും അനുവദിക്കാതിരിക്കുക‘ എന്നെല്ലാമാണ് സോഷ്യലിസം കൊണ്ട് ഉദ്ദേശിക്കപ്പെടുന്നത്. കമ്മ്യൂണിസം എന്നുപറയുമ്പോള് അതിലും പുരോഗമിച്ച ഒരു വ്യവസ്ഥിതിയാണ് ഭാവനയിലുള്ളത്. എല്ലാവരും കഴിയുന്ന ജോലി ചെയ്യുക, എല്ലാവര്‍ക്കും വേണ്ടതെല്ലാം ലഭ്യമാക്കുക എന്ന സ്ഥിതി നിലവില് വരണം. മനുഷ്യരെല്ലാം യാതൊരു സ്വാര്‍ത്ഥതയുമില്ലാത്തവരായിത്തീരുകയും എല്ലാവരും സമൂഹത്തിനുവേണ്ടിയും സമൂഹം ഓരോരുത്തര്‍ക്കുവേണ്ടിയും നിലകൊള്ളുകയും\nചെയ്യുന്ന, അങ്ങേയറ്റത്തെ മാതൃകാപരമായ ഒരു സാമൂഹികക്രമമാണ് കമ്മ്യൂണിസം കൊണ്ട് ഉദ്ദേശിക്കപ്പെടുന്നത്. ഭരണകൂടത്തിന്റെ ആവശ്യമില്ലാത്ത വര്‍ഗരഹിത സമൂഹമായിരിക്കും കമ്മ്യൂണിസ്റ്റ് സമൂഹം. സ്റ്റേറ്റ് (ഭരണകൂടം) ചൂഷക വര്‍ഗത്തിന് ചൂഷിത വര്‍ഗത്തെ അടക്കി ഭരിക്കാനുള്ള ആയുധമാണ്. വര്‍ഗങ്ങളില്ലാത്ത നിലവന്നാല് പിന്നെ ആയുധത്തിന്റെ –സ്റ്റേറ്റിന്റെ– ആവശ്യമില്ലല്ലോ! സോഷ്യലിസ്റ്റ് സമൂഹം വളര്‍ന്ന് കാലാന്തരത്തില് കമ്മ്യൂണിസ്റ്റ് സമൂഹം നിലവില് വരണം. ഭരണകൂടം ഇല്ലാതായിത്തീരും; തീരണം. സോഷ്യലിസ്റ്റ് സമൂഹത്തില്, ക്രമേണ ഭരണകൂടത്തിന്റെ ആവശ്യമില്ലാതായി ‘ഭരണകൂടം‘ തന്നെയില്ലാത്ത ഒരു നിലവരണം. എന്നാല് സോവിയറ്റ് റഷ്യയില് ഭരണകൂടം കൂടുതല് ശക്തിപ്പെടുകയും മനുഷ്യജീവിതത്തിന്റെ എല്ലാ മണ്ഡലങ്ങളും ഭരണകൂടത്തിന്റെ ആധിപത്യത്തിന് കീഴ്‌പ്പെടുത്തുകയും ചെയ്യപ്പെടുന്നു. രാഷ്ട്രീയവും സാമ്പത്തികവും സാംസ്‌കാരികവും ആത്മീയവും ശാസ്ത്രീയവുമായ എല്ലാ മണ്ഡലങ്ങളിലും എന്നുവേണ്ട സ്വകാര്യജീവിതം പോ\nലും, രഹസ്യപ്പോലീസിന്റെയും ഭരണകൂടത്തിന്റെയും ഉരുക്കുമുഷ്ടിക്ക് അടിപ്പെടേണ്ടി വന്നു. പൗരസ്വാതന്ത്ര്യവും മതസ്വാതന്ത്ര്യവുമെല്ലാം നഷ്ടപ്പെടുന്നു. തെരഞ്ഞെടുപ്പും ജനാധിപത്യവുമെല്ലാം വെറും വഞ്ചനയായി മാറുന്നു. ഒരു സ്ഥാനാര്‍ത്ഥി മാത്രം മത്സരിക്കുന്ന പു\nതുമയേറിയ ‘ഇലക്ഷന്‘ വഴി ജനപ്രതിനിധികള് തെരഞ്ഞെടുക്കപ്പെടുന്നു. എല്ലാവരും ആ സ്ഥാനാര്‍ത്ഥിക്ക് വോട്ട് ചെയ്തുകൊള്ളണം; നിര്‍ബന്ധമാണത്. ഈ പ്രഹസനത്തില് എല്ലാവരും വളരെ ഉത്സാഹത്തോടും ആവേശത്തോടും കൂടി പങ്കെടുക്കുകയും വോട്ട് രേഖപ്പെടുത്തുകയും ചെയ്യണം. തൊണ്ണൂറും നൂറും ശതമാനം വോട്ടുകള് ആ ഏകസ്ഥാനാര്‍ത്ഥിക്കു ലഭിക്കുകയും ചെയ്യുന്നു. ഇങ്ങനെയുള്ള തെരഞ്ഞെടുപ്പ് പ്രഹസനത്തില് അഭിനയിക്കുന്ന ജനങ്ങളില് കാലാന്തരത്തില് കാപട്യം ഒരു ദേശീയ സ്വഭാവമായിത്തീരുന്നതില് ആശ്ചര്യപ്പെടാനൊന്നുമില്ല. തൊഴിലാളിവര്‍ഗ സര്‍വാധിപത്യത്തില് കീഴിലുള്ള ‘ജനാധിപത്യം‘ ഇങ്ങനെയല്ലാതാകാന് പറ്റുകയില്ല. കമ്മ്യൂണിസ്റ്റ് പാര്‍ട്ടിയുടെ തൊഴിലാളി വര്‍ഗത്തിന്റെ മുന്നണിപ്പടയാളികളുടെ സ്ഥാനാ\nര്‍ത്ഥിയെയല്ലാതെ, വേറെ ഒരു സ്ഥാനാര്‍ത്ഥിയെ മത്സരിക്കാന് അനുവദിക്കുന്നപക്ഷം അത് സോഷ്യലിസ്റ്റ് വ്യവസ്ഥയെ അപകടപ്പെടുത്തിയേക്കും. മുതലാളിത്തത്തിന്റെ തിരിച്ചുവരവിന് കാരണാമാക്കിയേക്കും! അതുകൊണ്ട് തെരഞ്ഞെടുപ്പിനും വോട്ട് ചെയ്യാനുമെല്ലാമുള്ള ജനങ്ങളുടെ ആഗ്രഹം ശമിപ്പിക്കുവാന് വേണ്ടി ഒരു തെരഞ്ഞെടുപ്പ് പ്രഹസനം നടത്തിക്കൊണ്ടിരിക്കണം. പാര്‍ട്ടി നിശ്ചയിക്കുന്ന ഒരു സ്ഥാനാര്‍ത്ഥി മാത്രമായിരിക്കും രംഗത്തുണ്ടായിരിക്കുക. എന്നാലും എല്ലാവരും വോട്ട് രേഖപ്പെടുത്തണം. ഇങ്ങനെ കാലത്താല് വോട്ടുചെയ്തുകൊണ്ടിരിക്കെ ഒരു ജനതയില് കാപട്യം ഒരു ദേശീയ സ്വഭാവമായി വളരുന്നതില് ആശ്ചര്യപ്പെടാനില്ലല്ലോ! മഹാനായ സ്റ്റാലിന് വോട്ട് രേഖപ്പെടുത്തുന്ന ചിത്രവും വോട്ട് ചെയ്യാന് വന്ന തൊഴിലാളികളുടെ നീണ്ട ക്യൂവിന്റെ ചിത്രങ്ങളുമെല്ലാം പ്രസിദ്ധീകരണങ്ങളില് കണ്ടാല് ഒരു ‘യഥാര്‍ത്ഥ ജനാധിപത്യ‘ത്തിന്റെ പ്രതീതി ഉളവാകും!\nപൗരസ്വാതന്ത്ര്യവും അഭിപ്രായസ്വാതന്ത്ര്യവുമെല്ലാം അടിച്ചമര്‍ത്തപ്പെട്ട സാഹചര്യത്തില് കാപട്യം ജീവിക്കുവാനുള്ള ഒരടവായി ജനങ്ങളാകെ സ്വീകരിക്കുന്നു. ബ്യൂറോക്രസിയെയും പാര്‍ട്ടി ഉന്നതരെയും തൃപ്തിപ്പെടുത്താനുള്ള മത്സരത്തില് പല വേഷവും കെട്ടേണ്ടി വരുന്നു. സ്റ്റാലിന്റെ കാലത്ത് സ്റ്റാലിനോട് അങ്ങേയറ്റത്തെ കൂറും ഭക്തിയും പ്രഖ്യാപിക്കുക എന്നത് റഷ്യന് ബുദ്ധിജീവികളുടെയും തൊഴിലാളികളുടെയും കൃഷിക്കാരുടെയുമെല്ലാം പതിവായി മാറിയത് ഇങ്ങനെയാണ്. കമ്മ്യൂണിസ്റ്റ് സമൂഹത്തിലേക്ക് വേണ്ട ഉത്തമ പൗരന്‍മാരെ വാര്‍ത്തെടുക്കേണ്ട സോഷ്യലിസ്റ്റ് വ്യവസ്ഥയില് വളര്‍ന്നുവരുന്ന പൗരന്‍മാരുടെ നില ഇങ്ങനെയായാല്, എങ്ങനെയാണ് കമ്മ്യൂണിസം നിലവില് വരിക? എങ്ങനെയാണ് കമ്മ്യൂണിസ്റ്റ് സമൂഹത്തില് ജീവിക്കാന് കൊള്ളാവുന്ന നിസ്വാര്‍ത്ഥരായ മാലാഖ തുല്യരായ പൗ\nരന്‍മാരെ വാര്‍ത്തെടുക്കുക. ഓരോ പൗ\nരനും സമൂഹത്തിനുവേണ്ടി ജീവിക്കുന്ന, സമൂഹം ഓരോ പൗരനും വേണ്ടി നിലകൊള്ളുന്ന വര്‍ഗരഹിത കമ്മ്യൂണിസ്റ്റ് ഉട്ടോപ്യ, ഒരു മരീചികപോലെ അകന്നകന്ന് പോയതായാണ് സോവിയറ്റ് ജനതക്കനുഭവപ്പെടുന്നത്! ഇന്ന് സോവിയറ്റ് കമ്മ്യൂണിസ്റ്റ് പാര്‍ട്ടിയിലെ ഒരു വലിയ വിഭാഗത്തിനുതന്നെയും ഈ യാഥാര്‍ത്ഥ്യം ബോധ്യപ്പെട്ടിട്ടുണ്ട്. ‘സ്റ്റേറ്റ്‘ ഇല്ലാതായിത്തീരുന്ന ഒരവസ്ഥ ഒരിക്കലും പ്രാ\nപ്യമല്ല എന്നല്ല, കൂടുതല് ശക്തമായ സ്റ്റേറ്റ് ആവശ്യമായി വരുന്ന സ്ഥിതിവിശേഷമാണ് വളര്‍ന്നുവരുന്നത്! അഴിമതിയും കൈക്കൂലിയും സ്വാര്‍ത്ഥതയും അലസതയും മദ്യപാ\nനവും വിവാഹമോചനവും വ്യഭിചാരവും എല്ലാം വര്‍ധിച്ചുകൊണ്ടിരിക്കുന്നു. കൈക്കൂലിക്കാര്‍ക്ക് വധശിക്ഷ വരെ ഏര്‍പ്പെടുത്തിയിട്ടും രഹസ്യപ്പോലീസിന്റെയും സ്റ്റേറ്റ് അധികൃതരുടെയും കണ്ണുവെട്ടിച്ചുകൊണ്ട് അത് നിര്‍ബാധം നടക്കുന്നു. മദ്യപാ\nനം കൊണ്ട് തൊഴിലാളികളുടെ പ്രവര്‍ത്തനശേഷി നഷ്ടപ്പെടുകയും ഉല്‍പാദനക്ഷമത ക്ഷയിക്കുകയും ചെയ്യുന്നു.\nമുതലാളിത്ത രാജ്യങ്ങളിലും ഇത്തരം ദുര്‍ഗുണങ്ങള് തഴച്ചുവളരുന്നുണ്ട് എന്നത് സത്യമാണ്. പക്ഷേ, എഴുപത് കൊല്ലത്തോളം തൊഴിലാളിവര്‍ഗ സര്‍വാധിപത്യത്തിനുകീഴില് സോഷ്യലിസ്റ്റ് വ്യവസ്ഥ കെട്ടിപ്പടുത്ത സോവിയറ്റ് റഷ്യയില്, സ്ഥിതി ഇങ്ങനെയായാല് എങ്ങനെയാണ് കമ്മ്യൂണിസ്റ്റ് വ്യവസ്ഥ നിലവില് വരിക? ചൂഷകവര്‍ഗത്തിന് ചൂഷിതരെ അടിമപ്പെടുത്താനുള്ള ആയുധമായ ‘ഭരണകൂടം‘ (സ്റ്റേറ്റ്) ഇല്ലാതായിത്തീരുന്നതിനുപകരം, കൂടുതല് ശക്തിയോടെ ജനങ്ങളെ അടിച്ചമര്‍ത്തുന്ന ആയുധമായി വളര്‍ന്നുവരികയാണ് ചെയ്തിട്ടുള്ളത്. സാമ്രാജ്യത്വ മുതലാളിത്ത രാഷ്ട്രങ്ങളാല് വലയം ചെയ്തിട്ടുള്ളതുകൊണ്ടാണ് സോഷ്യലിസ്റ്റ് രാജ്യത്തെ രക്ഷിക്കുവാന് ഇങ്ങനെ ശക്തമായ സ്റ്റേറ്റ് നിലനിര്‍ത്തേണ്ടി വന്നിരിക്കുന്നത് എന്ന വാദത്തിനര്‍ത്ഥമില്ല. മാര്‍ക്‌സിസത്തിന്റെ അടിസ്ഥാനങ്ങളില് തന്നെ ചിന്തിക്കുകയാണെങ്കില് സ്റ്റേറ്റ് ഇത്ര ശക്തമായി വളരുവാനുള്ള കാരണം സോവിയറ്റ് റഷ്യയിലും മറ്റ് കമ്മ്യൂണിസ്റ്റ് രാഷ്ട്രങ്ങളിലും, പുതിയ തരത്തിലുള്ള ചൂഷക വര്‍ഗവും ചൂഷിതവര്‍ഗവും നിലവില് വരുന്നതാണെന്ന് കാണാം. യുഗോസ്ലോവ്യന് കമ്മ്യൂണിസ്റ്റ് പാ\nര്‍ട്ടിയുടെ സെക്രട്ടറിയായിരുന്ന ജീലാസ ‘പു\nതിയ വര്‍ഗം‘ എന്നൊരു പുസ്തകമെഴുതി. അക്കാരണത്താല് അയാള് ജയിലിലായി. കമ്മ്യൂണിസ്റ്റ് രാജ്യങ്ങളില് വളര്‍ന്നുവന്ന പു\nതിയ ചൂഷകവര്‍ഗത്തെ പറ്റിയായിരുന്നു പു\nസ്തകം. മുതലാളിത്ത നാടുവാഴി വ്യവസ്ഥകളിലെ ചൂഷകവര്‍ഗത്തെ മാറ്റി ഒരു പുതിയ ചൂഷകവര്‍ഗം നിലവില് വരികയാണ് ഒക്‌ടോബര് വിപ്ലവത്തിലൂടെയും മറ്റ് കമ്മ്യൂണിസ്റ്റ് വിപ്ലവത്തിലൂടെയും ഉണ്ടായിട്ടുള്ളതെന്ന് മാര്‍ക്‌സിസ്റ്റ് ചരിത്രപരമായ ഭൗതികവാദത്തിന്റെ വെളിച്ചത്തില് വിശകലനം ചെയ്തു സ്ഥാപിക്കുകയാണ് പുസ്തകത്തില് ജീലാസ് ചെയ്തിട്ടുള്ളത്. ഈ പുതിയവര്‍ഗം അതായത് ‘മാനേജേറിയല് ക്ലാസ്‘, കമ്മ്യൂണിസ്റ്റ് രാജ്യങ്ങളിലെ പാര്‍ട്ടി നേതൃത്വവും ബ്യൂറോക്രസിയും, ചരിത്രപരമായ അവരുടെ പങ്കിനെപ്പറ്റി ബോധവാന്‍മാരല്ല. അവര് അവകാശപ്പെടുന്നത് തങ്ങള് വര്‍ഗരഹിത സമൂഹം കെട്ടിപ്പടുക്കുന്ന മുന്നണിപ്പോരാളികളാണെന്നും ഒരു പുതിയ വര്‍ഗമല്ലെന്നുമാണ്. ചരിത്രത്തിലെ എല്ലാ ചൂഷകവര്‍ഗങ്ങളും ഇങ്ങനെ തന്നെയാണ് അവകാശപ്പെട്ടിരുന്നത്. മുതലാളിത്ത വര്‍ഗം തങ്ങള് നാടിനെ വ്യാവസായീകരിക്കാനും കൊളോണിയല് രാജ്യങ്ങളെ അന്ധകാരത്തില് നിന്നും പി\nന്നോക്കാവസ്ഥയില് നിന്നും മോചിപ്പിക്കാനും\nവേണ്ടിയാണ് നിലകൊള്ളുന്നത് എന്നാണ് അവകാശപ്പെട്ടിരുന്നത്. അവര് ചൂഷകരാണെന്ന് അവര് സമ്മതിച്ചിരുന്നില്ല. അവരുടെ ചരിത്രപരമായ പങ്കിനെപ്പറ്റി അവരും ബോധവാന്‍മാരായിരുന്നില്ല.\nഎന്നാല് മുതാളിത്ത വര്‍ഗവും ഈ പു\nതിയ വര്‍ഗവും തമ്മില് ഒരു അടിസ്ഥാനപരമായ വ്യത്യാസമുണ്ട്. മുതലാളിത്തവര്‍ഗം നേരിട്ട് ‘ഭരണാധികാരം‘ കയ്യാളിയില്ല. ‘സത്യം, സമത്വം, സ്വാതന്ത്ര്യം‘ എന്നിത്യാദി മഹത്തായ മുദ്രാവാക്യങ്ങളുടെ അടിസ്ഥാനത്തില് ജനാധിപത്യത്തിനുവേണ്ടി അവര് നിലകൊണ്ടു. ഭരണാധികാരികളെ സ്വാധീനിച്ച് അവരുടെ താല്‍പര്യങ്ങള് സംരക്ഷിച്ചു. രാജവാഴ്ചക്കും നാടുവാഴിത്തത്തിനും എതിരായും ജനാധിപത്യത്തിനും\nസ്വാതന്ത്ര്യത്തിനും വേണ്ടിയും അവര് ബാഹ്യമായിട്ടെങ്കിലും നിലകൊണ്ടു. പൗരസ്വാതന്ത്ര്യവും അഭിപ്രായ സ്വാതന്ത്ര്യവും മതസ്വാതന്ത്ര്യവും ബൂര്‍ഷ്വാ ജനാധിപത്യത്തിന്റെ കീഴില് സംരക്ഷിക്കപ്പെട്ടു. എന്നാല് ഭരണാധികാരം കയ്യടക്കിവെക്കുന്ന ഈ പു\nതിയ വര്‍ഗം എല്ലാവിധ സ്വാതന്ത്ര്യങ്ങളെയും എടുത്തുകളയുകയും മനുഷ്യജീവിതത്തിന്റെ എല്ലാ മണ്ഡലങ്ങളെയും അതിന്റെ ഇരുമ്പ് മുഷ്ടിക്കുള്ളില് ഒതുക്കുകയും ചെയ്യുന്നു. ഇതെല്ലാം ചെയ്യുന്നത് സോഷ്യലിസ്റ്റ് വ്യവസ്ഥയെയും വര്‍ഗരഹിത സമൂഹത്തെയും കെട്ടിപ്പടുക്കുവാന് വേണ്ടി മാത്രമാണെന്ന് അവകാശപ്പെടുകയും ചെയ്യുന്നു. ബൂര്‍ഷ്വാ നാടുവാഴിത്ത ആശയങ്ങളും സ്വാധീനങ്ങളും സോഷ്യലിസത്തിനും\nകമ്മ്യൂണിസത്തിനും വര്‍ഗരഹിത സാമൂഹികവ്യവസ്ഥിതിക്കും വിഘാതം സൃഷ്ടിക്കുന്നതിനെ തടയുവാന് വേണ്ടിയാണ്, പൗരസ്വാതന്ത്ര്യങ്ങളെയും അഭിപ്രായ സ്വാതന്ത്ര്യങ്ങളെയും എല്ലാം നിയന്ത്രിക്കുന്നതും തൊഴിലാളി വര്‍ഗത്തിന്റെ അഥവാ മാര്‍ക്‌സിസത്തിന്റെ ആദര്‍ശമനുസരിച്ച് എല്ലാത്തിനെയും വളര്‍ത്തിക്കൊണ്ടു വരുന്നതും. ഇത് ഈ വര്‍ഗത്തിന്റെ ബോധമാണ്. ഈ വര്‍ഗത്തിന്റെ ചരിത്രപരമായ പങ്കിനെപ്പറ്റി ബൂര്‍ഷ്വാ നാടുവാഴി വര്‍ഗങ്ങളെ പോലെത്തന്നെ ഈ പുതിയ വര്‍ഗവും ബോധവാന്‍മാരല്ല. വര്‍ഗരഹിത സമൂഹം കെട്ടിപ്പടുക്കുവാനുള്ള ശ്രമത്തില്, താനറിയാതെ അവന് ഒരു പുതിയ വര്‍ഗമായിത്തീരുന്നു.\nതൊഴിലാളി വര്‍ഗത്തിന് മുതലാളിത്ത\nവ്യവസ്ഥിതിയില് ഉണ്ടായിരുന്ന സംഘടനാ\nസ്വാതന്ത്ര്യവും അവകാശ സമരങ്ങള്‍ക്കു\nള്ള സ്വാതന്ത്ര്യവും അഭിപ്രായ സ്വാതന്ത്ര്യവും നഷ്ടപ്പെടുന്നു. ആരെങ്കിലും അവകാശങ്ങള്‍ക്കുവേണ്ടി സമരം ചെയ്യാന് മുതിര്‍ന്നാല് അത് സോഷ്യലിസത്തിന്റെയും തൊഴിലാളി വര്‍ഗത്തിന്റെയും ശത്രുക്കളുടെ കുത്തിത്തിരിപ്പും അട്ടിമറിയുമായി ചിത്രീകരിക്കപ്പെടുന്നു. മാനേജേറിയല് ക്ലാസിന് പ്രത്യേക ആനുകൂല്യങ്ങളും സൗകര്യങ്ങളും ലഭിക്കുമ്പോള്, തൊഴിലാളി വര്‍ഗത്തിന് കഞ്ഞി കുമ്പിളില് തന്നെ. അവര്‍ക്ക് മുതലാളിത്ത രാജ്യങ്ങളില് സംഘടനാ സ്വാതന്ത്ര്യം പോലും നഷ്ടപ്പെടുന്നു. വര്‍ഗരഹിതസമൂഹം എന്നത് ഒരു മിഥ്യയാണ്; മരീചികയാണ്. ഒരിക്കലും മനുഷ്യവര്‍ഗത്തിന് പ്രാപിക്കാന് സാധിക്കാത്ത ഒരു ഉട്ടോപ്യ\n‘ഗ്ലാസ്‌നോസ്റ്റും പെരിസ്‌ട്രോയിക്കയും‘ വളരെ പ്രസിദ്ധമായ രണ്ടു വാക്കുകളായിത്തീര്‍ന്നിട്ടുണ്ട്. ‘തുറന്ന സമീപനം‘ എന്നും ‘പു\nനര്‍നിര്‍മാണം‘ എന്നും മറ്റും അര്‍ത്ഥം നല്‍കപ്പെടുന്നുണ്ടെങ്കിലും, എന്താണ് ഈ പ്രയോഗങ്ങളുടെ യഥാര്‍ത്ഥ പൊരുള് എന്നത് ഇപ്പോഴും വേണ്ടത്ര വ്യക്തമല്ല. മാര്‍ക്‌സിസ്റ്റ് സാഹിത്യത്തില് ഇങ്ങനെ രണ്ടു പ്രയോഗങ്ങള് മുമ്പുണ്ടായിരുന്നില്ല. റഷ്യയില് എന്തു പുതിയ സംഭവവികാസങ്ങളുണ്ടാവുകയാണെങ്കിലും, അതെല്ലാം ഈ രണ്ടു വാക്കുകളെക്കൊണ്ട്\nന്യായീകരിക്കപ്പെടുന്നു. സ്റ്റാലിന്റെ കാലത്തുണ്ടായിരുന്ന തെറ്റുകളെ തിരുത്തുവാന് മാത്രമല്ല, ലെനിന്റെയും മാര്‍ക്‌സിന്റെയും എല്ലാം സിദ്ധാന്തങ്ങളെത്തന്നെ പൊളിച്ചെഴുതുവാ\nനും, ഗ്ലാസ്‌നോസ്റ്റും പെരിസ്‌ട്രോയിക്കയും ഉപയോഗപ്പെടുത്തുന്നു. മാര്‍ക്‌സിസത്തിന്റെ പല അടിസ്ഥാന തത്വങ്ങളെയും കയ്യൊഴിച്ച്, ബൂര്‍ഷ്വാ ജനാധിപത്യത്തിന്റെയും മുതലാളിത്തസാമ്പത്തിക വ്യവസ്ഥയുടെയും സിദ്ധാന്തങ്ങളെ ആശ്ലേഷിക്കാന് ഗ്ലാസ്‌നോസ്റ്റിന്റെയും പെരിസ്‌ട്രോയിക്കയുടെയും പേരില് സാധ്യമായിത്തീരുന്നു. ഈ രണ്ട് പ്രയോഗങ്ങള് മാര്‍ക്‌സിസ്റ്റ് ലെനിനിസത്തില് നിന്നുള്ള ഗോര്‍ബച്ചേവിന്റെയും സഖാക്കളുടെയും ഒളിച്ചോട്ടത്തെ മറച്ചുപി\nപ്രത്യക്ഷത്തില്, മാര്‍ക്‌സിസം ലെനിനിസത്തെ കയ്യൊഴിക്കാന് നിവൃത്തിയില്ല. പക്ഷേ കയ്യൊഴിക്കാതെ തരവുമില്ല. ഉദാഹരണമായി റഷ്യയില് ഇന്നാരംഭിച്ചിട്ടുള്ള സ്വകാര്യവല്‍ക്കരണ സംരംഭങ്ങളെ എടുക്കാം. എഴുപത് കൊല്ലക്കാലം സോഷ്യലിസം കെട്ടിപ്പടുത്തിട്ട്, ഇപ്പോള് ഒരു സംഗതി ബോധ്യമായിരിക്കുകയാണ്. ദേശവല്‍കൃതമായ പൊതുമേഖലയിലുള്ള സംരംഭങ്ങളെക്കാള്, ലാഭകരമായും വിജയകരമായും നടക്കുന്നത്, വ്യക്തികളും കുടുംബങ്ങളും നടത്തുന്ന സ്വകാര്യ സംരംഭങ്ങളാണ് എന്ന്. മനുഷ്യന്റെ സ്വാര്‍ത്ഥതയും ലാഭേച്ഛയും എഴുപത് കൊല്ലത്തെ കമ്മ്യൂണിസ്റ്റ് സര്‍വാധിപത്യത്തിന് ഒട്ടും കുറക്കുവാന് കഴിഞ്ഞിട്ടില്ല. നഷ്ടത്തിലോടിക്കൊണ്ടിരിക്കുന്ന പൊതുമേഖലാ സ്ഥാപനങ്ങള്, സ്വകാര്യവ്യക്തികള് ഏറ്റെടുക്കുന്നതോടെ അത് ലാഭകരമായിത്തീരുന്നു. റഷ്യയില് മാത്രമല്ല ചൈനയിലും ദേശവല്‍ക്കരണം നടന്നിട്ടുള്ള മറ്റു നാടുകളിലും ഈ പ്രതിഭാസം സാധാരണയായിട്ടുണ്ട്. ഇംഗ്ലണ്ടില് ദേശവല്‍കൃത സ്ഥാപനങ്ങള്, സ്വകാര്യവ്യക്തികള്‍ക്ക് വിട്ടുകൊടുത്തതോടെ ലാഭകരമായിത്തീര്‍ന്ന പല സംരംഭങ്ങളുമുണ്ട്. അങ്ങനെ ഇപ്പോള് ഒരു സ്വകാര്യവല്‍ക്കരണ വിപ്ലവം (Privatisation Revolution) നടക്കുകയാണ് എന്ന് ചിലര് പറയുന്നതില്, കുറച്ചു കഴമ്പുണ്ട്. സോഷ്യലിസത്തിനും കമ്മ്യൂണിസത്തി\nനും കടകവിരുദ്ധമായ ഈ നില, എഴുപത് കൊല്ലത്തെ തൊഴിലാളിവര്‍ഗ സര്‍വാധിപത്യത്തിനുശേഷവും സോവിയറ്റ് റഷ്യയില് നിലനില്‍ക്കുകയും വളരുകയും ചെയ്യുന്നു എന്നത് മാര്‍ക്‌സിസത്തിന്റെ അടിസ്ഥാനതത്വങ്ങള്‍ക്ക് വിരുദ്ധമാണ്. സ്വകാര്യവ്യക്തികള് നടത്തുന്ന വര്‍ക്ക്‌ഷോപ്പുകള്, കൃഷിയിടങ്ങള്, റസ്റ്റോറന്റുകള് ഇങ്ങനെ പലതും സോവിയറ്റ് റഷ്യയില് ഉണ്ടായിത്തുടങ്ങിയിരിക്കുന്നു. ഇത് ഏതായാലും സോഷ്യലിസത്തിലേക്കല്ല, മുതലാളിത്തത്തിലേക്കോ തത്തുല്യമായ മറ്റെന്തെങ്കിലും വ്യവസ്ഥയിലേക്കോ ആണ് രാജ്യത്തെ നയിക്കുക. ഗ്ലാസ്‌നോസ്റ്റിന്റെയും മറ്റും പേരില് ഈ പോക്കിനെ ന്യായീകരിക്കാമെങ്കിലും മാര്‍ക്‌സിസത്തിനും സോഷ്യലിസ്റ്റ് ചിന്താഗതിക്കും കടകവിരുദ്ധമാണ് ഈ നിലപാട് എന്നതില് സംശയമില്ല.\nഎഴുപത് കൊല്ലത്തെ അനുഭവങ്ങളില് നിന്ന് ഗോര്‍ബച്ചേവിനും കൂട്ടുകാര്‍ക്കും മനസ്സിലായ ഒരു കാര്യം, തൊഴിലാളി വര്‍ഗത്തിന്റെ സാമൂഹികബോധം ഉയര്‍ത്തിക്കൊണ്ടുവന്ന്, സോഷ്യലിസ്റ്റ് കമ്മ്യൂണിസ്റ്റ് വ്യവസ്ഥയ്ക്ക് പറ്റിയ നിലയിലേക്ക് അവരെ വളര്‍ത്തിക്കൊണ്ടു വരിക സാധ്യമല്ല എന്നതാണ്. വെറും ഭൗതികവാദത്തിന്റെ അടിസ്ഥാനത്തില് ചിന്തിക്കുന്ന ഒരു ജനതയെ ഉന്നതമൂല്യങ്ങള് ഉള്‍ക്കൊള്ളുന്ന നിസ്വാര്‍ത്ഥരായി മാറ്റുവാന് സാധ്യമല്ല എന്ന് അവര്‍ക്ക് ബോധ്യപ്പെട്ടിരിക്കുകയാണ്. ജോലിക്കെടുക്കാതെ പ്രതിഫലം പറ്റുന്ന തൊഴിലാളികളും കൈക്കൂലിയും അഴിമതിയും കാണിക്കുന്ന മാനേജ്‌മെന്റ് വര്‍ഗവും ഭരണകര്‍ത്താക്കളും പല വ്യവസായ സ്ഥാപനങ്ങളെയും നഷ്ടത്തിലോടുന്ന വെള്ളാനകളാക്കി മാറ്റിയിരിക്കുന്നു. തൊഴിലെടുക്കാതെ കൂലി വാങ്ങുന്ന സ്വഭാവം നമ്മുടെ നാട്ടിലേതുപോലെ സോവിയറ്റ് റഷ്യയിലും നല്ല തോതിലുണ്ട്. ഇവിടെ അട്ടിമറിത്തൊഴിലാളിക്കും ചുമട്ടുതൊഴിലാളിക്കും അവരുടെ അധ്വാനത്തിനനുസരിച്ചല്ല കൂലി; അവരുടെ സ്ഥാനത്തിനാണ്. ഒരു ചുമട്ടുതൊഴിലാളിയുടെ പോസ്റ്റിന് ഇരുപത്തിയയ്യായിരവും മുപ്പതിനായിരവും പക്ടി ലഭിക്കും. യൂണിയന് നേതാക്കള് തന്നെ ഈ കച്ചവടത്തിന് ദല്ലാളുമാരാകും. ”ലോക തൊഴിലാളികളെ സംഘടിക്കുക; നിങ്ങള്‍ക്ക് യാതൊന്നും നഷ്ടപ്പെടാനില്ല; നിങ്ങളുടെ ചങ്ങലകളല്ലാതെ” എന്ന മാര്‍ക്‌സിന്റെ പ്രഖ്യാപനവും നമ്മുടെ ഈ തൊഴിലാളികളുടെ നിലയും തമ്മില് എത്ര അന്തരമുണ്ട്? സോവിയറ്റ് റഷ്യയിലെ തൊഴിലാളികളില് ഒരു വലിയ വിഭാഗം ശരിക്ക് തൊഴിലെടുക്കാതെ, വോഡ്ക കഴിച്ച് തൊഴില് ദിവസങ്ങള് നഷ്ടപ്പെടുത്തുന്നവരുണ്ടെന്ന് ഗോര്‍ബച്ചോവിന്റെ റിപ്പോര്‍ട്ടുകളില് നിന്ന് മനസ്സിലാക്കാം. തൊഴിലാളികളുടെ സാമൂഹികബോധം ഉയര്‍ത്തിക്കൊണ്ടുവന്ന് അവരെ കമ്മ്യൂണിസ്റ്റ് വ്യവസ്ഥയിലേക്ക് കൊള്ളാവുന്ന ഉന്നത നിലവാരത്തിലേക്ക് എത്തിക്കുവാന് ശ്രമിക്കുന്നതിനുപകരം അവരുടെ സ്വാര്‍ത്ഥതയെയും ലാഭേച്ഛയെയും തൃപ്\nതിപ്പെടുത്തുവാന് സ്വകാര്യസംരംഭങ്ങള് അനുവദിക്കുന്ന നിലപാട് മാര്‍ക്‌സിസത്തിന് കടകവിരുദ്ധമാണ്. പക്ഷേ ഗ്ലാസ്‌നോസ്റ്റും പെരിസ്‌ട്രോയിക്കയും ഇതിനെ എല്ലാം\nന്യായീകരിക്കുകയും യാഥാസ്ഥിതിക മാര്‍ക്‌സിസ്റ്റ് സിദ്ധാന്തങ്ങളെ അവഗണിക്കുകയും ചെയ്യുന്നു.\nസോഷ്യലിസത്തെ കൂടുതല് മാനവികമാക്കുക എന്ന ലക്ഷ്യവും ഗ്ലാസ്‌നോസ്റ്റി\nനും മറ്റും ഉണ്ടെന്ന് അവകാശപ്പെടുന്നു. സോഷ്യലിസം ഇത്രകാലവും‘ മനുഷ്യത്വമില്ലാത്ത നിഷ്ഠൂരമായ ഒരു വ്യവസ്ഥയായിരുന്നു എന്ന് സമ്മതിക്കലാണ് ഇത്. ‘മനുഷ്യസ്‌നേഹ‘മാണ് സോഷ്യലിസ്റ്റ് പ്രസ്ഥാനത്തിന്റെ ആദ്യപ്രേരണയെങ്കിലും, മാര്‍ക്‌സിസ്റ്റ് വര്‍ഗസമര സിദ്ധാന്തത്തിന്റെ സ്വാധീനം കൂടെക്കൂടെ ആ മനുഷ്യസ്‌നേഹത്തെ നശിപ്പിച്ച് തല്‍സ്ഥാനത്ത് വര്‍ഗവിദ്വേഷവും ക്രൂരതയും വളര്‍ത്തുന്നു. അങ്ങനെ സ്റ്റാലിനെപ്പോലെ രാക്ഷസന്‍മാരെ വളര്‍ത്തിക്കൊണ്ടു വരികയും ലക്ഷക്കണക്കിന് മനുഷ്യരെ കശാപ്പ് ചെയ്യുവാനുള്ള സാഹചര്യം ഉണ്ടാക്കുകയും ചെയ്യുന്നു.\nസോഷ്യലിസത്തെ കൂടുതല് മാനവികമാക്കുക എന്ന ലക്ഷ്യം സാധ്യമാകണമെങ്കില് ‘വര്‍ഗസമര സിദ്ധാന്തം‘ കയ്യൊഴിക്കണം. കേരളത്തിലെ മാര്‍ക്‌സിസ്റ്റുകളെ ‘വര്‍ഗസമരം‘ ഇന്ന് എവിടേക്കാണ് എത്തിച്ചിട്ടുള്ളത്? വളരെയധികം സഹജീവികളെ വെട്ടിക്കൊലപ്പെടുത്താനും ബോംബെറിഞ്ഞ് ചുട്ടെരിക്കാനുമുള്ള മാനസികനില അവര്‍ക്ക് വര്‍ഗസമര സിദ്ധാന്തം പ്രദാനം ചെയ്യുന്നു. ‘വര്‍ഗശത്രുക്കളെ‘ ഉന്മൂലനം ചെയ്യാനുള്ള വര്‍ഗസമരാവേശം നക്‌സലൈറ്റുകളെ, ഏതെങ്കിലും പോലീസുകാരനെയോ വലിയ കൃഷിക്കാരനെയോ കശാപ്പ് ചെയ്യാന് പ്രേരിപ്പിക്കുന്നു. മാര്‍ക്‌സിസത്തിലെ ‘വര്‍ഗസമര സിദ്ധാന്തം‘ ദേശീയമായും അന്തര്‍ദേശീയമായും അപകടകരമാണെന്ന് ബോധ്യപ്പെട്ട ഗോര്‍ബച്ചേവും കൂട്ടുകാരും ഗ്ലാസ്‌നോസ്റ്റിന്റെയും പെരിസ്‌ട്രോയിക്കയുടെയും പേരില്, സോഷ്യലിസത്തെ കൂടുതല് മാനവീകരിക്കാനും, ഒരു ന്യൂക്ലിയര് യുദ്ധം ഒഴിവാക്കി ലോകസമാധാനം കൈവരുത്തുവാനും ആ സിദ്ധാന്തത്തെ കയ്യൊഴിച്ചിരിക്കുകയാണ്. മനുഷ്യവര്‍ഗത്തിന്റെ പൊ\nതുതാല്‍പര്യങ്ങള്, മനുഷ്യരുടെ ഇടയിലുള്ള വൈരുധ്യങ്ങളെക്കാള് വലുതാണെന്നും, ഒരു ന്യൂക്ലിയര് യുദ്ധം ഒഴിവാക്കുക എന്ന മനുഷ്യവര്‍ഗത്തിന്റെ ‘പൊതുതാല്‍പര്യം‘ മറ്റെല്ലാ കാര്യങ്ങളെക്കാളും എത്രയോ പ്രധാനപ്പെട്ടതാണെന്നും ഗോര്‍ബച്ചേവ് പ്രഖ്യാപിക്കുന്നു. മനുഷ്യവര്‍ഗത്തിന്റെ നിലനി\nല്‍പ്പിനും പുരോഗതിക്കും ആവശ്യം വര്‍ഗസഹകരണമാണ്, വര്‍ഗസമരമല്ല എന്ന് തുറന്നു പ്രഖ്യാപിക്കുന്നില്ലെങ്കിലും ഗ്ലാസ്‌നോസ്റ്റും പെരിസ്‌ട്രോയിക്കയും യാഥാസ്ഥിതിക മാര്‍ക്‌സിസത്തിന്റെ ഏറ്റവും പ്രധാനപ്പെട്ട വര്‍ഗസമര സിദ്ധാന്തത്തിന് പകരം വര്‍ഗസഹകരണമാണ് മുന്നോട്ടുവെക്കുന്നത്. ലോകത്തുള്ള എല്ലാ സായുധ വിമോചന സമരങ്ങളും വിപ്ലവങ്ങളും ഒഴിവാക്കി, സമാധാന മാര്‍ഗങ്ങളിലൂടെയുള്ള പ്രക്ഷോഭങ്ങളും ജനാധിപത്യപരമായ മാര്‍ഗങ്ങളിലൂടെയുള്ള അക്രമരഹിതമായ സമരങ്ങളും, വിമോചനത്തിനുള്ള മാര്‍ഗങ്ങളായി സ്വീകരിക്കുകയാണ് വേണ്ടത് എന്നുപോലും സൂചിപ്പിക്കുന്നുണ്ട്.\nഗ്ലാസ്‌നോസ്റ്റും പെരിസ്‌ട്രോയിക്കയും കൂടുതല് ചിന്താസ്വാതന്ത്ര്യവും അഭിപ്രാ\nയസ്വാതന്ത്ര്യവും അനുവദിക്കുന്നതുകൊണ്ട് മതത്തിനും ദൈവവിശ്വാസത്തിനും, മുമ്പത്തെക്കാള് സ്വതന്ത്രമായ ഒരു നില കൈവരുവാന് സാധ്യതയുണ്ട്. വേറെ ഒരു വശം കൂടിയുണ്ട്, അമേരിക്കയില് ആദ്യമായി വിമാനമിറങ്ങിയപ്പോള് ഗോര്‍ബച്ചേവ് ദൈവത്തെ വിളിച്ച് സഹായം തേടിയത്, വെറും ഒരു തമാശയായി പരിഗണിക്കാന് വയ്യ. ലോകകമ്മ്യൂണിസ്റ്റ് പ്രസ്ഥാനത്തിന്റെ നേതാവില് നിന്ന് തമാശയായിട്ടുപോലും അങ്ങനെയൊരു പ്രാര്‍ത്ഥനയുണ്ടാകുവാന് പാടില്ല. അത് ഒരു ഗ്ലാസ്‌നോസ്റ്റോ പെരിസ്‌ട്രോയിക്കയോ ആയിരിക്കാം. ‘മതം ജനങ്ങളുടെ കറുപ്പാണ്‘ എന്ന മാര്‍ക്‌സിയന് വചനത്തിന് ഒരു പുതിയ വ്യാഖ്യാനം കൊടുത്തിരിക്കാം. ഈ കറുപ്പ് സോഷ്യലിസ്റ്റ് കമ്മ്യൂണിസ്റ്റ് രാജ്യങ്ങളിലെ ജനങ്ങള്‍ക്കും അത്യാവശ്യമാണ് എന്ന് ഗോര്‍ബച്ചേവിനും\nമറ്റും ബോധ്യപ്പെട്ടിരിക്കാം. ‘ഹരേ കൃഷ്ണ‘ പ്രസ്ഥാനക്കാരുടെ ഉത്സവാഘോഷം കല്‍ക്കത്തയില് ഉദ്ഘാടനം ചെയ്തത് സോവിയറ്റ് കോണ്‍സലേറ്റിലെ അസിസ്റ്റന്റായിരുന്നു. ബംഗാളിലെ മാര്‍ക്‌സിസ്റ്റുകാര്‍ക്ക് ഇത് തീരെ പിടിച്ചില്ല. ഒരു മാര്‍ക്‌സിസ്റ്റ് മന്ത്രി പറഞ്ഞത് ‘ഞങ്ങളുടെ മാര്‍ക്‌സിസം റഷ്യക്കാരുടേതിനെക്കാള് പരിശുദ്ധമാണ്‘ എന്നാണ്. ‘ഹരേ കൃഷ്ണ‘യുടെ നേതാവ് പറഞ്ഞത്, തങ്ങളുടെ പ്രസ്ഥാനം സോവിയറ്റ് റഷ്യയിലും വളരുന്നുണ്ട് എന്നാണ്. എന്തെങ്കിലും തരത്തിലുള്ള ഒരു ആത്മീയതയുടെ ആവശ്യം ഭൗതികവാദികളായ റഷ്യന് കമ്മ്യൂണിസ്റ്റുകള്‍ക്കും അനുഭവപ്പെട്ടിരിക്കാം.\nവളരെക്കാലം സര്‍വാധിപത്യത്തിനുകീഴില് പൗരസ്വാതന്ത്ര്യങ്ങളില്ലാതെ കഴിഞ്ഞുകൂടിയ ജനതയില് വളര്‍ന്നുവന്നിട്ടുള്ള കാപട്യത്തെ ഇല്ലാതാക്കാനുള്ള ശ്രമമാണ് ഗ്ലാസ്‌നോസ്റ്റില്‍കൂടി നടക്കുന്നത്. സ്റ്റാലിന്റെ കാലത്ത് സ്റ്റാലിനെ പ്രശംസിക്കാനും\nവീരാരാധന നടത്തുവാനും റഷ്യന് സാഹിത്യകാരന്‍മാരും പ്രസിദ്ധീകരണങ്ങളും കിടമത്സരം നടത്തുകയായിരുന്നു. സ്റ്റാലിനെപ്പറ്റിയും ഭരണത്തെപ്പറ്റിയും കാര്‍ഷികവ്യാവസായിക രംഗങ്ങളെപ്പറ്റിയും എല്ലാം നല്ലതല്ലാതെ ആര്‍ക്കും ഒന്നും പറയാനുണ്ടായിരുന്നില്ല. തെറ്റുകളോ\nപാളിച്ചകളോ ചൂണ്ടിക്കാട്ടുന്നവര്‍ക്കും എന്തെങ്കിലും വിമര്‍ശനം നടത്താന് മുതിരുന്നവര്‍ക്കും രക്ഷയുണ്ടായിരുന്നില്ല. അതുകൊണ്ട് എല്ലാവരും സ്തുതിപാ\nടകരായി. കാപട്യം ഒരു ദേശീയ സ്വഭാവമായി മാറി. വിമര്‍ശനത്തിന്റെ ലാഞ്ചനയുള്ള സാഹിത്യസൃഷ്ടികള് നിരോധിക്കപ്പെടുകയും സാഹിത്യകാരന്‍മാരെ സൈബീരിയയിലേക്ക് നാടുകടത്തുകയും ചെയ്യുക പതിവായി. ഗ്ലാസ്‌നോസ്റ്റ് മൂലം നിരോധിക്കപ്പെട്ടിരുന്ന പല സാഹിത്യകൃതികളും പ്രസിദ്ധീകരിക്കാന് അനു\nവദിക്കപ്പെടുകയും അവയുടെ കര്‍ത്താക്കള് പുനരധിവസിക്കപ്പെടുകയും ചെയ്യുകയാണ്; പലര്‍ക്കും മരണാനന്തര പുനരധിവാസമാണ് ലഭിക്കുന്നതെങ്കിലും. മുമ്പുകാലത്ത് രാജ്യദ്രോഹികളും സാമ്രാജ്യത്വത്തിന്റെ ഏജന്റുമാരുമായി മുദ്രയടിക്കപ്പെട്ട് തൂക്കുമരത്തിലേറ്റപ്പെട്ട പലര്‍ക്കും മരണാനന്തര പു\n1932ലെ കുപ്രസിദ്ധമായ മോസ്‌കോ വിചാരണയില് സാമ്രാജ്യത്വത്തിന്റെ ഏജന്റായി മുദ്രയടിക്കപ്പെട്ട് വധിക്കപ്പെട്ട സഖാവ് ബുക്കാറിന് നിരപരാധിയായിരുന്നു; മഹാനായ ഒരു മാര്‍ക്‌സിസ്റ്റ് സാമ്പത്തിക വിദഗ്ധനായിരുന്നു. സ്റ്റാലിന്റെ കാലത്ത് ഇങ്ങനെ ആയിരക്കണക്കിന് നിരപരാധികളെ വകവരുത്തിയിട്ടുണ്ട്. ഇന്ന് കൂടുതല് ജനാധിപത്യസ്വാതന്ത്ര്യം അനുവദിച്ചുകൊണ്ടുള്ള ഗ്ലാസ്‌നോസ്റ്റ് സ്വീകരിക്കുകവഴി പാ\nര്‍ട്ടി നേതൃത്വത്തിനും ബ്യൂറോക്രസിക്കും ഭൂതകാലത്ത് വരുത്തിവെച്ച നാശങ്ങളില്‍നിന്ന്, അവ സമൂഹത്തില് വരുത്തിവെച്ച അനന്തരഫലങ്ങളില്‍നിന്ന് രക്ഷപെടാന് സാധിക്കുമോ? തങ്ങളുടെ ഹീറോകളെല്ലാം വില്ലന്‍മാരായിരുന്നുവെന്നും വില്ലന്‍മാരെല്ലാം ഹീറോകളായിരുന്നുവെന്നും വന്നാല് സോവിയറ്റ് ജനതയ്ക്ക് ഒക്‌ടോബര് വിപ്ലവത്തിലും അതിനുശേഷം കെട്ടിപ്പടുത്ത സോവിയറ്റ് വ്യവസ്ഥയിലും അവയ്ക്ക് അടിസ്ഥാനമായ മാര്‍ക്‌സിസ്റ്റ് പ്രത്യയശാസ്ത്രത്തിലും എത്രമാത്രം വിശ്വാസം അവശേഷിക്കും? കൂടാതെ ഉന്നതതലങ്ങളിലും ബ്യൂറോക്രസിയിലുമുള്ള അഴിമതികളും സ്വജനപക്ഷ\nപാതങ്ങളും കൂടുതല് കൂടുതല് വെളിക്കുവന്നുകൊണ്ടിരിക്കുകയും ചെയ്യുന്നു. ലെനി\nനും ശേഷമുള്ള എല്ലാ പാര്‍ട്ടിനേതാക്കളും വിപ്ലവാചാര്യന്‍മാരും സ്വാര്‍ത്ഥികളും അഴിമതിക്കാരും അക്രമികളും ആയിരുന്നുവെന്നാണ് ഗ്ലാസ്‌നോസ്റ്റ് മൂലം വെളിക്കുവരുന്നത്. ലെനിന് അധികകാലം ജീവിക്കാത്തതുകൊണ്ട് അതില്‍നിന്നും രക്ഷപെട്ടു. ഭൂതകാലത്തെ കെടുതികളില്‍നിന്ന് സോവിയറ്റ് സമൂഹത്തെ രക്ഷപെടുത്തി സോഷ്യലിസത്തിലേക്കും കമ്മ്യൂണസത്തിലേക്കും നയിക്കുവാന് ഗോര്‍ബച്ചേവിന്റെ പെരിസ്‌ട്രോയിക്ക പര്യാപ്തമാകുമോ? വെറും ഉപരിപ്ലവമായ ചില നടപടികള്‍കൊണ്ട്\nപുനര്‍നിര്‍മാണം സാധ്യമാകുമോ? ഉന്നതന്‍മാരിലും ബ്യൂറോക്രസിയിലും അഴിമതിയും കൈക്കൂലിയും സ്വജനപക്ഷപാതവും വളര്‍ന്നുവന്നിട്ടുള്ളതുപോലെ തന്നെ തൊഴിലാളികളില് അലസതയും ഉത്തരവാദിത്തമില്ലായ്മയും ജോലിയെടുക്കാതെ കൂലി തട്ടിയെടുക്കാനുള്ള പ്രവണതയും വര്‍ദ്ധിച്ചുവന്നിട്ടുണ്ട്. പല വ്യവസായശാലകളും നഷ്ടത്തിലാണ് നടക്കുന്നത്. തൊഴിലാളികള് മദ്യപാനവും അലസതയും മൂലം വേണ്ടതുപോലെ തൊഴില് ചെയ്യുന്നില്ല. അങ്ങനെയുള്ള പതനത്തിന്റെ അടിസ്ഥാനപരമായ കാരണം ധാര്‍മിക സദാചാരമൂല്യങ്ങളുടെ യഥാര്‍ത്ഥ അടിസ്ഥാനമായ ദൈവവിശ്വാസത്തിന്റെ അഭാവമാണ് എന്ന വസ്തുത അംഗീകരിക്കാന് ഗോര്‍ബച്ചേവിനും കൂട്ടുകാര്‍ക്കും സാധ്യമാകുമോ? അമേരിക്കയില് വിമാനമിറങ്ങിയപ്പോള് ദൈവത്തെ വിളിച്ച് സഹായം തേടാന് നിര്‍ബന്ധിതനായ ഗോര്‍ബച്ചേവിന് തന്റെ പെരിസ്‌ട്രോയിക്കയുടെ വിജയത്തിനും ദൈവസഹായം തേടേണ്ടിവരും.\nമാര്‍ക്‌സിസം ദൈവത്തെ നിഷേധിക്കുകമൂലം മൂല്യങ്ങളുടെ അടിത്തറ തകര്‍ക്കുകയാണ് ചെയ്തിട്ടുള്ളതെന്ന യാഥാര്‍ത്ഥ്യം, സോവിയറ്റ് സമൂഹത്തിന്റെ പതനങ്ങളില് നിന്ന് കൂടുതല് കൂടുതല് വ്യക്തമായിക്കൊണ്ടിരിക്കുകയാണ്. പക്ഷേ ഇത് അംഗീകരിക്കാന് കൂട്ടാക്കാതെയുള്ള ഗ്ലാസ്‌നോസ്റ്റും പെരിസ്‌ട്രോയിക്കയും സോവിയറ്റ് സമൂഹത്തെ നാശത്തില്‍നിന്ന് രക്ഷിക്കാന് പര്യാപ്തമാവുകയില്ല. ഭരണകൂടമില്ലാത്ത, ദൈവവിശ്വാസമില്ലാത്ത വര്‍ഗരഹിത സ്ഥിതിസമത്വ വ്യവസ്ഥ ഒരിക്കലും പ്രാപിക്കാന് സാധ്യമല്ലാത്ത ഒരു മരീചിക മാത്രമായി അവശേഷിക്കും. ജനത മുഴുവന് ദൈവവിശ്വാസമില്ലാത്തവരാവുകയും സാമൂഹിക മനഃസാക്ഷിയില്‍നിന്ന് ദൈവം എന്ന നാമം തന്നെ അപ്രത്യക്ഷമാവുകയും ചെയ്താല് ധാര്‍മിക സദാചാരമൂല്യങ്ങള്‍ക്ക് അടിസ്ഥാനമില്ലാതാവുകയും സമൂഹത്തെ കൂട്ടിയോജിപ്പിക്കുന്ന സിമന്റായി വര്‍ത്തിക്കേണ്ട മൂല്യങ്ങള്‍ക്ക് വിലയില്ലാതാവുകയും ചെയ്യും. പിന്നെ ആ സമൂഹം ഛിന്നഭിന്നമാകുവാന് അധികം തടസ്സമുണ്ടാവുകയില്ല. വിദേശാക്രമണത്തെ ചെറുക്കുവാനും അഫ്ഗാനിസ്ഥാനെ പോലെയുള്ള അയല്‍രാജ്യങ്ങളെ ആക്രമിക്കുവാനും പട്ടാളത്തെ ഉപയോഗിക്കുന്നതിനുപകരം ആഭ്യന്തര കലാപങ്ങളെ അടിച്ചമര്‍ത്താന് തന്നെ പട്ടാളത്തെ തികയാതെ വരും. ഇപ്പോള് തന്നെ ആര്‍മീനിയയായിലും അസര്‍ബൈജാനിലും ലിത്വാനിയയിലുമെല്ലാം കലാപങ്ങള് തലപൊ\nക്കി തുടങ്ങിയിട്ടുണ്ട്. ഗ്ലാസ്‌നോസ്റ്റും പെരിസ്‌ട്രോയിക്കയും മൂലം പൗരസ്വാതന്ത്ര്യം ലഭിക്കുന്നതിനാല് ആഭ്യന്തര കുഴപ്പങ്ങളാണ് ഉണ്ടാകുന്നതെങ്കില് കൂടുതല് ശക്തമായ നടപടികള് കൈക്കൊള്ളേണ്ടി വരും. ഭരണകൂടം ഇല്ലാതാകുന്ന ഒരു കമ്മ്യൂണിസ്റ്റ് വ്യവസ്ഥ ഒരിക്കലും പ്രാപ്യമാവുകയില്ല. പൗരന്‍മാരുടെ സ്വകാര്യജീവിതത്തെ പോലും നിയന്ത്രിക്കുന്ന ശക്തമായ പട്ടാളഭരണം തന്നെ വേണ്ടിവരും. സമൂഹത്തെ ഛിന്നഭിന്നമാകാതെ നിലനി\nര്‍ത്താന് അതെന്തായാലും കമ്മ്യൂണിസമായിരിക്കില്ല. കമ്മ്യൂണിസ്റ്റ് വ്യവസ്ഥയില് മനുഷ്യരെല്ലാം നിസ്വാര്‍ത്ഥരും സല്‍സ്വഭാവികളും എല്ലാവരും സമൂഹത്തിനുവേണ്ടിയും സമൂഹം ഓരോരുത്തരും എന്ന നിലപ്രാപിച്ച മാലാഖതുല്യരായിരിക്കണം. എഴുപത് കൊല്ലക്കാലം കമ്മ്യൂണിസ്റ്റ് സര്‍വാധിപത്യത്തിന് കീഴില് കമ്മ്യൂണിസ്റ്റ് രീതിയിലുള്ള വിദ്യാഭ്യാസവും പരിശീലനങ്ങളും ലഭിച്ചുകൊണ്ടിരുന്ന ആര്‍മീനിയക്കാരും അസര്‍ബൈജാന്‍കാരും ഇപ്പോഴും അവരുടെ പഴയകാലത്തെ ശത്രുതയും വിദ്വേഷവും വെച്ചുപുലര്‍ത്തുന്നവരായിത്തന്നെ നിലകൊള്ളുന്നു. നിരവധിയാളുകള്‍ക്ക് ജീവന് നഷ്ടപ്പെട്ട ലഹളകള് അടിച്ചമര്‍ത്താന് പട്ടാളം തന്നെ രംഗത്തുവരേണ്ടി വന്നു. കൂടുതല് ജനാധിപത്യസ്വാതന്ത്ര്യം അനുവദിക്കപ്പെടുകയാണെങ്കില് അടിച്ചമര്‍ത്തപ്പെട്ട ജനവിഭാഗങ്ങള് പലരും ഇനിയും വിമോചനത്തിനായി പ്രക്ഷോഭം കൂട്ടും. ഭൂമിയില്‍നിന്നും പറിച്ചെറിയപ്പെട്ട താര്‍ടാരികള് മോസ്‌കോയില് നടത്തിയ പ്രകടനവും സമരവും പത്രങ്ങളില് വന്നിരുന്നു. ചില തൊഴിലാളി സമരങ്ങളെ പറ്റിയും റിപ്പോര്‍ട്ടുകള് വന്നിരുന്നു. ഗ്ലാസ്‌നോസ്റ്റും പെരിസ്‌ട്രോയിക്കയും എവിടേക്കാണ് നയിക്കുക എന്നത് കണ്ടുതന്നെ അറിയണം. കൂടുതല് കുഴപ്പങ്ങളിലേക്ക് നയിക്കുകയാണെങ്കില് പാര്‍ട്ടി മേധാവികളും ബ്യൂറോക്രസിയും ക്രൂഷ്‌ചേവിനെ പുറംതള്ളിയപോലെ ഗോര്‍ബച്ചേവിനെയും പുറംതള്ളിയേക്കാനും ഇടയുണ്ട്. അപ്പോള് പിന്നെ പഴയപടി പൗ\nരസ്വാതന്ത്ര്യങ്ങള് അടിച്ചമര്‍ത്തപ്പെടുന്ന തൊഴിലാളിവര്‍ഗ സര്‍വാധിപത്യം തന്നെ!\nചുരുക്കത്തില്, ഗ്ലാസ്‌നോസ്റ്റും പെരിസ്‌ട്രോയിക്കയും മാര്‍ക്‌സിസത്തെയും ലെനിനിസത്തെയും മുരടനും പഴഞ്ച\nനും ആയ ആശയങ്ങളെ ഒഴിവാക്കി, കൂടുതല് പ്രായോഗികവും ആധുനികവുമായ മാര്‍ഗങ്ങള് സ്വീകരിക്കാനുള്ള ഗോര്‍ബച്ചേവിന്റെയും കൂട്ടുകാരുടെയും നീക്കമാണ്. ഇത് എത്രത്തോളം വിജയിക്കുമെന്ന് കണ്ടുതന്നെ അറിയണം.\n← ‘ഞാനും പിതാവും ഒന്നാകുന്നു’\nമാര്‍ക്‌സിസവും മതവും →


ബോളിവുഡിൽ അരങ്ങേറ്റം കുറിച്ച് നീരജ്; 'ദ് ഫാമിലി മാന്റെ' ട്രെയ്‌ലർ -\nHome Film ബോളിവുഡിൽ അരങ്ങേറ്റം കുറിച്ച് നീരജ്; ‘ദ് ഫാമിലി മാന്റെ’ ട്രെയ്‌ലർ\nബോളിവുഡിൽ അരങ്ങേറ്റം കുറിച്ച് നീരജ്; ‘ദ് ഫാമിലി മാന്റെ’ ട്രെയ്‌ലർ\nനീരജ് മാധവിന്റെ ബോളിവുഡ് അരങ്ങേറ്റത്തെ ഏറെ ആവേശത്തോടെയാണ് ആരാധകർ സ്വീകരിച്ചത്. നീരജ് അഭിനയിക്കുന്ന വെബ് സീരീസ് ‘ ദ് ഫാമിലി മാന്റെ’ ട്രെയ്‌ലർ പുറത്തിങ്ങി. രാജ് കൃഷ്ണ സംവിധാനം നിർവ്വഹിച്ചിരിക്കുന്ന വെബ് ത്രില്ലറിൽ മനോജ് വാജ്‌പേയി, പ്രിയാമണി, കിഷോർ എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്.\nഇംഗ്ലീഷിലും ഹിന്ദിയിലും പുറത്തിറങ്ങുന്നുണ്ട് ഈ വെബ് സീരീസ്. അതേസമയം മലയാളത്തിൽ നിന്നും ആദ്യമായി വെബ് സീരീസിൽ അഭിനയിക്കുന്ന താരം എന്ന പ്രത്യേകതയും നീരജിനുണ്ട്.\nനടനായും തിരക്കഥാകൃത്തായും കൊറിയോഗ്രാഫറായും മലയാള സിനിമയിൽ നിറഞ്ഞുനിൽക്കുന്ന താരമാണ് നീരജ്. താരത്തിന്റേതായി വെള്ളിത്തിരയിൽ ഒരുങ്ങികൊണ്ടിരിക്കുന്ന ചിത്രങ്ങളാണ് ‘ക’, ‘മാമാങ്കം’, ‘ഗൗതമിന്റെ രഥം’ എന്നിവ.\nനീരജ് മാധവ് നായകനായി എത്തുന്ന ഏറ്റവും പുതിയ ചിത്രമാണ് ‘ഗൗതമിന്റെ രഥം’. ആനന്ദ് മേനോൻ ആണ് ചിത്രം സംവിധാനം ചെയ്യുന്നത്. തിരക്കഥ ഒരുക്കുന്നതും ആനന്ദ് മേനോൻ തന്നെ. ചിത്രം നിർമ്മിക്കുന്നത് കെ ജി അനിൽ കുമാറും പൂനം റഹീമും ചേർന്നാണ്.\nRead also: ഭൂഗോളത്തിന്റെ സ്പന്ദനം കണക്കിലാണെന്ന് പറഞ്ഞ ചാക്കോ മാഷ് മുതൽ ഒച്ചിന്റെയും ഗുരുവിന്റേയും കഥ പറഞ്ഞ രവിസാർ വരെ; ഓർക്കാം മലയാള സിനിമയിലെ ചില അധ്യാപകരെ\nഅതേസമയം നീരജിന്റേതായി അണിയറയിൽ ഒരുങ്ങികൊണ്ടിരിക്കുന്ന മറ്റൊരു ചിത്രമാണ് ‘ക’. നവാഗതനായ രജീഷ്‌ലാല് വംശയാണ് ചിത്രത്തിന്റെ സംവിധാനം നിര്‍വ്വഹിക്കുന്നത്. രജീഷിന്റേത് തന്നെയാണ് തിരക്കഥയും. പിക്‌സീറോ പ്രൊഡക്ഷന്‍സിന്റെ ബാനറില് ശ്രീജിത്ത് എസ് പിള്ളയാണ് ചിത്രത്തിന്റെ നിര്‍മ്മാണം. പുതുമുഖതാരമായ അപര്‍ണ്ണയാണ് ‘ക’ എന്ന ചിത്രത്തില് നായികയായെത്തുന്നത്. തലസ്ഥാന നഗരിയായ തിരുവനന്തപുരം കേന്ദ്രീകരിച്ചാണ് ‘ക’യുടെ ചിത്രീകരണം പുരോഗമിക്കുന്നത്.\nസംസ്ഥാനത്ത് 5771 പേര്‍ക്ക് കൂടി കൊവിഡ് രോഗം സ്ഥിരീകരിച്ചു. മുഖ്യമന്ത്രി പിണറായി വിജയനാണ് ഇക്കാര്യം അറിയിച്ചത്. കൊവിഡ് അവലോകന യോഗത്തിന് ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം. 5228 പേര്‍ക്കും സമ്പര്‍ക്കത്തിലൂടെയാണ് രോഗം പടര്‍ന്നത്. 410...


പത്താം ക്ലാസിൽ മുൻ മുഖ്യമന്ത്രിയ്ക്ക് ഫസ്റ്റ്ക്ലാസ്; ഇംഗ്ലീഷ് പരീക്ഷയിൽ നൂറിൽ 88 മാർക്ക്| Former haryana chief minister getsafirst class in tenth class with 88 percent in English– News18 Malayalam\nFORMER HARYANA CHIEF MINISTER GETS A FIRST CLASS IN TENTH CLASS WITH 88 PERCENT IN ENGLISH\nപത്താം ക്ലാസിൽ മുൻ മുഖ്യമന്ത്രിയ്ക്ക് ഫസ്റ്റ്ക്ലാസ്; ഇംഗ്ലീഷ് പരീക്ഷയിൽ നൂറിൽ 88 മാർക്ക്\nസംസ്ഥാനത്ത് പത്താംക്ലാസ് പാസാകുന്ന ഏറ്റവും പ്രായം കൂടിയ വിദ്യാർത്ഥിയാണ് മുൻ മുഖ്യമന്ത്രിയായ ഓം പ്രകാശ് ചൗട്ടാല.\nLast Updated : September 06, 2021, 09:15 IST\nപത്താം ക്ലാസിൽ തോറ്റ ഇംഗ്ലീഷ് പരീക്ഷ വീണ്ടും എഴുതാനെത്തിയ ഹരിയാന മുൻ മുഖ്യമന്ത്രി ഓം പ്രകാശ് ചൗട്ടാല വാർത്തകളിൽ ഇടംപിടിച്ചിരുന്നു. കഴിഞ്ഞ ദിവസം ഫലം പുറത്തു വന്നപ്പോൾ അഭിമാനകരമായ വിജയമാണ് ഹരിയാനയിലെ ഏറ്റവും പ്രായംകൂടിയ വിദ്യാർത്ഥി നേടിയിരിക്കുന്നത്. 88 മാർക്കോടെയാണ് ഓം പ്രകാശ് ചൗട്ടാല ഇംഗ്ലീഷ് പരീക്ഷ പാസായത്.\nഓഗസ്റ്റ് 18 നാണ് എൺപത്തിയെട്ടുകാരനായ ചൗട്ടാല ഇംഗ്ലീഷ് പരീക്ഷ എഴുതിയത്. സിർസയിലെ ആര്യ ഗേൾസ് സീനിയർ സെക്കണ്ടറി സ്കൂളിൽ വെച്ചായിരുന്നു പരീക്ഷ. അപകടത്തിൽപെട്ട് കൈക്ക് പരിക്കേറ്റതിനാൽ മറ്റൊരു വിദ്യാർത്ഥിയായിരുന്നു മുൻമുഖ്യമന്ത്രിക്ക് വേണ്ടി പരീക്ഷ എഴുതി നൽകിയത്. ഒമ്പതാം ക്ലാസ് വിദ്യാർത്ഥിയായിരുന്നു ചൗട്ടാലയുടെ സഹായി.\nഈ വർഷം ആദ്യം ഹരിയാന ഓപ്പൺ ബോർഡിന് കീഴിൽ പ്ലസ് ടു പരീക്ഷയും ഓം പ്രകാശ് ചൗട്ടാല എഴുതിയിരുന്നു. എന്നാൽ പത്താം ക്ലാസ് ഇംഗ്ലീഷ് പരീക്ഷ പാസാകത്തതിനാൽ പ്ലസ് ടു റിസൽട്ട് തടഞ്ഞു വെച്ചിരിക്കുകയാണ്. ഇതിനെ തുടർന്നാണ് തോറ്റ വിഷയം വീണ്ടും എഴുതിയത്.\nAlso Read-പ്രധാനമന്ത്രി നരേന്ദ്ര മോദിയുടെ ആഗോള അംഗീകാരം 70 ശതമാനം; പിന്നിലാക്കിയത് 12 ലോകനേതാക്കളെ\nഉയർന്ന മാർക്കോടെ പത്താംക്ലാസ് പരീക്ഷ പാസായ മുൻമുഖ്യമന്ത്രിയെ വിളിച്ച് അഭിനന്ദനം അറിയിച്ചതായി ഹരിയാന ബോർഡ് ഓഫ് സ്കൂൾ എജുക്കേഷൻ ചെയർമാൻ ജഗ്ബീർ സിംഗ് അറിയിച്ചു. ചൗട്ടാലയെ നേരിട്ട് ലഭിക്കാത്തതിനാൽ പേഴ്സണൽ അസിസ്റ്റന്റിനെ വിളിച്ചായിരുന്നു അഭിനന്ദനം അറിയിച്ചത്.\nസംസ്ഥാനത്ത് പത്താംക്ലാസ് പാസാകുന്ന ഏറ്റവും പ്രായം കൂടിയ വിദ്യാർത്ഥിയാണ് ഓം പ്രകാശ് ചൗട്ടാല. ഇംഗ്ലീഷിൽ 88 മാർക്ക് ലഭിച്ചതോടെ ഫസ്റ്റ് ക്ലാസ് നേടിയാണ് അദ്ദേഹം പത്താംക്ലാസ് വിജയിച്ചിരിക്കുന്നത്. പത്താം ക്ലാസിൽ വിജയിച്ചതോടെ ചൗട്ടാലയുടെ തടഞ്ഞുവെച്ച പന്ത്രണ്ടാം ക്ലാസ് മാർക്ക് ലിസ്റ്റും ഉടൻ പ്രസിദ്ധീകരിക്കും. പന്ത്രണ്ടാം ക്ലാസിൽ 33 ശതമാനം മാർക്കാണ് അദ്ദേഹത്തിന് ലഭിച്ചത്.\nഅതേസമയം, പന്ത്രണ്ടാം ക്ലാസിലെ കുറഞ്ഞ മാർക്ക് കാരണം മുൻ മുഖ്യമന്ത്രിയുടെ ഉന്നത വിദ്യാഭ്യാസം അനിശ്ചിതത്വത്തിലാണെന്ന് വിദ്യാഭ്യാസ വിദഗ്ധർ പറയുന്നു. ഓപ്പൺ സ്കൂൾ സംവിധാനം വഴി ചൗട്ടാലയടക്കം 39,000 വിദ്യാർത്ഥികളാണ് പന്ത്രണ്ടാം ക്ലാസ് പരീക്ഷ എഴുതിയത്. കോവിഡ് സാഹചര്യമായതിനാൽ പരീക്ഷ നടത്താൻ കഴിയാതെ വന്നതിനെ തുടർന്ന് 33 ശതമാനം മാർക്ക് നൽകി മുഴുവൻ വിദ്യാർത്ഥികളേയും പാസാക്കുകയായിരുന്നു.\nഈ മാർക്കുമായി ചൗട്ടാലയടക്കമുള്ള 39,000 വിദ്യാർത്ഥികൾക്ക് ഗവൺമെന്റ് കോളേജിൽ അഡ്മിഷൻ ലഭിക്കില്ല.\nFirst published: September 06, 2021, 09:15 IST


കോവിഡ് 19: പത്തനംതിട്ടയിൽ നിരീക്ഷണത്തിലിരുന്നയാൾ മുങ്ങി | Chanakya News\nHome KERALA കോവിഡ് 19: പത്തനംതിട്ടയിൽ നിരീക്ഷണത്തിലിരുന്നയാൾ മുങ്ങി\nകോവിഡ് 19: പത്തനംതിട്ടയിൽ നിരീക്ഷണത്തിലിരുന്നയാൾ മുങ്ങി\nപത്തനംതിട്ട: കൊറോണ വൈറസ് ഉണ്ടെന്ന സംശയത്തെ തുടർന്ന് നിരീക്ഷണത്തിലായിരുന്ന തമിഴ്നാട് സ്വദേശിയെ കാണാനില്ല. വാടകയ്ക്ക് താമസിച്ചു കൊണ്ടിരുന്ന ഇയാൾ ആരെയും അറിയിക്കാതെ മുങ്ങുകയായിരുന്നു. ശേഷം മധുരയിൽ എത്തിയെന്നു സുഹൃത്തിനോട് വിളിച്ചു പറഞ്ഞതായും പഞ്ചായത്ത് പ്രസിഡന്റ് അറിയിച്ചു.\nകൊറോണ വൈറസ് കേരളത്തിൽ ആദ്യം സ്ഥിതീകരിച്ചത് പത്തനംതിട്ടയിലാണ്. ഇറ്റലിയിൽ നിന്നും എത്തിയ റാന്നി സ്വദേശികളായ ഒരു കുടുംബത്തിലെ മൂന്നു പേർക്കും അവരുടെ രണ്ട് ബന്ധുക്കൾക്കുമായിരുന്നു വൈറസ് ആദ്യമായി സ്ഥിതീകരിച്ചത്. ഇപ്പോൾ വൈറസ് ബാധിതരുടെ എണ്ണം ഗണ്യമായി വർധിച്ചു വരികയാണ്. കോവിഡ് 19 ബാധിച്ചു ഇന്ത്യയിൽ രണ്ടുപേർ മരണപ്പെടുകയും ചെയ്തു. കർണ്ണാടക, ഡൽഹി സ്വദേശികളാണ് മരണപ്പെട്ടത്. സംസ്ഥാനവും കേന്ദ്രവും വൈറസിനെ പ്രതിരോധിക്കാൻ വേണ്ട നടപടികളുമായി മുന്നോട്ടു പോകുകയാണ്.


ചങ്ങല വെറുക്കുന്ന ജീവി | esSENSE Magazine\nApril 27, 2020 November 12, 2020 - by Ravichandran C - LeaveaComment\nആഫ്രിക്കന് ഭൂഖണ്ഡം ആകെ പരിഗണിച്ചാല് ഒരു ദശലക്ഷം പേര്‍ക്ക് ശരാശരി5ആശുപത്രി കിടക്കകള് എന്നതാണ് നിരക്ക്. 1.2 കോടി ജനങ്ങള് ഉള്ള ദക്ഷിണസുഡാനില്5വൈസ് പ്രസിഡന്റുമാരുണ്ട്, പക്ഷെ ആകെയുള്ളത്4വെന്റിലേറ്ററുകള്. സെന്‍ട്രല് ആഫ്രിക്കന് റിപബ്ലിക്കില്3വെന്റിലേറ്ററുകള്, ലൈബീരിയയില് ആറെണ്ണം. 41 ആഫ്രിക്കന് രാജ്യങ്ങളില് എല്ലാംകൂടി ആകെ 2000 വെന്റിലേറ്ററുകള് മാത്രം. അമേരിക്ക 1.70 ലക്ഷത്തിലധികം വെന്റിലേറ്ററുകളുമായി കഷ്ടപെടുന്നതോര്‍ക്കുക. ഒരൊറ്റ വെന്റിലേറ്ററുകള് പോലുമില്ലാത്ത 10 രാജ്യങ്ങള് ആഫ്രിക്കയിലുണ്ട്. ശ്വാസകോശ വിഷമതകള് വിതയ്ക്കുന്ന കോവിഡ് രോഗബാധിതരുടെ എണ്ണം 25000 കടന്ന ആഫ്രിക്കന് വന്‍കരയെ സംബന്ധിച്ചിടത്തോളം കടുത്ത ആശങ്കയുളവാക്കുന്ന കണക്കുകളാണിത്. പ്രതികരണമായി മിക്കയിടത്തും ശക്തമായ ലോക്ക്ഡൗണുകള് പ്രഖ്യാപിക്കപെടുന്നുണ്ട്.\nനീണ്ട ലോക്ക്ഡൗണുകള് താങ്ങാന് പല സമൂഹങ്ങള്‍ക്കും സാധിക്കുന്നില്ലെന്ന് വ്യക്തമായിട്ടുണ്ട്. ദക്ഷിണാഫ്രിക്കന് തെരുവുകളില് പ്രതിഷേധം പുകയുകയാണ്. പട്ടിണി വേണ്ട, രോഗത്തെ നേരിട്ടുകൊള്ളാം എന്നാണ് ദരിദ്രരുടെ നിലപാട്. ഏഷ്യയിലാകട്ടെ, ലബനോണ് പോലുള്ള രാജ്യങ്ങളില് ഭരണനേതൃത്വം ലോക്ക്ഡൗണ് വിരുദ്ധ സമരങ്ങളില് ആടിയുലയുന്നു. അമേരിക്കയിലും ബ്രസീലിലും പ്രസിഡന്റുമാര് ലോക്ക്ഡൗണ് വിരുദ്ധനിലപാട് സ്വീകരിക്കുന്നു. ലോക്ക്ഡൗണിന് മുമ്പ് തന്നെ കഷ്ടപെടുന്ന അവശ വിഭാഗങ്ങളും രാജ്യങ്ങളുമാണ് ലോക്ക്ഡൗണിലും ഏറെ ബുദ്ധിമുട്ടുന്നത്. ജനാധിപത്യസമൂഹങ്ങളിലാകട്ടെ, സ്വാതന്ത്ര്യനിഷേധം ജനങ്ങളെ അസ്വസ്ഥരാക്കുന്നു. മധ്യ-സമ്പന്ന വര്‍ഗ്ഗങ്ങളുടെയും സമ്പന്ന രാജ്യങ്ങളുടെയും ആര്‍ഭാടമായി ലോക്ക്ഡൗണ് മാറുകയാണ്.\nരോഗബാധിതരുടെ കണക്കും മരണവുമാണ് ലോക്ക്ഡൗണിന്റെ സാധൂകരണമായി വരുന്നത്. ലോകത്താകമാനം എത്രപേര് കോവിഡ് രോഗ ബാധിതരായി? എത്രപേര് സൗഖ്യപെട്ടു? ഉത്തരം എളുപ്പമല്ല. വേള്‍ഡോമീറ്റര് പോലുള്ള വെബ്‌സൈറ്റുകളിലെ (https://www.worldometers.info/coronavirus/) കണക്കോ സര്‍ക്കാര് അറിയിപ്പുകളോ ഈ ചോദ്യത്തിന് കൃത്യമായ ഉത്തരം നല്‍കില്ല. അത്തരം രേഖകളൊക്കെ സൂചനകളും പ്രവണതകളും (trend) ലഭ്യമാക്കുന്നുണ്ടെന്ന് മാത്രം. ‘ഇന്ന ജില്ലയില് അഞ്ചുപേര്‍ക്ക് കൂടി രോഗം’എന്നൊക്കെ കേള്‍ക്കുമ്പോള് നാം വല്ലാതെ വ്യസനിക്കാറുണ്ട്. ആരാണ് ഈ അഞ്ചുപേര്? ദശലക്ഷക്കണക്കിന് വരുന്ന ജനങ്ങളില് രോഗലക്ഷണങ്ങളുടെ പേരിലോ സംശയം തോന്നിയതുകൊണ്ടോ ടെസ്റ്റ് നടത്തിയ ഏതാനുംപേരില് നിന്നാണ് ഈ അഞ്ച് രോഗികളെ കണ്ടെത്തുന്നത്. അതായത്, അതൊരു് സാമ്പിള് സര്‍വെ ഫലമാണ്. അതനുസരിച്ചാണ് നാം ആശങ്കപെടുകയും ആഹ്‌ളാദിക്കുകയും ചെയ്യുന്നത്. അടിയന്തര നടപടികള് സ്വീകരിക്കുന്നു, അയവുകള് പ്രഖ്യാപിക്കുന്നു. തല്‍ക്കാലം അങ്ങനെ ചെയ്യാനോ സാധിക്കൂ എന്നതാണ് വസ്തുത.\nമാസങ്ങളും വര്‍ഷങ്ങളോ നീളാനിടയുള്ള ഒരു പ്രതിരോധ പോരാട്ടം ക്രിക്കറ്റ് കമന്ററിപോലെ വിലയിരുത്തി സന്തോഷിച്ചും പരിതപിച്ചും മുന്നോട്ടുപോകുന്നതില് കാര്യമില്ല. ആദ്യം ചൈനയെ നോക്കി മറ്റുള്ളവര് പരിതപിച്ചു, പിന്നെയത് ഇറ്റലിയെ കുറിച്ചായി, പിന്നെ സ്‌പെയിന്, ഇപ്പോള് അമേരിക്ക.. ആദ്യമാദ്യം രോഗം കീഴ്‌പെടുത്തുന്ന രാജ്യങ്ങളെ നോക്കി പരിഹസിക്കാനും അവരുടെ വീഴ്ചകള് ആഘോഷിക്കാനും രോഗം കാര്യമായി ബാധിക്കാത്ത സമൂഹങ്ങള് നടത്തുന്ന വെപ്രാളം കേവലമായ അല്‍പ്പത്തരമോ മനുഷ്യത്വരാഹിത്യമോ ആണ്. സത്യത്തില് രോഗം കീഴ്‌പെടുത്തുകയും പോരാട്ടത്തിലൂടെ അതിജീവിക്കുകയും ചെയ്ത സമൂഹങ്ങള്‍ക്ക് മാത്രമേ ആശ്വസിക്കാന് വകുപ്പുള്ളൂ. രോഗബാധ അടുത്തടുത്ത ഘട്ടങ്ങളിലേക്ക് നീങ്ങുമ്പോള് അത്തരം സമൂഹങ്ങളുടെ നില താരതമ്യേന മെച്ചമായിരിക്കും.\nരോഗികളുടെ കൃത്യമായ കണക്ക് അറിയണമെങ്കില് മുഴുവന്‍പേരെയും ആവര്‍ത്തിച്ച് പരിശോധിക്കണം. അത് ഏറെക്കുറെ അസാധ്യമാണ്. സാമ്പിള്‍പരിശോധന മാത്രമാണ് ഏക പോംവഴി. ഒരു ദശലക്ഷത്തില് 27000 പേരെവരെ ഇറ്റലിയില് ടെസ്റ്റു ചെയ്യുന്നു. ജര്‍മ്മനി 24000, അമേരിക്ക 15000 ന് മുകളില്. ഇന്ത്യന് ശരാശരിയാകട്ടെ 600 ല് താഴെയാണ്. ടെസ്റ്റിംഗിന്റെ കാര്യത്തില് ആദ്യഘട്ടത്തില് ഏറെ മുന്നില് നിന്ന കേരളം ഇപ്പോള് മറ്റ് സംസ്ഥാനങ്ങള്‍ക്ക് പിറകിലാണ്. സാമ്പിളിന്റെ വലുപ്പംകൂടുന്നത് അനുസരിച്ച് ഫലത്തിന്റെ ആധികാരികത വര്‍ദ്ധിക്കുമെങ്കിലും അപ്പോഴും മൊത്തം എത്രപേര് രോഗബാധിതരായി എന്നറിയാന് മാര്‍ഗ്ഗമില്ല. സാമ്പിള്‍ഫലം മൊത്തം ജനസംഖ്യയിലേക്ക് ആരോപിച്ച് (interpolate) അനുമാനം നടത്തുകയാണ് ഏക പോംവഴി. 65-70 ശതമാനത്തിലധികം രോഗികള്‍ക്കും പ്രകടമായ രോഗലക്ഷണമില്ലാത്ത സാഹചര്യത്തില് സാമ്പിള് പരിശോധനാ ഫലത്തിന്റെ പത്തിരട്ടി മുതല് നൂറിരട്ടി വരെ രോഗികള് ഉണ്ടാകുമെന്ന നിരീക്ഷണങ്ങളുണ്ട്..\nഅമേരിക്കയിലെ ന്യൂയോര്‍ക്ക് സംസ്ഥാനത്തിലെ ജനസംഖ്യ ഏകദേശം2കോടി. അവിടെ7ലക്ഷംപേര്‍ക്ക് കോവിഡ് പരിശോധന നടത്തി 2.94 ലക്ഷത്തിന് രോഗം സ്ഥിരീകരിച്ചു. മരണ സംഖ്യ-22275. പത്തുലക്ഷംപേരില് 35000 പേര് എന്നതാണ് പരിശോധനാ നിരക്ക്. രോഗംബാധ രോഗിപോലും അറിയണമെന്നില്ല, പക്ഷെ മരണം രാജ്യം മുഴുവന് അറിയും. മൂന്ന് ദിവസത്തിന് മുമ്പ് ഗവര്‍ണ്ണര് ആന്‍ഡ്രു കുമോ(Andrew Cuomo) ന്യൂയോര്‍ക്ക് സംസ്ഥാനത്ത് നടത്തിയ 3000 പേരില് നടത്തിയ പിയര് റിവ്യുവിന് വിധേയമാകാത്ത ഒരു സാമ്പിള് പരിശോധന സര്‍വെഫലം പരാമര്‍ശിക്കുകയുണ്ടായി (https://www.reuters.com/…/new-york-survey-suggests-nearly-1…). പരിശോധനയ്ക്ക് വിധേയമായവരില് 13.89 ശതമാനംപേരുടെ രക്തത്തില് കോവിഡ് വൈറസിന്റെ ആന്റിബോഡികള് കണ്ടെത്തി. ഷോപ്പിംഗ് നടത്താന് പുറത്തിറങ്ങിയവരിലാണ് കൂടുതലും ടെസ്റ്റ് നടത്തിയത്. വീട്ടിലിരിക്കുന്നവര്, അടിയന്തര സര്‍വീസ് ജീവനക്കാര്, നിരീക്ഷണത്തിലുള്ളവര്, കറുത്തവര്‍ഗ്ഗക്കാര്, ഹിസ്പാനിക് എന്നീ വിഭാഗങ്ങളെ ഒഴിവാക്കിയാണ് പരിശോധന സര്‍വെ നടത്തിയത്. ഇവരെക്കൂടി ഉള്‍പെടുത്തിയാല് രോഗനിരക്ക് 13.89 ശതമാനത്തിലും കൂടാനാണ് സാധ്യത.\nഈ കണക്ക് ന്യൂയോര്‍ക്കിലെ മൊത്തം ജനസംഖ്യയിലേക്ക് (2 കോടി) ആരോപിച്ചാല് അവിടെ കുറഞ്ഞത് 27-28 ലക്ഷംപേര്‍ക്ക് രോഗംവന്നിട്ടുണ്ട്-അല്ലെങ്കില് വന്ന് ഭേദമായിട്ടുണ്ട്. മരണനിരക്ക്-0.5%. കഴിഞ്ഞയാഴ്ച് സതേണ് കാലിഫോര്‍ണിയ യൂണിവേഴ്‌സിറ്റി 863 പേരില് നടത്തിയ സര്‍വെയും വളരെ കുറഞ്ഞ മരണനിരക്കാണ് കാണിക്കുന്നത്. ന്യുയോര്‍ക്ക് സംസ്ഥാനം ലോകത്തുതന്നെ ഏറ്റവുമധികം കോവിഡ് ആക്രണമത്തിന് വിധേയമായ ജനതയാണ്. അവിടുത്തെ കണക്ക് ലോകമാകെ ആരോപിക്കുന്നതില് കഥയില്ല. പക്ഷെ ഈ 14 ശതമാനത്തിന്റെ സ്ഥാനത്ത് ഒന്നോ രണ്ടോ ശതമാനം എടുത്താല് തന്നെ ലോകമെമ്പാടും 8-16 കോടി രോഗികളായി. ലോകത്ത് ആകെ 30 ലക്ഷം രോഗികളുണ്ടെന്നാണ് ഇപ്പോള് വേള്‍ഡോമീറ്റര് വെബ്‌സൈറ്റ് പറയുന്നത്.\nമനുഷ്യനാഗരികത ശരാശരികളുടെയും മധ്യനിലപാടുകളുടെയും ആഘോഷമാണ്. നമ്മുടെ മഹാഭൂരിപക്ഷം നിലപാടുകളും മധ്യമ സ്വഭാവമുള്ളവയാണ്. അതിതീവ്രവും അതിമൃദുവും ആയവ അവഗണിക്കപെടും. പ്രായോഗകമാണെങ്കിലും മധ്യമനിലപാടുകള് എല്ലായ്‌പ്പോഴും സാധുവാകില്ല. ഭിന്ന നിലപാടുകളില് ഒന്നു ശരിയും മറ്റേത് തെറ്റുമാകാന് സാധ്യതയുള്ള സാഹചര്യങ്ങള് നിരവധിയുണ്ട്. അവിടെയൊക്കെ, ‘രണ്ടുഭാഗങ്ങളും ശരിയല്ല’ (neither side can be right) എന്ന നിലപാട് പരിഹാസ്യമായിരിക്കും. ഭൂമി ഉരുണ്ടതെന്നും പരന്നതെന്നും വാദം വരുമ്പോള് രണ്ടും ശരിയല്ല ഭൂമി ഒരു ഇഡ്ഡലി പോലെയാണ് എന്ന് പറയുന്നതിലെ അപഹാസ്യതയാണത്. നിസംഗതയും കര്‍മ്മണ്യതയും തമ്മില് മത്സരിക്കുമ്പോള്, ശാസ്ത്രവും കപടശാസ്ത്രവും തമ്മിലിടയുമ്പോള്, ഇരയും റേപ്പിസ്റ്റും രണ്ട് വശങ്ങളില് നില്‍ക്കുമ്പോള് മധ്യനിലപാടുകള് അസാധുവാണ്. കാരണം അവിടെയൊക്കെ ഒന്ന് ശരിയും മറ്റേത് തെറ്റുമാണ്.\nഅതേസമയം രണ്ട് ഏകദേശ ശരികള്‍ക്കിടയിലുള്ള മധ്യമനിലപാടുകള് സാഹചര്യവും പ്രായോഗിക സമവാക്യങ്ങളും വിലയിരുത്തി സ്വീകരിക്കേണ്ടവയാണ്. ലോക്ക്ഡൗണ് ചെയ്താല് രോഗപകര്‍ച്ച നിയന്ത്രിക്കാം. പക്ഷെ നഷ്ടം അസഹനീയമാണ്. കൂട്ടപ്രതിരോധം (herd immunity) നേടാന് തീരുമാനിച്ചാല് രോഗം വല്ലാതെ പടരാന് സാധ്യതയുണ്ട്, പക്ഷെ ലോക്ക്ഡൗണ് മൂലമുള്ള കെടുതികള് ഒഴിവാക്കാം. റോഡുനിറയെ ബമ്പുകള് നിറച്ച് 10 km/hr വേഗതയില് വാഹനങ്ങള് ഓടികൊണ്ടിരുന്നാല് അപകടങ്ങള് ഗണ്യമായി കുറയും. പക്ഷെ വണ്ടികളെല്ലാം റോഡില് കിടക്കും, ആരും എങ്ങും സമയത്തിന് എത്തില്ല. ആദ്യ ഗിയറുകളില് എത്രനേരം ഓടിക്കാനാവും? ബമ്പുകളെല്ലാം നീക്കി വേഗത 80 km/hr ആക്കിയാല് പെട്ടെന്ന് ലക്ഷ്യസ്ഥലത്ത് എത്താം, പക്ഷെ അപകട സാധ്യത വര്‍ദ്ധിക്കും. 40 km/hr വേഗതപരിധി വന്നാല് രണ്ടിനത്തിലും മെച്ചപെട്ട ഫലം ലഭിക്കും. പകര്‍ച്ചവ്യാധിക്കെതിരെ ശുചിത്വവും ജാഗ്രതയുംഅകലവും പാലിച്ച് വീണ്ടും ജീവിച്ചു തുടങ്ങണം. മനുഷ്യന് ചങ്ങലകള് വെറുക്കുന്ന ജീവിയാണ്.\nPrevious Article സയന്‍സ് ശുചീകരിക്കുന്നു\nNext Article സെപ്തമ്പറില് കോവിഡ് വാക്‌സിന്?


news | നൗഷാദ് കൊലക്കേസിൽ രണ്ട് പ്രതികൾ കൂടി അറസ്റ്റിൽ; പിടിയിലായത് എസ്ഡിപിഐ പ്രവർത്തകരായ മുഹമ്മദ് മുസ്തഫയും ഫാമിസ് അബുബക്കറും; പിടികൂടിയത് ഗൂഢാലോചന നടത്തിയ പ്രതികളെ - MarunadanMalayali.com\nരാജ്യത്ത് കോവിഡ് കേസുകളുടെ എണ്ണം രണ്ടുലക്ഷത്തോട് അടുക്കുന്നു; രോഗമുക്തി നിരക്ക് ഉയർന്നതായും മരണനിരക്ക് കുറഞ്ഞതായും കേന്ദ്ര ആരോഗ്യമന്ത്രാലയം; മഹാരാഷ്ട്രയിൽ കോവിഡ് ബാധിതരുടെ എണ്ണം 70,000 കടന്നു; മുംബൈ നഗരത്തിൽ മാത്രം 40000 കേസുകൾ കവിഞ്ഞു; ഡൽഹിയിൽ അതിർത്തികൾ ഒരാഴ്ച കൂടി അടച്ചിടും; തമിഴ്‌നാട്ടിൽ തിങ്കളാഴ്ച 1162 കോവിഡ് കേസുകൾ\nAugust 22, 2019 | 01:02 PM IST | Permalink\nതൃശ്ശൂർ: ചാവക്കാട് കോൺഗ്രസ് നേതാവ് നൗഷാദ് പുന്നയിലിനെ കൊലപ്പെടുത്തിയ കേസിൽ രണ്ട് എസ്ഡിപിഐ പ്രവർത്തകർ കൂടി അറസ്റ്റിൽ. നൗഷാദിനെ കൊലപ്പെടുത്താൻ ?ഗൂഢാലോചന നടത്തിയ മുഹമ്മദ് മുസ്തഫ, ഫാമിസ് അബൂബക്കർ എന്നിവരാണ് അറസ്റ്റിലായത്. നേരത്തെ കേസിലെ മുഖ്യപ്രതിയായ വടക്കേക്കാട് സ്വദേശി ഫെബീറിനെ പൊലീസ് അറസ്റ്റ് ചെയ്തിരുന്നു.\nകേസിന്റെ അന്വേഷണം പൊലീസ് അട്ടിമറിച്ചെന്ന ആരോപണവുമായി നൗഷാദിന്റെ കുടുംബം രംഗത്ത് വന്നതിന്റെ തൊട്ടടുത്ത ദിവസമാണ്. നിലവിലെ അന്വേഷണ സംഘത്തെ മാറ്റി കേസിന്റെ അന്വേഷണം എൻഐഎക്ക് വിടണമെന്നും എസ്ഡിപിഐ നേതാക്കളുമായി അന്വേഷണ സംഘത്തിലെ ചില പൊലീസ് ഉദ്യോഗസ്ഥർക്ക് സാമ്പത്തിക ഇടപാടുകളുണ്ടെന്നും കുടുംബം ആരോപിച്ചിരുന്നു. ജൂലൈ 31നാണ് കോൺഗ്രസ് പ്രവർത്തകനായ നൗഷാദിനെ ചാവക്കാട്ട് വച്ച് ബൈക്കിലെത്തിയ സംഘം വെട്ടി കൊലപ്പെടുത്തിയത്.\nനെയ്യാർ ഡാം തുറന്നു; നാല് ഷട്ടറുകളും തുറന്നത് രണ്ട് ഇഞ്ച് വീതം; ആറിന്റെ ഇരുകരകളിലും താമസിക്കുന്നവർ ജാഗ്രത പാലിക്കണമെന്ന് മുന്നറിയിപ്പ്


രണ്ടാംവിള നെൽക്കൃഷിയുടെ ഉണക്കുഭീഷണി തടയാൻ പരുതൂരിൽ തടയണയായി | Pattambi\nഭാരതപ്പുഴയിൽ പരുതൂർ കൂട്ടക്കടവ് ജലസേചനപദ്ധതിക്കായി കെട്ടിയ തടയണ\nപട്ടാമ്പി: ഉണക്കുഭീഷണിയിൽനിന്ന് രണ്ടാംവിള നെൽക്കൃഷിയെ രക്ഷിക്കാൻ ഭാരതപ്പുഴയിൽ തടയണകെട്ടി. പരുതൂരിൽ കൂട്ടക്കടവ് ചെറുകിടജലസേചന പദ്ധതിയിൽ ജലസേചനം സുഗമമാക്കാനാണ് പാടശേഖരസമിതി പഞ്ചായത്തിന്റെ സഹായത്തോടെ ചാക്കിൽ മണൽനിറച്ച് തടയണ നിർമിച്ചത്.\nകഴിഞ്ഞയാഴ്ചവരെ വെള്ളിയാങ്കല്ല് പദ്ധതിയിൽനിന്ന് കഴിഞ്ഞ പ്രളയത്തിൽ ഷട്ടർ തകർന്നഭാഗംവഴി വെള്ളം ഒഴുകിവന്നിരുന്നു. അതിനാൽ പദ്ധതിവഴി ജലസേചനം നടന്നിരുന്നു. എന്നാൽ, വെള്ളിയാങ്കല്ല് ജലസംഭരണിയിൽ വെള്ളം ഏറെ കുറവായതിനാൽ ഈഭാഗം തടയണ കെട്ടിയടച്ചു. ഇതോടെ ജലസേചനം വഴിമുട്ടി.\n350ഏക്കർ സ്ഥലത്താണ് ഇവിടെ രണ്ടാംവിള നെൽക്കൃഷിയുള്ളത്. ഇതിൽ കരിങ്കറയായ 230 ഏക്കർ നെൽക്കൃഷി ജലസേചനം വഴിമുട്ടിയതോടെ ഉണക്കുഭീഷണിയിലായി. നെല്ല് കതിരുവരാറായ സമയവുമാണ്.\nഒന്നാംവിള നെൽക്കൃഷിചെയ്ത ശേഷം 110ഏക്കർ സ്ഥലത്ത് കഴിഞ്ഞയാഴ്ചയാണ് ഞാറുനടീൽ പൂർത്തിയായത്. അതും കണ്ടം വിണ്ടുകീറാനിടയാക്കി. ഉടൻ കർഷകർ തൊഴിലാളികളുടെ സഹായത്തോടെ പുഴയുടെ ഒഴുക്കും വെള്ളം കെട്ടിനിൽക്കുന്ന കയവുമുള്ള ഭാഗത്തുനിന്ന് വൻ ചാലുകീറി.\nതിങ്കളാഴ്ച പരുതൂർ പഞ്ചായത്ത് തൊഴിലുറപ്പിൽ 55 തൊഴിലാളികളെ ചാക്കിൽ മണൽനിറച്ച് തടയണകെട്ടാൻ നിയോഗിച്ചു. തടയണവന്നതോടെ ജലലഭ്യതയായി. ജലസേചനം തുടങ്ങി. 40 കുതിരശക്തിയുള്ള ഒരു മോട്ടോർവഴി രാത്രിയും പകലും ജലസേചനംനടത്തി നെൽക്കൃഷിയെ ഉണക്കുഭീഷണിയിൽനിന്ന് രക്ഷിക്കാനുള്ള ശ്രമമാണ് നടക്കുന്നതെന്ന് കൂട്ടക്കടവ് പാടശേഖരസമിതി പ്രസിഡന്റ് പി.വി. രാമചന്ദ്രമേനോനും സെക്രട്ടറി കെ. അച്യുതൻകുട്ടിയും പറഞ്ഞു. കൂടുതൽ ശക്തിയുള്ള ട്രാൻസ്‌ഫോർമർവെച്ച് വോൾട്ടേജ് ക്ഷാമം ഇല്ലാതാക്കിയാൽ വേറൊരു മോട്ടോർകൂടിവെച്ച് ജലസേചനം സുഗമമാക്കാമെന്നും അവർ പറഞ്ഞു.


Europe - Otta Nottathil - 2562019italy\nToday: 16 Oct 2019 GMT Tell Your Friend\nറോം: യൂറോപ്പ് ആകമാനം അത്യുഷ്ണത്തിന്റെ പിടിയിലേക്ക്. ഇതിനിടെ, പതിറ്റാണ്ടിലെ ഏറ്റവും തീവ്രമായ ഉഷ്ണവാതമാണ് ഇറ്റലിയെ കാത്തിരിക്കുന്നതെന്ന് കാലാവസ്ഥാ പ്രവചനവും.\nരാജ്യത്തിന്റെ പല ഭാഗങ്ങളിലും താപനില ഈയാഴ്ച തന്നെ നാല്‍പ്പതു ഡിഗ്രിക്കു മുകളിലെത്തും. വരുന്ന ഏഴു ദിവസം കൊടു ചൂടാണ് പ്രതീക്ഷിക്കുന്നത്. രാജ്യത്തെ പല നഗരങ്ങളിലും ജൂണിലെ ഉയര്‍ന്ന താപനിലയുടെ റെക്കോഡ് ഈയാഴ്ചയുടെ അവസാനത്തോടെ തകര്‍ക്കപ്പെടുമെന്നും കണക്കാക്കുന്നു.\nറോം, ഫ്ളോറന്‍സ്, ബോലോന, മിലാന്, ടൂറിന്, സസാരി എന്നിങ്ങനെ രാജ്യത്തിന്റെ വടക്കന് നഗരങ്ങളില് താപനില 37 ഡിഗ്രി മുതല് 40 ഡിഗ്രി വരെയായിരിക്കും. പീഡ്മോന്റ് മേഖലയില് ഇത് 42 ഡിഗ്രി വരെയെത്തുമെന്നും കരുതുന്നു.\nഉയര്‍ന്ന ഹ്യൂമിഡിറ്റി കൂടിയാകുമ്പോള് അസഹ്യമായ ചൂടാണ് അനുഭവപ്പെടാന് പോകുന്നത്. രാത്രി കാലങ്ങളില് പോലും താപനില ഇരുപതു ഡിഗ്രിക്കു മുകളിലായിരിക്കും.\nSubstituted english content/keywords: italy, temperature, heat, wave\nKeywords: Europe - Otta Nottathil - 2562019italy Europe - Otta Nottathil - 2562019italy,pravasi news,malayalam news portal,malayalam news from Europe,Gulf malayalam news,American malayalam news,Canadian malayalam news,Singapore malayalam news,Australia malayalam news,Newzealand malayalam news,Malayalees News Portal,Malayali News,News for Mallus,Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings. Pravasi Lokam - pravasionline.com-apravasi malayalam news portal. Malayalam Pravasi news from Europe,Gulf malayalam news,American malayalam news,Canadian malayalam news,Singapore malayalam news, Australia malayalam news,Newzealand malayalam news,Inda and other countries. Covers topics - News headlines, Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings.\nകൃതജ്ഞതയുടെ നിറവില് റോമില് ബലിയര്‍പ്പിച്ച് കേരള സഭ\nകേന്ദ്രമന്ത്രി മുരളിധരന് മാര്‍പാപ്പായുമായി കൂടിക്കാഴ്ച നടത്തി\nടി.എന് പ്രതാപന് എംപി വത്തിക്കാനില്\nവൈദ്യശാസ്ത്ര നൊബേല് മൂന്നു പേര്‍ക്ക്


ക്വാർട്ടർ കാണാതെ യുനൈറ്റഡ്; മൗറിഞ്ഞോക്കെതിരെ രൂക്ഷ വിമർശം. | Malayalam News\nക്വാർട്ടർ കാണാതെ യുനൈറ്റഡ്; മൗറിഞ്ഞോക്കെതിരെ രൂക്ഷ വിമർശം.\nമാഞ്ചസ്റ്റർ/റോം - യൂറോപ്യൻ ചാമ്പ്യൻസ് ലീഗ് ഫുട്‌ബോളിന്റെ ക്വാർട്ടർ കാണാതെ മാഞ്ചസ്റ്റർ യുനൈറ്റഡ് പുറത്തായതോടെ കോച്ച് ജോസെ മൗറിഞ്ഞോക്കെതിരെ രൂക്ഷ വിമർശം. യുനൈറ്റഡിനെ അവരുടെ ഗ്രൗണ്ടായ ഓൾഡ് ട്രഫഡിൽ 2-1 ന് തോൽപിച്ച സെവിയ ക്വാർട്ടറിലെത്തി. ശാഖ്തർ ഡോണറ്റ്‌സ്‌കിനെതിരായ രണ്ടാം പാദം 1-0 ന് ജയിച്ച് എവേ ഗോൾ നിയമത്തിലൂടെ റോമയും ക്വാർട്ടറിലെത്തി. സെവിയയും യുനൈറ്റഡും തമ്മിലുള്ള ആദ്യ പാദം ഗോൾരഹിത സമനിലയായിരുന്നു. സ്വന്തം ഗ്രൗണ്ടിലെ ആദ്യ പാദം 2-1 ന് ജയിച്ച ശേഷമാണ് ഷാഖ്തർ പുറത്തായത്.\nസെവിയ ആദ്യമായാണ് ക്വാർട്ടർ കാണുന്നത്. പകരക്കാരൻ വിസാം ബെൻ യെദറാണ് രണ്ടാം പകുതിയിൽ രണ്ടു ഗോളുമടിച്ചത്. എഴുപത്തിനാലാം മിനിറ്റിൽ ആദ്യ ഗോൾ നേടുമ്പോൾ ഫ്രഞ്ച് സ്‌ട്രൈക്കർ കളത്തിലിറങ്ങി 87 സെക്കന്റേ ആയിട്ടുണ്ടായിരുന്നുള്ളൂ. 12 മീറ്റർ അകലെനിന്ന് നിലംപറ്റെയുള്ള അടിയായിരുന്നു അത്. എഴുപത്തെട്ടാം മിനിറ്റിൽ കോർണർ കിക്കിന് യെദർ തലവെച്ചപ്പോൾ യുനൈറ്റഡ് ഗോളി ഡേവിഡ് ഡി ഗിയ തട്ടിത്തെറിപ്പിച്ചെങ്കിലും പന്ത് ഗോൾ വര കടന്നു. അതോടെ ക്വാർട്ടറിലെത്താൻ യുനൈറ്റഡിന് മൂന്ന് ഗോൾ വേണമെന്ന അവസ്ഥയായി. എൺപത്തിനാലാം മിനിറ്റിൽ റൊമേലു ലുകാകു നേടിയ ഗോൾ മാത്രമായിരുന്നു അവരുടെ ആശ്വാസം. യുനൈറ്റഡ് പ്രതിരോധം ചിന്നിച്ചിതറിയ അവസാന നിമിഷങ്ങളിൽ യെദറിന് ഹാട്രിക് അവസരം നഷ്ടപ്പെടുകയായിരുന്നു. എതിരില്ലാതെ കുതിച്ച യെദർ അടിച്ചത് ഗോളിക്ക് നേരെയായി. ഫ്രാൻസിന്റെ മുൻ ഫുട്‌സാൽ കളിക്കാരനാണ് യെദർ. റയൽ മഡ്രീഡിന്റെ ക്രിസ്റ്റ്യാനൊ റൊണാൾഡൊ (12 ഗോൾ) കഴിഞ്ഞാൽ ചാമ്പ്യൻസ് ലീഗിലെ ടോപ്‌സ്‌കോററാണ് യെദർ (8). ആദ്യമായാണ് സെവിയ ഇംഗ്ലണ്ടിൽ ജയിക്കുന്നത്.\nശനിയാഴ്ച പ്രീമിയർ ലീഗിൽ ലിവർപൂളിനെ തോൽപിച്ച ടീമിന്റെ നിഴൽ മാത്രമായിരുന്നു യുനൈറ്റഡ്. ലക്ഷ്യം തെറ്റിയ പാസും അലസതയും ഒഴുക്കില്ലായ്മയും അവരുടെ കളിയുടെ നിറം കെടുത്തി. ലിവർപൂളിനെതിരെ കളിച്ച പൊസിഷനുകൾ മാറ്റിയത് വലിയ തിരിച്ചടിയായി. മാർക്കസ് റാഷ്ഫഡിനെ വലതു വിംഗിലേക്ക് മാറ്റി, അലക്‌സിസ് സാഞ്ചസിനെ ഇടത്തേക്കും. സ്‌കോട് മക്‌ടോമിനായ്ക്കും യുവാൻ മാറ്റക്കും പകരം മർവാൻ ഫെലയ്‌നിയെയും ജെസി ലിൻഗാഡിനെയും കൊണ്ടുവന്നു. സെവിയയും ഒട്ടും ഭേദമായിരുന്നില്ല. 18 മിനിറ്റ് ശേഷിക്കെ യെദർ ഇറങ്ങുന്നതുവരെ നിലവാരം കുറഞ്ഞ കളിയായിരുന്നു.\nപൊടുന്നനെ പാസ് ചെയ്തു കയറിയ ശേഷം വെട്ടിത്തിരിഞ്ഞാണ് യെദർ ആദ്യ ഗോളടിച്ചത്. രണ്ടാമത്തേത് ബാക്‌പോസ്റ്റ് ഹെഡറായിരുന്നു. ക്രോസ്ബാറിനു കീഴെയിടിച്ച് അത് ഗോൾ വര കടന്നു.\nഇത് ലോകാവസാനമല്ലെന്നും തനിക്ക് കുറ്റബോധമേയില്ലെന്നും യുനൈറ്റഡ് ആദ്യമായല്ല പുറത്താവുന്നതെന്നുമായിരുന്നു മൗറിഞ്ഞോയുടെ കമന്റ്. യുനൈറ്റഡിനെ പുറത്താക്കിയാണ് രണ്ടു തവണ താൻ ചാമ്പ്യൻസ് ലീഗ് നേടിയതെന്ന വീരവാദം ആരാധകരെ രോഷം കൊള്ളിച്ചു. സ്വന്തം ഗ്രൗണ്ടിൽ ആക്രമിക്കാൻ മുൻകൈയെടുക്കാതിരുന്നത് വലിയ പ്രതിഷേധമാണ് സൃഷ്ടിച്ചിരിക്കുന്നത്. നോക്കൗട്ടിലെത്തിയ ടീമുകളിൽ ഏറ്റവും ഗോൾ വഴങ്ങിയത് സെവിയയാണ്. എന്നിട്ടും രണ്ട് പാദങ്ങളിലായി ആകെ നാല് തവണയാണ് ഗോളിലേക്ക് യുനൈറ്റഡ് ഷോട്ട് പായിച്ചത്. രണ്ടാം പാദത്തിൽ മാത്രം 21 തവണ സെവിയ എതിർ ഗോളിലേക്ക് വെടിയുതിർത്തു. ബദ്ധവൈരികളായ മാഞ്ചസ്റ്റർ സിറ്റി ഇംഗ്ലിഷ് ചരിത്രത്തിലെ തന്നെ ഏറ്റവും മികച്ച ആക്രമണ ഫുട്‌ബോൾ കളിക്കുന്നത് ആരാധകരുടെ രോഷം വർധിപ്പിക്കും.


കുഞ്ഞിനെ രക്ഷിക്കാൻ പാമ്പുമായി പോരാടിയ എലി; ഒടുവിൽ സംഭവിച്ചത്? | Mother rat chases away snake to protect baby\nകുഞ്ഞിനെ രക്ഷിക്കാൻ പാമ്പുമായി പോരാടിയ എലി; ഒടുവിൽ സംഭവിച്ചത്?\nമനോരമ ലേഖകൻ June 02, 2020 10:49 AM IST\nപാമ്പിനെ കണ്ടാൽ സാധാരണയായി എലികൾ ഓടിയൊളിക്കുകയാണ് പതിവ്. എന്നാൽ ഓടിച്ചിട്ടു പാമ്പിനെ പിടിക്കുന്ന എലിയുടെ ദൃശ്യങ്ങളാണ് ഇപ്പോൾ സമൂഹമാധ്യമങ്ങളിൽ നിറയുന്നത്. 2016 ൽ പകർത്തിയ ഈ ദൃശ്യങ്ങൾ ഐഎഫ്എസ് ഉദ്യോഗസ്ഥനായ സുശാന്ത നന്ദ കഴിഞ്ഞ ദിവസം ട്വിറ്ററിൽ പങ്കുവച്ചതോടെയാണ് വീണ്ടും ചർച്ചയായത്.\nപാമ്പിന്റെ വായിൽ അകപ്പെട്ട കുഞ്ഞിനെ രക്ഷിക്കാനായിരുന്നു എലിയുടെ സാഹസികമായ പോരാട്ടം. കുഞ്ഞിനെ വായിലാക്കി ഇഴഞ്ഞു നീങ്ങിയ പാമ്പിന്റെ പിന്നാലെപോയി വാലിലും ശരീരത്തിലും എലി കടിച്ചു വലിച്ചു. ഇതോടെ കുഞ്ഞിനെ താഴെയിട്ട് പാമ്പ് ജീവനും കൊണ്ടോടി രക്ഷപെട്ടു. ഇഴഞ്ഞു കാട്ടിലേക്ക് മറഞ്ഞ പാമ്പിനെ വീണ്ടും പിന്നാലെ ചെന്ന് എലി ആക്രമിച്ചു. പിന്നീട് കുഞ്ഞിന്റെ അരികിൽ തിരിച്ചെത്തി, കുഞ്ഞുമായി മാളത്തിലേക്കു മടങ്ങി.\nപാമ്പിനെ ആക്രമിച്ച എലിയുടെ ധൈര്യം അപാരമെന്നാണ് എല്ലാവരും അഭിപ്രായപ്പെട്ടിരിക്കുന്നത്. നിരവധിയാളുകൾ ഇപ്പോൾ തന്നെ ഈ ദൃശ്യം കണ്ടു കഴിഞ്ഞു.\nEnglish Summary: Mother rat chases away snake to protect baby


സച്ചിന്റെ ആത്മകഥ ‘പ്ലെയിംഗ് ഇറ്റ് മൈ വേ’ ലിംക ബുക്ക് ഓഫ് റെക്കോര്‍ഡില് – malabarinews.com\nസച്ചിന്റെ ആത്മകഥ ‘പ്ലെയിംഗ് ഇറ്റ് മൈ വേ’ ലിംക ബുക്ക് ഓഫ് റെക്കോര്‍ഡില്\tStory dated:Friday February 19th, 2016,01 00:pm\tദില്ലി: ക്രിക്കറ്റ് ഇതിഹാസം സച്ചിന് ടെന്‍ഡുല്‌ക്കറിന്റെ ആത്മകഥ പ്ലെയിംഗ് ഇറ്റ് മൈ വേയ്‌ക്ക് പുതിയറെക്കോര്‍ഡ്. ഏറ്റവും കൂടുതല് വിറ്റഴിക്കുന്ന പുസ്‌തകമെന്ന ഖ്യാതി നേടിക്കൊണ്ട് സച്ചിന്റെ ആത്മകഥ ലിംക ബുക്ക് ഓഫ് റെക്കോര്‍ഡില് ഇടം നേടിക്കഴിഞ്ഞു.\n2014 നവംബര്6ന് ഹാച്ച്‌റ്റെ ഇന്ത്യ പബ്ലിഷ് ആണ് പുസ്‌തകം പ്രസിദ്ധീകരിച്ചത്. ഫിക്ഷന് ആന്റ് നോണ് ഫിക്ഷന് കാറ്റഗറിയിലുള്ള മുഴുവന് റെക്കോര്‍ഡും പുസ്‌തകം നേടിക്കഴിഞ്ഞു. ആദ്യ ദിവസം തന്നെ ഡാന് ബ്രൗണിന്റെ ഇന്‍ഫെനോ എന്ന പുസ്‌തകത്തിന്റെ പേരിലുള്ള പ്രീ ഓഡര് റെക്കോര്‍ഡ് സച്ചിന്റെ ആത്മകഥ കടത്തിവെട്ടിയിരുന്നു.\nഇപ്പോഴും ദിനംപ്രതി നിരവധി കോപ്പികളാണ് വിറ്റഴിഞ്ഞുകൊണ്ടിരിക്കുന്നതെന്ന് പബ്ലിഷേര്‍സ് പറഞ്ഞു. 899 രൂപയാണ് പുസ്‌തകത്തിന്റെ വില.


ജിയോ ഫോണ് ബുക്കിങ്ങ് നിര്‍ത്തിവെച്ചു | Daily Indian Herald\nജിയോ ഫോണ് ബുക്കിങ്ങ് നിര്‍ത്തിവെച്ചു\nജിയോയുടെ 4ജി ഫീച്ചര് ഫോണിനായി കാത്തിരുന്നവരെ നിരാശരാക്കിക്കൊണ്ട് ജിയോ ഫോണ് ബുക്കിങ്ങ് തത്കാലത്തേക്ക് നിര്‍ത്തി വെച്ചു. മുന്‍കൂട്ടി അറിയിക്കാതെയാണ് കമ്പനി ഫോണ് ബുക്കിങ്ങ് നിര്‍ത്തിവെച്ചത്. ‘മില്യന് കണക്കിനാളുകള് ഇതിനോടകം ഫോണ് ബുക്ക് ചെയ്തു’ എന്ന അറിയിപ്പാണ് ഇപ്പോള് സൈറ്റിലുള്ളത്.\nഒട്ടേറെ ആളുകള് 500 രൂപ മുടക്കി ഫോണ് ബുക്ക് ചെയ്തുവെന്ന് ജിയോ അധികൃതര് അറിയിച്ചു. യാതൊരു സൂചനകളുമില്ലാതെയാണ് ബുക്കിങ്ങ് നിര്‍ത്തിവെച്ചത്.\nബുക്കിങ്ങ് എന്നാണ് പുന:രാരംഭിക്കുകയെന്ന് പിന്നീട് അറിയിക്കും എന്നാണ് വെബ്‌സൈറ്റില് കാണുന്ന അറിയിപ്പ്. ബുക്ക് ചെയ്യാന് പറ്റാത്തവര്‍ക്ക് ഇനിയും അവസരം ലഭിക്കുമെന്ന് ചുരുക്കം.\nഎസ്എംഎസിലൂടെ ജിയോ ഫോണ് ബുക്ക് ചെയ്യാമെന്നും അധികൃതര് അറിയിച്ചിരുന്നു. എസ്എംഎസ് വഴി ബുക്ക് ചെയ്യേണ്ടത് ഇങ്ങനെയാണ്: JPനിങ്ങളുടെ പിന് കോഡ്നിങ്ങളുടെ പ്രദേശത്തെ ജിയോ സ്റ്റോര് കോഡ് ടൈപ്പ് ചെയ്യുക. ഇത് 7021170211 എന്ന നമ്പറിലേക്ക് എസ്എംഎസ് ചെയ്യുക. ഇത് ചെയ്തു കഴിയുമ്പോള് Thank you എന്ന് പറഞ്ഞുകൊണ്ട് ജിയോയില് നിന്നും നിങ്ങള്‍ക്ക് മറുപടി ലഭിക്കും.\n500 രൂപയാണ് ബുക്കിങ്ങ് ഫീസ്. ഫോണ് കയ്യിലെത്തിയതിനു ശേഷം മാത്രം ബാക്കി 1000 രൂപ അടച്ചാല് മതി. ആദ്യം ഓര്‍ഡര് ചെയ്യുന്നവര്‍ക്കാണ് ആദ്യം ഫോണ് ലഭിക്കുക. ഓരോ ആഴ്ചയും5മില്യന് ഹാന്‍ഡ്‌സെറ്റുകള് വിതരണം ചെയ്യുമെന്നാണ് ജിയോ അറിയിച്ചിരിക്കുന്നത്.\nപൂര്‍ണ്ണമായും ഇന്ത്യയില് നിര്‍മ്മിക്കുന്ന ജിയോയുടെ4ജി ഫോണ് സാധാരണക്കാരെ ലക്ഷ്യം വെച്ചാണ് നിര്‍മ്മിക്കുന്നതെന്നാണ് മുകേഷ് അംബാനി അറിയിച്ചത്. കഴിഞ്ഞ സെപ്റ്റംബറിലായിരുന്നു ടെലികോം രംഗത്ത് വിപ്ലവം സൃഷ്ടിച്ചു കൊണ്ട് ജിയോയുടെ കടന്നുവരവ്.


മോദി വന്നപ്പോള് ഉള്ളിവിലയും തൊഴില് ഇല്ലായ്മയും മാത്രമാണ് പെരുകിയത് ; വിമര്‍ശനവുമായി പ്രിയങ്കാ ഗാന്ധി\nഡൽഹി : കേന്ദ്ര സർക്കാരിനെതിരെ സംഘടിക്കാൻ ആഹ്വാനം ചെയ്ത് പ്രിയങ്ക ഗാന്ധി. ഇപ്പോൾ അതു ചെയ്തില്ലെങ്കിൽ ബാബാസാഹേബ് നിർമിച്ച ഇന്ത്യൻ ഭരണഘടന ഇവർ തകർത്തെറിയുമെന്ന് പ്രിയങ്ക പറഞ്ഞു.\nഡൽഹി രാംലീല മൈതാനിയിൽ കേന്ദ്ര സർക്കാരിനെതിരെ കോൺഗ്രസ് സംഘടിപ്പിച്ച ‘ഭാരത് ബച്ചാവോ റാലി’യില് പ്രസംഗിക്കുകയായിരുന്നു അവർ. ജനങ്ങളെയും അവരുടെ വികാരങ്ങളെയും സർ‌ക്കാർ പരിഗണിക്കുന്നില്ലെന്നും പ്രിയങ്ക പറഞ്ഞു.\n‘ഇന്ന്, ബിജെപി സർക്കാർ അധികാരത്തിലേറി ആറ് വർഷങ്ങൾക്കു ശേഷവും ആളുകൾക്ക് തൊഴിൽ നഷ്ടപ്പെടുന്നു, ജിഎസ്ടി മൂലം വ്യാപാരികൾ നഷ്ടം നേരിടുന്നു, കൃഷിക്കാർ കഷ്ടപ്പെടുന്നു …. ബിസിനസുകൾ അടച്ചുപൂട്ടുകയാണ്. മോദിക്കൊപ്പം സാധ്യതകളും പെരുകുന്നു (മോദി ഹെയ് തോ മമ്കിൻ ഹെയ്) എന്നാണ് ബിജെപി പറയുന്നത്.\nഎന്നാൽ ബിജെപി വന്നപ്പോൾ കോടിക്കണക്കിന് ആളുകളുടെ തൊഴില് നഷ്ടപ്പെട്ടു. കർഷകരും പൊതുമേഖലാ സ്ഥാപനങ്ങളും കഷ്ടപ്പെടുന്നു. മോദി വന്നപ്പോൾ ഉള്ളി വിലയും തൊഴിലില്ലായ്മയും മാത്രമാണ് പെരുകിയത്.’ – പ്രിയങ്ക പറഞ്ഞു.


How is victoria now?, ഇവളായിരുന്നോ അവള്? - Malayalam Filmibeat\n| Published: Monday, July 7, 2008, 19:46 [IST]\nദക്ഷിണ ഫ്രാന്‍സിലെ സെയിന്റ് ട്രോപ്പസ് തുറമുഖത്ത് എത്തിയവര് കഴിഞ്ഞ ദിവസം സുന്ദരമായൊരു കാഴ്ച കണ്ടു. സൂപ്പര് മോഡലും നടിയുമായ വിക്ടോറിയ സില്‍വസ്റ്റെഡ് വെളുത്ത ബിക്കിനിയണി‍ഞ്ഞ് ഒരു നൗകയില് അവര്‍ക്കു മുന്നിലൂടെ ചുറ്റിക്കറങ്ങിയ കാഴ്ച.\nഅറിയില്ലേ വിക്ടോറിയ സില്‍വസ്റ്റെഡിനെ. ഇറ്റലിയിലെ സെര്‍ദീനിയ കടല്‍ത്തീരത്ത് അന്യപുരുഷനെക്കൊണ്ട് പരസ്യമായി വദനസുരതം ചെയ്യിച്ച് പ്രശസ്തയായ താരമാണീ കക്ഷി. സംഭവത്തിന്റെ ചിത്രങ്ങള് പ്രസിദ്ധീകരിച്ച സ്കൈ ന്യൂസിനെതിരെ കേസു നല്‍കിയതോടെ ചിത്രങ്ങള് അവര് നീക്കം ചെയ്തു. നെറ്റിലൊന്ന് തിരഞ്ഞാല് ഇപ്പോഴും കിട്ടും ഈ ചിത്രങ്ങള്.\nകേസു കൊടുക്കുമെന്ന ഭീഷണി കൊണ്ട് സ്കൈ ന്യൂസില് നിന്നും ചിത്രങ്ങള് നീക്കം ചെയ്തെങ്കിലും ഭര്‍ത്താവ് ക്രിസ് റാഗി പിന്നീട് വിവാഹമോചനം നേടി പിരിഞ്ഞു.\nഅങ്ങനെയൊരു ചരിത്രമുളള വിക്ടോറിയ നേര്‍ത്ത വെളള ബിക്കിനിയണിഞ്ഞ് ഒരപ്സരസിനെപ്പോലെ പ്രത്യക്ഷപ്പെട്ടപ്പോള് ജനം വാപൊളിച്ച് നോക്കി നിന്നതില് അത്ഭുതമില്ല.\nവായും പൊളിച്ച് തന്നെ നോക്കി നിന്ന കാഴ്ചക്കാര്‍ക്കു നേരെ നിതംബം കുലുക്കി പ്രതികരിക്കാനും മോഡല് മാലാഖ മറന്നില്ല. കിട്ടിയതെല്ലാം ഊട്ടിയെന്ന മട്ടില് നിന്ന പ്രേക്ഷകര് ഏതായാലും പ്രതികരിച്ചില്ല.\nബോട്ട് ട്രിപ്, ബാസ്ക്കറ്റ് ബാള്, ദി ഇന്‍ഡിപെന്‍ഡന്റ് എന്നീ ചിത്രങ്ങളിലൂടെ പ്രശസ്തയായ നടിയുമാണ് വിക്ടോറിയ.\nStory first published: Monday, July 7, 2008, 19:46 [IST]


വെറും 22 വയസ്സുള്ള പെൺകുട്ടി പ്രസവത്തിനിടെ മരിച്ചു ഇത് ആ പാവത്തിന്റെ നാലാമത്തെ ഗർഭം ആയിരുന്നു അതിനു കാരണം ആരോപിച്ചു ഡോക്ടറെയും | HEALTH NEWS TV\nവെറും 22 വയസ്സുള്ള പെൺകുട്ടി പ്രസവത്തിനിടെ മരിച്ചു ഇത് ആ പാവത്തിന്റെ നാലാമത്തെ ഗർഭം ആയിരുന്നു അതിനു കാരണം ആരോപിച്ചു ഡോക്ടറെയും\nരണ്ട് സ്ത്രീകൾ അതേ2സ്ത്രീകളെയാണ് നമ്മുടെ മുൻവിധികൾ ഉള്ള ഈ സൊസൈറ്റി പകൽ വെളിച്ചത്തിൽ “കൊന്ന്” കളഞ്ഞത്. വെറും 22 വയസ്സുള്ള ഒരു പെൺകുട്ടി പ്രസവത്തിനിടെ മരിച്ചു.ഇത് ആ പാവത്തിന്റെ നാലാമത്തെ ഗർഭം ആയിരുന്നു. 22 വയസ്സാകുന്നതിന് മുന്നേ തന്നെ3തവണ ഗർഭം ധരിച്ച്3കുട്ടികളെ പ്രസവിച്ചവൾ ആണവൾ. പക്ഷേ മൂന്നും പെൺകുട്ടികൾ ആയി പോയി.\nഒരു ആൺകുട്ടിയെ പ്രസവിക്കുന്നത് വരെ കുഞ്ഞുങ്ങളെ ഉൽപ്പാദിപ്പിക്കാനുള്ള അവളുടെ ഭർത്താവിന്റെ വീട്ടുകാരുടെ സമ്മർദ്ദം മൂലമാണ് അവൾ മരിച്ചത് എന്ന് നിസ്സംശയം പറയാം.ഒരു പ്രസവത്തിന്റെ സങ്കീർണ്ണതകളിൽ നിന്നും സ്ത്രീ മോചിതയാകാൻ മിനിമം3കൊല്ലം എടുക്കും എന്നാണ് വെപ്പ്. അപ്പോഴാണ് ഈ വളരെ ചെറിയ കാലയളവിനുള്ളിൽ നാലാമത്തെ പ്രസവത്തിനു അവൾ നിർബന്ധിതയായത്.ചുരുക്കി പറഞ്ഞാൽ എത്രയും പെട്ടന്ന് ഒരു ആൺകുഞ്ഞിനെ കിട്ടാൻ വേണ്ടി ആ പെൺകുട്ടിയുടെ ഭർത്താവും ഭർതൃ വീട്ടുകാരും കൂടി ആ പാവപ്പെട്ട പെൺകുട്ടിയെ കൊലപ്പെടുത്തി എന്ന് പറയുന്നതാവും ശരി.\nനാലാമത്തെ പ്രസവത്തിന്റെ കോംപ്ലിക്കേഷനിൽ പെട്ട ആ പെൺകുട്ടിയെ രക്ഷിക്കാൻ കഴിയാതെ വന്നതോടെ വീട്ടുകാർ തങ്ങളുടെ കുറ്റം മറക്കാൻ സൗകര്യപൂർവ്വം ചികിത്സ കൊടുത്ത ഡോക്ടറെ കുറ്റപ്പെടുത്തി രംഗത്തെത്തി.മാധ്യമങ്ങളും ഒരു രാഷ്ട്രീയ പാർട്ടിയുടെ പ്രാദേശിക നേതാവ് മൃതദേഹം ആശുപത്രിക്ക് മുന്നിൽ വയ്ക്കുകയും ജനക്കൂട്ടത്തെ ഉപയോഗിച്ച് ഡോക്ടറെ സമ്മർദ്ദത്തിലാക്കുകയും ചെയ്തു. അവർ പോലീസിലും സമ്മർദ്ദം ചെലുത്തി.സുപ്രീം കോടതിയുടെ എല്ലാ മാർഗ്ഗനിർദ്ദേശങ്ങൾക്കും എതിരായി, യാതൊരു അന്വേഷണവുമില്ലാതെ, സെക്ഷൻ 302 (കൊലപാതകശ്രമം) പ്രകാരം പോലീസ് കേസെടുത്തു.അനേകം ജീവനുകൾ രക്ഷിച്ച ഒരു ഡോക്ടറെ, ജീവൻ രക്ഷിക്കാൻ മാത്രം പരിശീലിച്ച ഒരു ഡോക്ടറെ, ഒരാളെ രക്ഷിക്കാൻ കഴിയാതെ വന്നപ്പോൾ – രോഗിയുടെ ബന്ധുക്കളും പാർട്ടിയും പോലീസും കൊലയാളി എന്ന് മുദ്രകുത്തി.\nസമ്മർദ്ദം താങ്ങാനാകാതെ ആ ഡോക്ടർ ആത്മഹത്യ ചെയ്തു അവൾ തൂങ്ങിമരിക്കുകയായിരുന്നു.അല്ല, ആ രോഗിയുടെ ബന്ധുക്കളും, പിന്നെ ഇവിടത്തെ പോലീസും, മാധ്യമങ്ങളും, രാഷ്ട്രീയക്കാരും കൂടി ആ പാവം ഡോക്ടറെ വേട്ടയാടി കൊലപ്പെടുത്തുകയായിരുന്നു. അതാണ് സത്യം.രാജസ്ഥാനിൽ ആണ് സംഭവം നടക്കുന്നത്.ഗൈനക്കോളജിയിൽ ഗോൾഡ് മെഡൽ നേടിയ മിടുക്കി ആയിരുന്നു ആ ഡോക്ടർ ഡോക്ടർ അർച്ചന ശർമ്മ.ആ ഡോക്ടറുടെ ആത്മഹത്യ കുറിപ്പിലെ വരികൾ ഇങ്ങനെ ആയിരുന്നു.ഞാൻ എന്റെ ഭർത്താവിനെയും മക്കളെയും ഒരുപാട് സ്നേഹിക്കുന്നു, ദയവായി എന്റെ മരണശേഷം അവരെ ഉപദ്രവിക്കരുത്. ഞാൻ ഒരു തെറ്റും ചെയ്തിട്ടില്ല. ഞാൻ ആരെയും കൊന്നിട്ടില്ല. പോസ്റ്റ് പാർട്ടം ഹെമറേജിന് എനിക്കെതിരേ കൊലക്കുറ്റം ചുമത്തി ഉപദ്രവിച്ചത് ക്രൂരതയാണ്. ഇത് അറിയപ്പെടുന്ന സങ്കീർണതയാണ്. എന്റെ മരണം എന്റെ നിരപരാധിത്വം തെളിയിക്കാൻ സഹായിച്ചേക്കാം.ദയവായി ഇനിയെങ്കിലും ഇങ്ങനെ നിരപരാധികളായ ഡോക്ടർമാരെ ഉപദ്രവിക്കരുത്”പോസ്റ്റ് പാർട്ടം ഹെമറേജ് എന്നത് പ്രസവ ശേഷം വരുന്ന അതീവഗുരുതരമായ സ്ഥിതിവിശേഷമാണ്.\nമാതൃമരണത്തിന്റെ ആദ്യ3കാരണങ്ങളിൽ ഒന്നായി പോസ്റ്റ് പാർട്ടം ഹെമറേജ് സാധാരണയായി സ്ഥാനം പിടിക്കുന്നു.ലോകാരോഗ്യ സംഘടനയുടെ ( WHO) സ്ഥിതിവിവരക്കണക്കുകൾ സൂചിപ്പിക്കുന്നത് വികസ്വര രാജ്യങ്ങളിലെ മാതൃമരണങ്ങളിൽ 60% പോസ്റ്റ് പാർട്ടം ഹെമറേജ് മൂലമാണ് എന്നാണ്. ഇത് പ്രതിവർഷം 100,000-ത്തിലധികം മാതൃമരണങ്ങൾക്ക് കാരണമാകുന്നു.എന്ന് വെച്ചാൽ ഇത് ചിലപ്പോൾ എങ്കിലും ഡോക്ടർമാരുടെ കൈപിടിയിൽ ഒതുങ്ങുന്നതല്ല എന്ന്. പണ്ട് എംബിബിഎസ് ന് പഠിക്കുന്ന സമയത്ത് ഒരു ഗൈനക്കോളജി പ്രൊഫസർ എന്നോട് ചോദിച്ച ഒരു ചോദ്യമുണ്ട്.പ്രസവ സമയത്തെ 3rd സ്റ്റേജിൽ എന്ത് സംഭവിക്കും എന്ന് മുൻകൂട്ടി അറിയാൻ പറ്റുമോ? ( പ്രസവ സമയത്ത്4സ്റ്റേജ് ഉണ്ട് ). അല്ലെങ്കിൽ കുറച്ചു കൂടി പോളിഷ് ചെയ്തു ചോദിച്ചാൽ ഏത് ഗർഭിണിക്കാണ് പ്രസവ സമയത്തെ 3rd സ്റ്റേജിൽ കോംപ്ലിക്കേഷൻ വരുന്നത് എന്ന് മുൻകൂട്ടി പറയാൻ പറ്റുമോ?മിഴിച്ചു നിന്ന എന്നോട് ആ പ്രൊഫസർ തന്നെ മറുപടിയും തന്നു.\n“ദൈവത്തിന് മാത്രമേ ഏത് ഗർഭിണിക്കാണ് പ്രസവ സമയത്തെ 3rd സ്റ്റേജിൽ കോംപ്ലിക്കേഷൻ വരുന്നത് എന്ന് മുൻകൂട്ടി പറയാൻ പറ്റൂ, അങ്ങനെ ഒരാൾ ഉണ്ടെങ്കിൽ”പോസ്റ്റ് പാർട്ടം ഹെമറേജ് പ്രസവ സമയത്തെ 3rd സ്റ്റേജിൽ വരുന്ന ഒരു കോംപ്ലിക്കേഷൻ ആണ് ഇനിയെങ്കിലും ഇത് പോലെ ഒന്ന് ആവർത്തിക്കപ്പെടാതെ ഇരുന്നെങ്കിൽ? അതിനായി ആത്മാർത്ഥമായി ആഗ്രഹിച്ചു പോവുകയാണ്, നടക്കില്ല എന്ന് അറിഞ്ഞു കൊണ്ട് തന്നെ.\nPrevious articleരാത്രി ഒരു പെൺകുട്ടി പാലത്തിന്റെ സൈഡിൽ നിൽക്കുന്ന കണ്ടു സംശയം തോന്നി സത്യാവസ്ഥ അറിഞ്ഞപ്പോൾ ശരിക്കും ഞെട്ടി ശേഷം\nNext articleനമ്മളിൽ 99 ശതമാനം ആളുകൾക്കും അറിയാത്ത കാര്യം തീയേറ്ററിൽ ഏതു സീറ്റിൽ ഇരുന്നാൽ കൂടുതൽ സുഖത്തോടെ സിനിമ കാണാം


Tagged "suresh c pilla"\nMay 24 2018 09:15 AM\nഒരു കിലോഗ്രാം തടിയിൽ 450 മുതൽ 500 ഗ്രാം വരെ കാർബൺ ഉണ്ട് (തടി ഉണ്ടാക്കിയിരിക്കുന്ന സെല്ലുലോസ്, ലിഗ്നിൻ എന്നിവയിൽ ഉള്ള). ഒരു കിലോഗ്രാം കാർബണ് ജ്വലനം നടത്തിയാൽ 3.67 കിലോഗ്രാം കാർബൺ ഡൈ ഓക്‌സൈഡ് ഉണ്ടാവും.അ\nMarch 23 2018 22:30 PM\nഉള്ളി പൊളിക്കുമ്പോൾ കണ്ണു നിറയാറുണ്ടോ?\nനമ്മൾ ഉള്ളി മുറിക്കുമ്പോൾ, ഉള്ളിയുടെ പാളികളിൽ നിന്നും അലിനാസസ് (allinases) എന്ന എൻസൈം പുറത്തു വരും.ഇവ അമിനോ ആസിഡ് സൾഫോക്സൈഡു മായി പ്രവർത്തിച്ചു സിൻ-പ്രൊപ്പാനെത്തിയാൽ എസ്-ഓക്സൈഡ് (syn-propanethial-S-ox\nMarch42018 15:46 PM\nകോഫി ചെറുതായി റോസ്റ്റ് ചെയ്യുമ്പോൾ ആദ്യം ക്ളോറോജെനിക് ആസിഡിന്റെ ലാക്ടോണുകൾ ആയി മാറും.സാധാരണ ബ്രൗൺ കളർ വരെ ആകുമ്പോൾ ഉണ്ടാകുന്ന ലാക്ടോണുകൾ ആണ് 3-caffeoylquinic-1,5-lactone ഉം 4-caffeoylquinic-1,5-lacton\nFebruary 27 2018 16:16 PM\nബഹുമതികൾ, പ്രശസ്തി ഒക്കെ ഉള്ളവരെയാണോ സ്നേഹിക്കുകയും ബഹുമാനിക്കുകയും ചെയ്യേണ്ടത്? - സുരേഷ് സി പിള്ള\nപുശ്ചവും പരിഹാസവും മാത്രം കേട്ട ആ ദിവസം ഒരു പക്ഷെ നിങ്ങളുടെ ഒരു നല്ല വാക്ക് ആകാം അവരുടെ ആ ദിവസത്തെ അര്ഥവത്താക്കുന്നത്.ഇനി നിങ്ങളുടെ ചുറ്റിനും ഒന്നു നോക്കൂ, ചില്ലുമേടകളിൽ അല്ലെങ്കിൽ ദന്ത സൗധങ്ങളിൽ ഇരിക\nFebruary 10 2018 10:38 AM\n"B-O-M-D-A-S എന്നത് ഒരു acronym (സംക്ഷേപം) ആണ്. അതായത് ഒരു കണക്കിൽ multiple (ആവൃത്തി) operations വന്നാൽ ഉപയോഗിക്കേണ്ട നിയമം ആണ് B-O-M-D-A-S"."B-O-M-D-A-S എന്നു പറഞ്ഞാൽ brackets (ബ്രാക്കറ്റിൽ ഉള്ളത്),\nFebruary92018 00:09 AM\nദഹന പ്രക്രിയയുടെ ഭാഗമായി, ആമാശയത്തിൽ ഉള്ള ബാക്റ്റീരിയകൾ കാർബോ ഹൈഡ്രേറ്റുകളെ, ഫെർമെൻറ് (കിണ്വനം) ചെയ്യന്നതിന്റെ ഫലമായുണ്ടാകുന്ന ഏകദേശം 13 ലിറ്ററോളം വായുവാണ് അധോവായു ആയി പുറത്തു പോകുന്നത്.പലപ്പോളും നമ്മ\nJanuary 25 2018 09:43 AM


ബിജെപി ദേശീയ അധ്യക്ഷൻ അടക്കമുള്ളവർ സഞ്ചരിച്ച വാഹനവ്യൂഹത്തിന് നേരെ പശ്ചിമബംഗാളില് കല്ലേറ് | BJP leaders convoys attacked in westBengal – News18 Malayalam\nബിജെപി ദേശീയ അധ്യക്ഷൻ അടക്കമുള്ളവർ സഞ്ചരിച്ച വാഹനവ്യൂഹത്തിന് നേരെ പശ്ചിമബംഗാളില് കല്ലേറ്\nഅസഹിഷ്ണുതയുടെയും നിയമവിരുദ്ധതയുടെയും കാഴ്ചകളാണ് മമതയുടെ ബംഗാളിൽ കാണാനായത്. ദുർഗാദേവിയുടെ കൃപ കൊണ്ടാണ് ഇപ്പോള് ഞാനിവിടെയിരിക്കുന്നത്. നിങ്ങളുടെ സർക്കാര് ഇനി അധികം വാഴില്ലെന്ന് ഞാൻ ഉറപ്പാക്കും.. ഈ ഗുണ്ടാരാജ് ഞങ്ങൾ അവസാനിപ്പിക്കും'. നദ്ദ വ്യക്തമാക്കി.\nLast Updated : December 10, 2020, 14:22 IST\nകൊൽക്കത്ത: ബിജെപി ദേശീയ അധ്യക്ഷൻ ജെ.പി നദ്ദ ഉള്‍പ്പെടെയുള്ളവർ സഞ്ചരിച്ച വാഹനവ്യൂഹത്തിന് നേരെ പശ്ചിമ ബംഗാളിൽ ആക്രമണം. സംസ്ഥാനത്ത് അടുത്തവർഷം നടക്കാനിരിക്കുന്ന തെരഞ്ഞെടുപ്പിന് മുന്നോടിയായി പാർട്ടി പ്രവർത്തകരെ കാണുന്നതിനായാണ് നദ്ദ, മുതിർന്ന നേതാവ് കൈലാഷ് വിജയ് വർഗീയ എന്നിവരുടെ സംഘം ഇവിടെയെത്തിയത്. ഡയമണ്ട് ഹാർബറിലേക്കുള്ള യാത്രാമധ്യേ ഇവരുടെ വാഹനവ്യൂഹത്തിന് നേരെ കല്ലേറുണ്ടാവുകയായിരുന്നു.\nജെപി നദ്ദ സഞ്ചരിച്ച വാഹനവ്യൂഹത്തിന് നേരെ കല്ലേറുണ്ടായി എന്ന വിവരം ബിജെപി ബംഗാൾ ചീഫ് ദിലീപ് ഘോഷ് ആണ് അറിയിച്ചത്. കൈലാഷിന്‍റെ വാഹനവ്യൂഹത്തിന് നേരെയും സമാനരീതിയിലാണ് ആക്രമണം നടന്നത്. ഇതിന്‍റെ വീഡിയോ ദൃശ്യങ്ങൾ അദ്ദേഹം തന്നെ ട്വിറ്ററിലൂടെ പങ്കുവച്ചിരുന്നു.\n'ഡയമണ്ട് ഹാർബറിലേക്കുള്ള യാത്രയ്ക്കിടെ തൃണമൂൽ കോണ്‍ഗ്രസ് അനുയായികള് നദ്ദാജിയുടെ വാഹനത്തിനുള്‍പ്പെടെ കല്ലേറ് നടത്തുകയായിരുന്നു. തൃണമൂലിന്‍റെ തനിനിറമാണ് ഇവിടെ പ്രകടമായത്' ദിലീപ് ഘോഷ് പറയുന്നു. 'ബിജെപി ദേശീയ അധ്യക്ഷന്‍റെ സംസ്ഥാന സന്ദർശന ചടങ്ങിൽ വൻസുരക്ഷാവീഴ്ചയാണ് ഉണ്ടായിരിക്കുന്നത്. കഴിഞ്ഞ ദിവസവും അദ്ദേഹത്തിന്‍റെ ചടങ്ങുകളിൽ പൊലീസ് സാന്നിധ്യം ഉണ്ടായിരുന്നില്ല. ഇതുമായി ബന്ധപ്പെട്ട് ഞാൻ ആഭ്യന്തര മന്ത്രാലയത്തിന് കത്തെഴുതിയിട്ടുണ്ട്. സുരക്ഷാവീഴ്ച ശ്രദ്ധയിൽപ്പെട്ടതിനെ തുടര്‍ന്ന് പിന്നീടാണ് പൊലീസ് ഇടപെടൽ ഉണ്ടായത്'. ഘോഷ് കൂട്ടിച്ചേർത്തു.\n'തൃണമൂൽ ഗുണ്ടകൾ തന്നെ ആക്രമിച്ചുവെന്നാണ് നദ്ദയുടെ വാക്കുകൾ. 'ചടങ്ങിൽ പങ്കെടുക്കാനെത്തിയ വഴി മുഴുവൻ അസഹിഷ്ണുതയുടെയും നിയമവിരുദ്ധതയുടെയും കാഴ്ചകളാണ് മമതയുടെ ബംഗാളിൽ കാണാനായത്. ദുർഗാദേവിയുടെ കൃപ കൊണ്ടാണ് ഇപ്പോള് ഞാനിവിടെയിരിക്കുന്നത്. നിങ്ങളുടെ സർക്കാര് ഇനി അധികം വാഴില്ലെന്ന് ഞാൻ ഉറപ്പാക്കും.. ഈ ഗുണ്ടാരാജ് ഞങ്ങൾ അവസാനിപ്പിക്കും'. നദ്ദ വ്യക്തമാക്കി.\nFirst published: December 10, 2020, 14:03 IST\nattackIndiaJ P Naddawest bengal


ന്യൂനപക്ഷ വോട്ടിൽ ലക്ഷ്യം വെച്ച് സിപിഎം ശബരിമലയെ തകർക്കാൻ ശ്രമിക്കുന്നു: കെ സുധാകരൻ,K Sudhakaran Vishwasa Samrakshana Yathrakeralaonlinenews.com | Malayalam news, kerala news, onlinenews,\nFriday July 19th, 2019 - 1:28:am\nന്യൂനപക്ഷ വോട്ടിൽ ലക്ഷ്യം വെച്ച് സിപിഎം ശബരിമലയെ തകർക്കാൻ ശ്രമിക്കു...\nന്യൂനപക്ഷ വോട്ടിൽ ലക്ഷ്യം വെച്ച് സിപിഎം ശബരിമലയെ തകർക്കാൻ ശ്രമിക്കുന്നു: കെ സുധാകരൻ\nPublished: Thursday 8 November 2018 11:36:07 PM\nകാസര്‍ഗോഡ്: ന്യൂനപക്ഷ വോട്ടിൽ ലക്ഷ്യം വെച്ച് സിപിഎം ശബരിമലയെ തകർക്കാൻ ശ്രമിക്കുകയാണെന്ന് കെപിസിസി വർക്കിംഗ് പ്രസിഡന്‍റ് കെ.സുധാകരൻ. കാസർഗോഡ് പെർളയിൽ വിശ്വാസ സംരക്ഷണ യാത്ര ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം\nആര്.എസ്.എസ് നിലപാടുകള് മാറ്റി ജനങ്ങളെ പറ്റിക്കുകയാണ്. ശ്രീധരന് പിള്ളയുടെ രഥയാത്ര അദ്വാനിയുടെ രഥയാത്രക്ക് തുല്യമാണെന്നും സുധാകരന് അറിയിച്ചു. വര്‍ഗീയത ആളിക്കത്തിച്ച് അധികാരം നേടാമെന്ന അത്യാഗ്രഹമാണ് ബി.ജെ.പിയ്ക്ക്. ശബരിമലയിലെ സ്ത്രീപ്രവേശനം സംബന്ധിച്ച കോടതി വിധി ബുദ്ധിയില്ലാത്ത തീരുമാനമാണെന്നും സുധാകരന് വ്യക്തമാക്കി.\nRead more topics: K Sudhakaran, Vishwasa Samrakshana Yathra, kasaragod\nK Sudhakaran Vishwasa Samrakshana Yathra kasaragod


വിവാദ ആൾദൈവം നിത്യാനന്ദയ്ക്കെതിരെ വിജയകുമാർ എന്ന യുവാവ്. കണ്ടതും കേട്ടതും ഒന്നുമല്ല നിത്യാനന്ദ എന്ന് തെളിവുകൾ സഹിതം വ്യക്തമാക്കുന്നു . | Malayalam UK\nവിവാദ ആൾദൈവം നിത്യാനന്ദയ്ക്കെതിരെ വിജയകുമാർ എന്ന യുവാവ്. കണ്ടതും കേട്ടതും ഒന്നുമല്ല നിത്യാനന്ദ എന്ന് തെളിവുകൾ സഹിതം വ്യക്തമാക്കുന്നു .\nJanuary 28 14:16 2020 by News Desk\tPrint This Article\nചെന്നൈ ∙ ‘പത്തുവർഷം നിത്യാനന്ദയ്ക്ക് ഒപ്പമുണ്ടായിരുന്നു. എന്റെ ശരീരം മുഴുവൻ അദ്ദേഹത്തിന്റെ മുഖം പച്ച കുത്തിയിട്ടുണ്ട്. അത് ഞാൻ അന്ന് എല്ലാ ഇഷ്ടത്തോടെയും ചെയ്തതാണ്. പക്ഷേ ഇന്ന് ഞാൻ പോരാടുന്നത് അയാളെ ശിക്ഷിക്കാനാണ്..’ വിവാദ ആൾദൈവം നിത്യാനന്ദയ്ക്കെതിരെ വിജയകുമാർ എന്ന യുവാവിന്റെ വാക്കുകളാണിത്. ഇതുവരെ കണ്ടതും കേട്ടതും ഒന്നുമല്ല നിത്യാനന്ദ എന്ന് തെളിവുകൾ സഹിതം വ്യക്തമാക്കുന്നു ഇൗ യുവാവ്. കലൈഞ്ജർ ടിവിക്കു നൽകിയ അഭിമുഖത്തിലാണ് നിത്യാനന്ദ ആശ്രമത്തിൽ നടക്കുന്ന കൊടുംക്രൂരതകൾ ഇയാൾ എണ്ണിയെണ്ണി പറയുന്നത്.\nവിജയകുമാറിന്റെ വാക്കുകളിങ്ങനെ: നിത്യാനന്ദ എത്ര വലിയ കുറ്റവാളിയാണോ അത്ര തന്നെ ഞാനും കുറ്റവാളിയാണ്. കാരണം അയാൾക്കൊപ്പം പത്തുവർഷം ഞാനും ഉണ്ടായിരുന്നു. ചെയ്യാൻ പാടില്ലാത്ത പലതും ഞാൻ ചെയ്തു. ആ കുറ്റങ്ങളൊക്കെ ഏറ്റുപറയാൻ ഞാൻ തയാറാണ്. അതിന് നീതിപീഠം നൽകുന്ന എന്തു ശിക്ഷയും ഞാൻ ഏറ്റുവാങ്ങും. അത്രമാത്രം നടുക്കുന്ന കാര്യങ്ങളാണ് നിത്യാനന്ദയുടെ ആശ്രമത്തിൽ നടക്കുന്നത്.മൈസൂരുവിനടുത്തുള്ള നിത്യാനന്ദയുടെ ആശ്രമത്തിലായിരുന്നു ഞാൻ. മൂവായിരത്തോളം അംഗങ്ങൾ അവിടെയുണ്ട്. ഇതിൽ ബഹുഭൂരിപക്ഷവും സ്ത്രീകളാണ്. പിന്നെ കുട്ടികളും. ഇവരിൽ പലരും നിത്യാനന്ദയുടെ കൊടിയ പീഡനങ്ങൾക്ക് ഇരയായിട്ടുണ്ട്. ഒന്നരവർഷം മുൻപ് തന്നെ ഇയാൾ ഇന്ത്യ വിട്ടെന്നാണ് എന്റെ വിശ്വാസം. ഇതേ ആശ്രമത്തിലെ രഹസ്യ അറയിൽ ഇപ്പോഴും നിത്യാനന്ദയുണ്ടെന്നും ചിലർ ആരോപിക്കുന്നുണ്ട്.\nഇത് കണ്ടെത്താൻ നിമിഷങ്ങൾ മതി. ആശ്രമം റെയ്ഡ് ചെയ്യണം. അവിടെയുള്ളവരെ ചോദ്യം ചെയ്യണം. അവിടെയുള്ള യുവതികളുടെ വാട്സാപ്പ് ഗ്രൂപ്പിൽ ഇപ്പോഴും സജീവമാണ് നിത്യാനന്ദ. അങ്ങനെ ഒരാളെ കണ്ടെത്താൻ എന്താണ് ബുദ്ധിമുട്ട്? 2008 മുതൽ 2018 വരെ നിത്യാനന്ദയ്ക്കൊപ്പം ഞാൻ ഉണ്ടായിരുന്നു. അയാളുടെ എല്ലാ വൃത്തികേടിനും നെറികേടിനും കൂട്ടുനിന്നു. അമ്പരപ്പിക്കുന്ന വാക്സാമാർഥ്യമാണ് അയാൾക്ക്. ആരും വീണുപോകും. ഞാനും അങ്ങനെ വീണതാണ്.\nഅവിടെയുള്ള സ്ത്രീകളിൽ പലരും നിത്യാനന്ദയോട് അപൂർവമായ പ്രണയം കാത്തുസൂക്ഷിക്കുന്നവരാണ്. എന്നോട് എന്താണ് അദ്ദേഹം ഇഷ്ടമാണെന്ന് പറയാത്തതെന്നു വരെ ചിന്തിക്കുന്നവരാണ് ഏറെ. രഞ്ജിതയുമായുള്ള വിഡിയോ വൈറലായതിനു പിന്നാലെയും ഇതുതന്നെയാണ്. അപ്പോൾ ഒന്ന് ഓർത്തുനോക്കൂ അയാളുടെ വാക്കുകൾ എത്രമാത്രം ശക്തമാണെന്ന്.\nആശ്രമത്തിൽ അമാവാസി ദിനത്തിൽ ഒരു പ്രത്യേകതരം മരുന്ന് നിത്യാനന്ദ തന്നെ തയാറാക്കി നൽകാറുണ്ട്. അത് കഴിച്ചാൽ അയാളോടു വിധേയത്വം കൂടും. സുന്ദരിമാരായ പെൺകുട്ടികൾ എപ്പോഴും ചുറ്റിൽ വേണമെന്നു നിത്യാനന്ദയ്ക്കു നിർബന്ധമാണ്. കാരണം ഇവരെ കണ്ട് ഒരുപാട് പേർ ആശ്രമത്തിലെത്തും. ഇതാണു ബിസിനസ് വിജയത്തിന്റെ തന്ത്രം. കോടിക്കണക്കിനു സ്വത്ത് ആശ്രമത്തിന് എഴുതി വച്ച് കുടുംബസമേതം അവിടെ താമസിക്കുന്ന ഒരുപാടുപേരുണ്ട്.\nമോഡലുകളെ നിരത്തി പരസ്യം ചെയ്യുന്ന പോലെയാണ് സുന്ദരിമാരായ പെൺകുട്ടികളെ കാണിച്ച് ആളുകളെ വശീകരിക്കുന്നത്. ഇതിനു പുറമേ വ്യാജ ട്രസ്റ്റുകളുണ്ടാക്കി വൻ പണം തട്ടിപ്പാണ് നടന്നിരിക്കുന്നത്. അതുപോലെ ചെറിയ ആശ്രമങ്ങളെ സാമ്പത്തികമായി സഹായിക്കും. എന്നിട്ടും ഇൗ പണത്തിന് പകരമായി ആ ആശ്രമങ്ങളും അവരുടെ സ്വത്തുക്കളും പിടിച്ചെടുക്കും.\nഇത്തരത്തിൽ നാലു ആശ്രമങ്ങൾ പിടിച്ചെടുക്കാൻ എല്ലാ സഹായങ്ങളും ചെയ്തുകൊടുത്തത് ഞാനാണ്. ഇതെല്ലാം ഞാൻ കോടതിയിൽ തുറന്നു പറയും. ആശ്രമത്തിൽ മരണപ്പെട്ട സംഗീത ഇതെല്ലാം പെൻഡ്രൈവിൽ സൂക്ഷിച്ചിരുന്നു. ആശ്രമത്തിൽ നടക്കുന്ന എല്ലാ പ്രവർത്തനങ്ങളുടെയും തെളിവുകൾ അവൾ ശേഖരിച്ചിരുന്നു. ഇതിനു പിന്നാലെയാണ് അവളുടെ മരണം.\nഞാനും 2015 മുതൽ ലൈംഗിക പീഡനത്തിന് ഇരയായി. പുരുഷൻമാരെ വരെ ആശ്രമത്തിൽ ലൈംഗികമായി പീഡിപ്പിക്കുന്നുണ്ട്. ഞാൻ അതിന് ഇരയാണ്. കേട്ടാലറയ്ക്കുന്ന തരത്തിൽ എന്നോട് അശ്ലീലമായി അയാൾ സംസാരിക്കാൻ തുടങ്ങി. ലൈംഗികവേഴ്ചയ്ക്ക് തയാറാകാതെ വന്നതോടെ എന്നെ മുറിയിൽ പൂട്ടിയിട്ട് മർദിക്കാൻ തുടങ്ങി. ഒടുവിൽ 2018ലാണ് ഞാൻ രക്ഷപ്പെടുന്നത്.അത്രനാൾ പുറത്തുപറയാൻ കഴിയാത്ത വിധമുള്ള ലൈംഗികാതിക്രമങ്ങളാണു ഞാൻ നേരിട്ടത്. എന്റെ അനുഭവം ഇതാണെങ്കിൽ അവിടെ നടക്കുന്ന മറ്റ് കാര്യങ്ങൾ നിങ്ങൾ ഉൗഹിച്ചു നോക്കൂ. എല്ലാ തെളിവുകളും എന്റെ കയ്യിലുണ്ട്. ഞാൻ കോടതിയിൽ മാപ്പുസാക്ഷിയാകാനും തയാറാണ്. നിത്യാനന്ദയെ പിടികൂടണം, ശിക്ഷിക്കണം. എന്റെ ജീവന് എന്തെങ്കിലും സംഭവിച്ചാൽ അതിന് പൂർണ ഉത്തരവാദി നിത്യാനന്ദയായിരിക്കും..’\nവിവാദ ആള്‍ദൈവം നിത്യാനന്ദ ഇന്ത്യയിൽ നിന്നും മുങ്ങി, ഇക്വഡോറിന് സമീപമുള്ള ദീപ് സ്വന്തം രാജ്യം പ്രഖ്യാപിച്ചു; ‘കൈലാസ’ എന്നപേരിട്ട് പാസ്‌പോർട്ടും പുറത്തിറക്കി….\nഇന്ത്യയിൽ നിന്ന് ഒളിച്ചോടി …ഇപ്പോൾ ഒരു രാജ്യത്തിൻെറ അധിപനായി വിലസുന്നു .\nസുന്ദരികളെ മയക്കാന് നിത്യാനന്ദയുടെ അമാവസി മരുന്ന്, നടി രഞ്ജിതയുമായുള്ള വിഡിയോ വൈറലായതിനു പിന്നാലെയും ഇതുതന്നെ; ഇതുവരെ കണ്ടതും കേട്ടതും ഒന്നുമല്ല നിത്യാനന്ദ, ഞെട്ടിക്കുന്ന വിവരങ്ങളുമായി അനുയായി\nവേദനകൾ കടിച്ചമർത്തി ആ പ്രവാസി ഭർത്താവ് വന്നപ്പോളും, പ്രിയസഖിയുടെ ചേതനയറ്റ മുഖം കണ്ട നിമിഷം കണ്ടുനിന്നവരെയും വേദനയിലാക്കിയ രംഗങ്ങൾ; അവസാനമായി ഭാര്യയെ ഒരുനോക്കുകാണാൻ ടിക്കറ്റിനായി വിജയകുമാറിന്റെ നെട്ടോട്ടം നാട് ഒന്നായി ഏറ്റെടുത്തപ്പോൾ…..\nക്യാപ്റ്റൻ കൂളിന്റെ ഓൾ റൗണ്ടർ പ്രകടനം; ഡൽഹി ക്യാപിറ്റൽസിനെ തകർത്ത് ചെന്നൈ സൂപ്പർ കിങ്സ് വീണ്ടും തലപ്പത്ത്


നീലപ്പൊന്മാൻ – Kole Birders Community Portal\nഒരു രാത്രി മുഴുവൻ ഉറങ്ങാതെ പുലർച്ചെ4മണിക്ക് ബോംബെയിൽ നിന്നും ഉള്ള കൊറിയൻ എയർ ഫ്ലൈറ്റിലാണ് ആദ്യത്തെ വിദേശയാത്ര ചെയ്യുന്നത്. 10 മണിക്കൂറോളം പറന്നു പറന്ന് സോളിനടുത്തുള്ള ഇഞ്ചോൺ എയർപോർട്ടിൽ ചെന്നിറങ്ങുമ്പോൾ സ്വീകരിക്കാനായി ജോലി ചെയ്യാൻ പോകുന്ന യൂണിവേഴ്സിറ്റിയിലെ പ്രൊഫസർ വരാമെന്ന് ഏറ്റിരുന്നു. ബോംബെയിൽ വന്ന് ഇന്റർവ്യൂ നടത്തിയ മുഖ പരിചയം ഉണ്ട്. 30 മിനിട്ടോളം ഇമിഗ്രേഷൻകാരുടെ ചോദ്യം ചെയ്യലൊക്കെ കഴിഞ്ഞ് പുറത്തേക്ക് വന്നപ്പോഴാണ് അമ്പരന്നു പോയത്.\nഅവിടെ കാണുന്ന കൊറിയൻമാർക്കൊക്കെ ഒരേ മുഖച്ഛായ. അവർക്ക് നമ്മളെ കണ്ടാൽ തിരിച്ചറിയാമെന്ന ബോധമൊന്നും അപ്പോൾ തോന്നിയില്ല. ആകെപ്പാടെ വണ്ടറടിച്ചു നിൽക്കുമ്പോഴാണ് ക്ലോൺ സെറ്റിലെ ഒരാൾ മുൻപോട്ടു വന്നത്. സൂക്ഷിച്ചു നോക്കിയപ്പോൾ ഓർമ്മയിലെവിടെയോ തെളിഞ്ഞു വന്നു. ആദ്യമായി ജപ്പാനിലും ചൈനയിലുമൊക്കെ പോയി ഇറങ്ങുമ്പോഴും ഇതേ അവസ്ഥയുണ്ടാകും.\nപറഞ്ഞു വന്നത്, ആദ്യമായി പക്ഷി നിരീക്ഷണത്തിന് ഇറങ്ങുമ്പോഴും ഇതേ അവസ്ഥയാണ്. ആദ്യത്തെ സവാരിയിൽ മനസ്സിൽ നിറഞ്ഞു നിന്നത് പൊൻമാനാണ്. കുറേയേറെ എണ്ണത്തിനെ കണ്ടെങ്കിലും എല്ലാം ഒരേ പോലെയിരുന്നു. പിന്നീടു കുറേക്കാലം കൊണ്ടാണ് ഈ ഫീൽഡിലെ ചേട്ടൻമാരും ചേച്ചിമാരുമൊക്കെ പത്തു മിനിട്ടു കൊണ്ട് പത്തിരുപത് സ്പീഷ്യസ് നെയൊക്കെ ebird ൽ റെക്കോർഡ് ചെയ്യുന്നതിന്റെ ഗുട്ടൻസ് മനസ്സിലാകുന്നത്.\nഇന്ത്യയിൽ കാണപ്പെടുന്ന പൊൻമാൻസ് 12 തരം. രണ്ടു വർഷം കൊണ്ട് എനിക്കു കാണാൻ കഴിഞ്ഞത്4തരം മാത്രം. ബാക്കി 8 തരം എപ്പോൾ എവിടെ വേണമെങ്കിലും പ്രത്യക്ഷപ്പെടാം എന്ന പ്രതീക്ഷയും സ്വപ്നവുമൊക്കെയാണ് പക്ഷി നിരീക്ഷണത്തിന്റെ ത്രിൽ.\nGreen Humour: Kingfishers of India- Caricatures by (Rohan Chakravarty, www.greenhumour.com) (CC BY-NC-ND 3.0)


പ്രതിരോധശേഷി കൂട്ടാൻ ഒരു ഗ്ലാസ് ടർമറിക് മിൽക്ക് | Karkidaka Turmeric Milk\nപ്രതിരോധശേഷി കൂട്ടാൻ ഒരു ഗ്ലാസ് ടർമറിക് മിൽക്ക്\nആഷാ യോഹന്നാൻ July 29, 2020 09:09 AM IST\nനമ്മുടെ പ്രതിരോധ ശേഷിക്കു കൂടുതൽ കരുത്തു പകരുന്ന ഒരു പാനീയമാണ് ടർമറിക് മിൽക്ക്. ഇതിലെ ചേരുവകൾ മാത്രം നോക്കിയാൽ മനസിലാകും ഇത് എത്ര ആരോഗ്യദായകമാണെന്ന്. ആരോഗ്യവും രോഗപ്രതിരോധ ശേഷിയും കാത്തുസൂക്ഷിക്കേണ്ട പ്രാധാന്യവും വർധിച്ചിരിക്കുന്ന ഇപ്പോഴത്തെ സാഹചര്യത്തിൽ എല്ലാ പ്രായക്കാർക്കും ഒരു പോലെ ആസ്വദിക്കാനും അതുവഴി രോഗപ്രതിരോധ ശേഷി വർധിപ്പിക്കാനും ഇൗ ടർമറിക് മിൽക്ക് സഹായിക്കും. കർക്കിടക കാലത്തെ ആരോഗ്യസംരക്ഷണ കാര്യങ്ങൾക്കൊപ്പം ഇതു കൂടി പരീക്ഷിച്ചു നോക്കൂ. പാലു കുടിക്കാൻ ഇഷ്ടമുള്ളവർക്ക് ഇനി ഇരട്ടി ഗുണത്തോടെ പാലിന്റെ രുചി ആസ്വദിക്കാം.\nകറുവപ്പട്ട പൊടിച്ചത് - കാൽ ടീസ്പൂൺ\nചുക്ക് പൊടി - അല്പം\nശർക്കര - ഒരു ടീസ്പൂൺ\nപാനിൽ പാൽ ഒഴിച്ച് ചൂടാക്കുക അതിലേക്ക് മഞ്ഞൾപ്പൊടി ചേർത്ത് ഇളക്കുക. അതിന് ശേഷം കറുവപ്പട്ട പൊടിച്ചതും ചുക്കും കുരുമുളക് പൊടിയും കൂടി ചേർത്ത് നന്നായി ഇളക്കി യോജിപ്പിക്കുക. പാൽ നന്നായി തിളച്ചു വരുമ്പോൾ തീ ഓഫ് ചെയ്ത് ഗ്ലാസ്സിലേക്ക് ഒഴിക്കുക . അതിന് ശേഷം അതിലേക്ക് ഒരു ടീസ്പൂൺ ശർക്കര കൂടി ചേർത്ത് ഉപയോഗിക്കാം.\nEnglish Summary : Karkidaka Turmeric Milk, Immunity Booster


രക്തസമ്മര്‍ദ്ദം ഉയരാന് ഒരു കാരണം ഇതാകാം...\nവൃക്കയാണ് ശരീരത്തിലെത്തുന്ന സോഡിയത്തെ (ഉപ്പ്) വേണ്ട രീതിയില് കൈകാര്യം ചെയ്യുന്നത്. അമിതമാകുന്ന സോഡിയത്തെ മൂത്രത്തിലൂടെയാണ് വൃക്ക പുറന്തള്ളുന്നത്. ഇതിന് കഴിയാതാകുന്ന അവസ്ഥയുണ്ടായാലോ?\nTrivandrum, First Published Jan 26, 2019, 12:08 PM IST\nരക്തസമ്മര്‍ദ്ദം പല സാഹചര്യങ്ങളില് ഉയരാന് ഇടയുണ്ട്. ജീവിതരീതികളിലെ തന്നെ പ്രശ്‌നം കൊണ്ടോ മറ്റെന്തെങ്കിലും അസുഖം മൂലമോ ഒക്കെയാകാം ഇത്. എന്നാല് ഉയര്‍ന്ന രക്തസമ്മര്‍ദ്ദത്തിന് വഴിവയ്ക്കുന്ന ഒരു കാരണത്തെ കുറിച്ചാണ് ഇനി പറയുന്നത്.\nശരീരത്തില് സിങ്കിന്റെ അളവില് വരുന്ന കുറവാണ് രക്തസമ്മര്‍ദ്ദം ഉയരുന്നതിന് ഒരു കാരണമാകുന്നത്. ഇത് പലപ്പോഴും നമ്മുടെ ശ്രദ്ധയ്ക്കും ജാഗ്രതയ്ക്കുമെല്ലാം അപ്പുറത്തുണ്ടാകുന്ന ഒരു പ്രശ്‌നം കൂടിയാണ്.\nനമുക്കറിയാം, വൃക്കയാണ് ശരീരത്തിലെത്തുന്ന സോഡിയത്തെ (ഉപ്പ്) വേണ്ട രീതിയില് കൈകാര്യം ചെയ്യുന്നത്. അമിതമാകുന്ന സോഡിയത്തെ മൂത്രത്തിലൂടെയാണ് വൃക്ക പുറന്തള്ളുന്നത്. എന്നാല് സിങ്കിന്റെ അളവ് കുറയുമ്പോള് മൂത്രത്തിലൂടെ പുറന്തള്ളുന്ന സോഡിയത്തിന്റെ അളവ് കുറയുന്നു. ഇത് രക്തസമ്മര്‍ദ്ദം ഉയരുന്നതിന് ഇടയാക്കുന്നു.\nഎലികളെ ഉപയോഗിച്ച് ഒരുകൂട്ടം ഗവേഷകര് നടത്തിയ പഠനത്തിന്റെ റിപ്പോര്‍ട്ട് 'അമേരിക്കന് ജേണല് ഓഫ് ഫിസിയോളജി' എന്ന പ്രസിദ്ധീകരണത്തിലാണ് വന്നത്. സിങ്കിന്റെ കുറവ് പരിഹരിക്കാന് ഡയറ്റില് ചില കരുതലുകള് വരുത്തിയാല് മതിയാകും.\nസിങ്ക് അടങ്ങിയ ഭക്ഷണങ്ങള്...\n1. പാര്‍സ്ലി ഇല, കര്‍പ്പൂരതുളസി\n3. മൃഗങ്ങളില് നിന്നുള്ള പ്രോട്ടീന്\n4. കടല് ഭക്ഷണങ്ങള്


സര്‍വ്വദുരിതമകറ്റി ഭാഗ്യവും സമ്പത്തും തരും മന്ത്രം | Powerful mantras to attract money and wealth - Malayalam BoldSky\n1 hr ago ഈ ആഴ്ചയിലെ വാരഫലം അറിയേണ്ടത് ഇതെല്ലാം\n2 hrs ago ഇന്നത്തെ രാശിഫലം അപകടം പുറകേയുള്ളവർ ഇവരാണ്\n16 hrs ago നിങ്ങളുടെ കുട്ടികള് സന്തോഷവാന്‍മാരാണോ ?\n16 hrs ago ആയുസ്സ് കൂട്ടും കാപ്പിയിലെ കറുവപ്പട്ട പ്രയോഗം\n| Published: Wednesday, February 22, 2017, 13:29 [IST]\nപലരുടേയും അനുഭവങ്ങള് നമുക്ക് കാണിച്ച് തരുന്നത് ജീവിതം ദുരിതപൂര്‍ണമാണെന്നാണ്. പല തരം കാരണങ്ങളാണ് ഇതിന് പിന്നില്. പലപ്പോഴും നമ്മള് ചെയ്ത കര്‍മ്മ ഫലങ്ങളായിരിക്കും ജീവിതത്തില് ഇത്തരം ദുരന്തങ്ങള്‍ക്ക് കാരണം. എന്നാല് ഒരിക്കലും മന്ത്രങ്ങള് കൊണ്ട് മാറ്റാന് കഴിയാത്ത ദുരിതങ്ങള് ഒന്നുമുണ്ടാവില്ല. വിവാഹത്തിനും ദീര്‍ഘായുസിനും 11 ശിവമന്ത്രങ്ങള്\nജീവിതം ദുരിതപൂര്‍ണമല്ലാതാക്കാന് സഹായിക്കുന്ന മന്ത്രങ്ങള് ഉണ്ട്. ദുരിത പൂര്‍ണമായ ജീവിതത്തിന് ആശ്വാസം നല്‍കാനും ജീവിതത്തില് ഐശ്വര്യം നിറയ്ക്കാനും ഈ മന്ത്രങ്ങള് മതി.\nഓം വിശ്വാനി ദേവ സവിതര്‍ദുരിതാനി പരാസുവ\nയദ് ഭദ്രം തന്ന ആസുവ എന്ന മന്ത്രം സര്‍വ്വലോക ദുരിതങ്ങളില് നിന്നും പരിഹാരം നല്‍കുന്ന ഒന്നാണ്.\nസര്‍വ്വലോകത്തിന്റെ ഉത്പാദകനും ഐശ്വര്യദായകനും എല്ലാ പ്രകാശങ്ങളുടേയും ഉറവിടവുമായ പരമേശ്വരനോട് ഐശ്വര്യത്തിനും സമ്പത്തിനും ദുരിതനിവാരണത്തിനും വേണ്ടി പ്രാര്‍ത്ഥിയ്ക്കുന്നു.\nയജുര്‍വ്വേദമന്ത്രമാണ് ഇത്. ഐശ്വര്യവും ധനവും വര്‍ദ്ധിക്കാന് ഈ മന്ത്രം ഉരുക്കഴിയ്ക്കുന്നത് സഹായിക്കുന്നു.\nഓം ഭഗപ്രണേതര്‍ഭഗ സത്യരാധോ\nഭഗേമാം ധിയമുദവാ ദദന്ന:\nഭഗ പ്ര നോ ജനയ ഗോഭിരശൈവര്‍ഭഗ\nമന്ത്രത്തിന്റെ അര്‍ത്ഥം നോക്കാം\nഭഗം എന്നാല് ധനം എന്നാണ് അര്‍ത്ഥം. ധനത്തിന്റെ മഹത്വത്തെക്കുറിച്ചും പ്രസക്തിയെക്കുറിച്ചുമാണ് ഇതില് പറയുന്നത്. മനുഷ്യ ജീവിതത്തിന്റെ അടിസ്ഥാന ഘടകം തന്നെ ധനമാണ്. അതുകൊണ്ട് തന്നെ ധനമില്ലെങ്കില് ജീവിതം ദുരിതത്തിലാവുന്നു.\nധനമുണ്ടെങ്കിലും സര്‍വ്വൈശ്വര്യത്തിന് സാധ്യതയില്ല. എന്നാല് സര്‍വ്വൈശ്വര്യത്തിന് മന്ത്രം ഭാഗ്യസൂക്തത്തിലെ അഞ്ചാം മന്ത്രമാണ്.\nഓം ഭഗ ഏവ ഭഗവങ് അസ്തു\nദേവാസ്‌തേന വയം ഭഗവന്ത: സ്യാമ\nതം ത്വാ ഭഗ സര്വ ഇജ്ജോഹവീതി\nസ നോ ഭഗ പുരഏതാ ഭവേഹ\nമന്ത്രത്തിന്റെ അര്‍ത്ഥം ശ്രദ്ധിക്കാം\nഭഗവാന്റെ കൃപയും കടാക്ഷയും എന്നും കൂടെയുണ്ടാവട്ടെ എന്നാണ് ഇതിന്റെ അര്‍ത്ഥം. ഭഗവാനെ ഉള്ളിലെ തേജസ്സായി കണ്ട് ആരാധിയ്ക്കുകയും സ്തുതിക്കുകയും ചെയ്യണം എന്നാണ് മന്ത്രത്തിന്റെ അര്‍ത്ഥം. ഇതിലൂടെ സര്‍വ്വൈശ്വര്യവും ചേര്‍ന്ന് വരും എന്നും പറയുന്നു.\nമരണഭയം പലരിലും പ്രശ്‌നങ്ങള് സൃഷ്ടിക്കുന്നു. ഇതിനെ അകറ്റാന് മഹാമൃത്യുഞ്ജയ മന്ത്രം ഉരുവിടാവുന്നതാണ്.\nമൃത്യോര് മുക്ഷീയ മാമൃത്\nഅകാരണമായ മരണഭയം നിങ്ങളെ പിന്തുടരുന്നുണ്ടെങ്കില് അതിനെ ഇല്ലാതാക്കാനും മനക്കരുത്തും ജീവരക്ഷയും പിന്തുടരുന്ന് മന്ത്രമാണ് ഇത്. ജപിക്കുന്നയാളിന്റെ പ്രാണന് സംരക്ഷണം നല്‍കാന് പാകത്തിലുള്ളതാണ് ഇതിലെ ഓരോ വരിയും. ദിവസവും 108 തവണയെങ്കിലും ഈ മന്ത്രം ചൊല്ലുക.\nRead more about: money spirituality പണം ആത്മീയത\nPowerful mantras to attract money and wealth\nPowerful mantras to attract money and wealth, read on to know more about it.\nStory first published: Wednesday, February 22, 2017, 13:29 [IST]\nFeb 22, 2017 ലെ വാര്‍ത്തകള്


കിടപ്പ് രോഗികള്‍ക്ക് വീടുകളിലെത്തി വാക്‌സിന് നല്‍കും; മാര്‍ഗനിര്‍ദേശവുമായി സംസ്ഥാന സര്‍ക്കാര്\nഓരോ ആരോഗ്യ സ്ഥാപനത്തിലും രജിസ്റ്റര് ചെയ്തിട്ടുള്ള 45 വയസിന് മുകളില് പ്രായമുള്ള എല്ലാ കിടപ്പ് രോഗികളുടേയും ഒരു പട്ടിക തയ്യാറാക്കുകയും അവര് വാക്‌സിനേഷന് തയ്യാറാണോയെന്ന് കണ്ടെത്തേണ്ടതുമാണ്\nതിരുവനന്തപുരം: 45 വയസിന് മുകളില് പ്രായമായ കിടപ്പ് രോഗികളുടെ വാക്‌സിനേഷനുള്ള മാര്‍ഗനിര്‍ദേശം ആരോഗ്യ വകുപ്പ് പുറപ്പെടുവിച്ചതായി ആരോഗ്യ വകുപ്പ് മന്ത്രി വീണ ജോര്‍ജ്. കിടപ്പ് രോഗികള്‍ക്ക് കോവിഡില് നിന്നും സംരക്ഷണം ഉറപ്പുവരുത്താനുള്ള സര്‍ക്കാരിന്റെ തീരുമാനത്തിന്റെ ഭാഗമായാണ് വീടുകളില് പോയി അവര്‍ക്ക് വാക്‌സിന് നല്‍കാന് തീരുമാനിച്ചത്. ഇവരുടെ വാക്‌സിനേഷന് പ്രക്രിയ ഏകീകൃതമാക്കാനാണ് മാര്‍ഗനിര്‍ദേശം പുറപ്പെടുവിച്ചത്. 45 വയസിന് താഴെ പ്രായമുള്ള കിടപ്പ് രോഗികളെ വാക്‌സിനേഷന്റെ മുന്‍ഗണനാപട്ടികയില് നേരത്തെ ഉള്‍പ്പെടുത്തിയിരുന്നു. അവര്‍ക്കും ഇതേ മാര്‍ഗനിര്‍ദേശമനുസരിച്ച് വാക്‌സിന് നല്‍കുന്നതാണെന്നും മന്ത്രി വ്യക്തമാക്കി.\nതദ്ദേശ സ്വയംഭരണ സ്ഥാപനങ്ങള്‍ക്ക് ആവശ്യമെങ്കില് സന്നദ്ധ സംഘടനകളുടെ (എന്.ജി.ഒ.എസ്/സി.ബി.ഒ.എസ്.) പങ്കാളിത്തം ഉറപ്പാക്കാവുന്നതാണ്. എഫ്.എച്ച്.സി., പി.എച്ച്.സി. ഉദ്യോഗസ്ഥര്‍ക്ക് സി.എച്ച്.സി., താലൂക്ക് ആശുപത്രികളിലെ ഉദ്യോഗസ്ഥരുടെ സഹായവും തേടാവുന്നതാണ്. സര്‍ക്കാര് അംഗീകൃത നഴ്‌സിംഗ് യോഗ്യതയും രജിസ്‌ട്രേഷനുമില്ലാത്ത ജീവനക്കാര് വാക്‌സിന് നല്‍കാന് പാടില്ല. എങ്കിലും ഒരു കമ്മ്യൂണിറ്റി നഴ്‌സിന്റെ നേതൃത്വത്തില് വാക്‌സിനേഷന് പ്രവര്‍ത്തനങ്ങള് ആസൂത്രണം ചെയ്യാവുന്നതാണ്.\nഎല്ലാ വാക്‌സിനേഷന് ടീം അംഗങ്ങളും കോവിഡ് പ്രോട്ടോകോളും പി.പി.ഇ. സുരക്ഷാ മാര്‍ഗങ്ങളും പാലിക്കണം. വാക്‌സിന് നല്‍കിയ ശേഷം അര മണിക്കൂറോളം രോഗിയെ നിരീക്ഷിക്കേണ്ടതാണ്. വാക്‌സിനേഷന് സമയത്ത് ഏതെങ്കിലും തരത്തിലുള്ള അടിയന്തര സാഹചര്യമുണ്ടായാല് ഉപദേശത്തിനായി സര്‍ക്കാര്, സ്വകാര്യ ആശുപത്രിയിലെ ഡോക്ടര്‍മാരുടെ സേവനം ഉറപ്പാക്കണം. കൂടാതെ ഇ സഞ്ജീവനി സംവിധാനങ്ങളും ഉപയോഗപ്പെടുത്താം. വാക്‌സിനേഷനുള്ള മറ്റെല്ലാ പ്രോട്ടോക്കോളുകളും ശരിയായി പിന്തുടരേണ്ടതാണ്. ദിശ 1056, 104, 0471 2551056 എന്നീ നമ്ബരുകളിലും ബന്ധപ്പെടാവുന്നതാണ്.


• ജനസാന്ദ്രത 24,504 (1991[update])\n• 1,334/കിമീ2 (1,334/കിമീ2)\nCoordinates: 12°19′00″N 75°04′59″E / 12.3167°N 75.083°E / 12.3167; 75.083 കേരളത്തിലെ കാ‍സർഗോഡ് ജില്ലയിലെ ഒരു പട്ടണമാണ് ചെറുവത്തൂർ. കാസർഗോഡ് പട്ടണത്തിൽ നിന്നും ഏകദേശം 45 കിലോമീറ്റർ അകലെയായി ആണ് ചെറുവത്തൂർ സ്ഥിതിചെയ്യുന്നത്. വികസിച്ചുവരുന്ന ഒരു പട്ടണമാണ് ചെറുവത്തൂർ. പല ഉൾനാടൻ ഗ്രാമങ്ങളിൽ നിന്നും ഉള്ള ജനങ്ങൾക്ക് പുറം നാടുമായുള്ള ഏക വാഹന മാർഗ്ഗം ചെറുവത്തൂർ ബസ്സ്റ്റാന്റ് ആണ്. ഇവിടെ നിന്നും കാസർഗോഡ്, കണ്ണൂർ എന്നിവിടങ്ങളിലേക്കും, കയ്യൂർ, ചീമേനി, പടന്ന, മടക്കര, തുടങ്ങിയ ഗ്രാമങ്ങളിലേക്കും ബസ്സു ലഭിക്കും.\nചെറുവത്തൂർ സാമൂഹ്യ ആരോഗ്യ കേന്ദ്രം\nകുട്ടമത്ത് ഗവ.ഹൈയർ സെക്കൻ്ററി സ്കൂൾ, ചെറുവത്തൂർ\nഗവൺമെൻ്റ് വെൽഫെയർ യു.പി. സ്കൂൾ, ചെറുവത്തൂർ\nഗവൺമെൻ്റ് ഫിഷറീസ് വൊക്കേഷണൽ ഹയർസെക്കൻഡറി സ്‌കൂൾ, ചെറുവത്തൂർ\nCheruvathur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.\nകാസർഗോഡ് - സ്ഥലങ്ങൾ Archived 2006-07-18 at the Wayback Machine.\nകാസർഗോഡ് - വിനോദസഞ്ചാര സ്ഥലങ്ങൾ Archived 2007-09-28 at the Wayback Machine.\n↑ "ആർക്കൈവ് പകർപ്പ്". മൂലതാളിൽ നിന്നും 2016-03-04-ന് ആർക്കൈവ് ചെയ്തത്. ശേഖരിച്ചത് 2016-10-16.\n"https://ml.wikipedia.org/w/index.php?title=ചെറുവത്തൂർ&oldid=3679698" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 09:26, 17 ഒക്ടോബർ 2021.


മയക്കുമരുന്നിനെതിരായ യുദ്ധം സ്വന്തം നാട്ടില് നിന്ന് തുടങ്ങൂ, എന്നിട്ടാകാം; കങ്കണയോട് ഊര്‍മിള | Why not wage war against drugs in Himachal-Urmila Matondkar to Kangana Ranaut\nഊര്‍മിള മതോന്ദ്കര്| Photo:PTI\n'രാജ്യം മുഴുവന് മയക്കുമരുന്നിന്റെ ഭീഷണി അഭിമുഖീകരിക്കുന്നുണ്ട്. മയക്കുമരുന്നിന്റെ ഉറവിട കേന്ദ്രമാണ് ഹിമാചല് പ്രദേശ്. അക്കാര്യം കങ്കണയ്ക്ക് അറിയുമോ?, ആദ്യം സ്വന്തം സംസ്ഥാനത്ത് നിന്ന് ആരംഭിക്കണം' ഊര്‍മിള പറഞ്ഞു.\n'മുംബൈ എല്ലാവരുടേതുമാണെന്ന കാര്യത്തില് സംശയമില്ല. നഗരത്തെ സ്‌നേഹിക്കുക നഗരത്തിന് തിരികെ സ്‌നേഹം കൊടുക്കുകയും ചെയ്യുന്നവരുടേതാണ് അത്. മുംബൈ നഗരത്തിന്റെ മകളെന്ന നിലയില് അതിനെതിരെ അപകീര്‍ത്തിപരമായ പരാമര്‍ശം ഞാന് ഒരിക്കലും സഹിക്കില്ല. അത്തരം പരാമര്‍ശങ്ങള് നഗരത്തെ മാത്രമല്ല, സംസ്ഥാനത്തെ ജനങ്ങളെ ഒന്നടങ്കം അപമാനിക്കലാണ്' ഊര്‍മിള കൂട്ടിച്ചേര്‍ത്തു.\nകൊല്‍ക്കത്ത: ബംഗാളിലെ കിഴക്കന് മിഡ്‌നാപുരില് തൃണമൂല് കോണ്‍ഗ്രസ് ..\nഷഹീന്‍ബാഗ് ദാദിയെയെന്ന് തെറ്റായി ചിത്രീകരിച്ചതില് കങ്കണയ്‌ക്കെതിരെ കര്‍ഷക സ്ത്രീ പരാതി നല്‍കി


പുതുപ്രതീക്ഷകളോടെ പുതുവര്ഷത്തിലേക്ക് – SUNNIVOICE | FORTNIGHTLY\nHome / ലക്കങ്ങള് / 2015 / 2015 OCT 16 / പുതുപ്രതീക്ഷകളോടെ പുതുവര്ഷത്തിലേക്ക്\n‘നിങ്ങളുടെകാലത്തിൽനിങ്ങൾനല്ലത്പ്രവർത്തിക്കുക, അല്ലാഹുവിന്റെകാരുണ്യകടാക്ഷങ്ങൾക്ക്നിങ്ങൾഅർഹരായിത്തീരുക. തന്റെദാസൻമാരിൽനിന്നുംഅവനുദ്ദേശിക്കുന്നവർക്ക്എത്തിക്കുന്നചിലഅനുഗ്രഹങ്ങൾഅവനുണ്ട്. നിങ്ങളുടെന്യൂനതകൾക്കുമറയിടാനുംഭയാശങ്കകളിൽനിന്ന്നിർഭയത്വംനൽകാനുംനിങ്ങൾഅവനോട്പ്രാർത്ഥിക്കുക’ (ത്വബ്‌റാനി).\nലോകമുസ്‌ലിംകളെസംബന്ധിച്ചിടത്തോളംഒരുപുതുവർഷപ്പുലരിയുടെനിമിഷങ്ങൾഅടുത്തുകൊണ്ടിരിക്കുകയാണ്. പ്രപഞ്ചനാഥൻനൽകിയഅനുഗ്രഹങ്ങളനവധിനമ്മെകടാക്ഷിച്ചസന്തോഷവർഷം, നമ്മുടെഅഭിലാഷങ്ങൾക്കുപരിയായിനമുക്കനുഗുണമായതിന്അല്ലാഹുഅവസരമൊരുക്കിയകാലം. അനുഭവിക്കാനുംആസ്വദിക്കാനുമായിനാംനശിപ്പിച്ചതുംനിർമിച്ചതുംഭേദപ്പെടുത്തിയതുംഅനവധിയാണ്. എല്ലാംഅല്ലാഹുവിന്റെകാരുണ്യംമാത്രം. ഓർമയുടെആവനാഴിയിലേക്ക്ഒരുവർഷത്തെകൂടിനാംമാറ്റിനിർത്തുകയാണ്.\nസഞ്ചാരമോപരിവർത്തനമോആണ്കാലംനിർവഹിച്ചതുംഅടയാളപ്പെടുത്തിയതും. ഒരിക്കൽഒരിടത്തുകാലംനമ്മെഉപേക്ഷിച്ച്പ്രയാണംതുടരും. ഭൂതം, വർത്തമാനം, ഭാവിഎന്നീകാലത്രയങ്ങളിൽവർത്തമാനംമാത്രമാണ്നമുക്ക്കാണാനാവുന്നത്. ഇനിയുംനമുക്കായിവർത്തമാനനിമിഷങ്ങൾഅവശേഷിക്കുന്നുവോഎന്നത്നമുക്കജ്ഞാതമാണ്. ഈഹദീസിന്റെഅർത്ഥവുംപാഠവുംഅതാണ്.\nവിശ്വാസിക്ക്ഗുണത്തിനാണ്അവസരങ്ങൾ. സുഖ-ദുഃഖ, വൈരുധ്യങ്ങളിലുംനൻമകളുടെസാധ്യതകളാണ്നാഥൻവിശ്വാസികൾക്കായിഒരുക്കിയിരിക്കുന്നത്. ഓരോനിമിഷവുംവേഗതയേറിയതാണ്. നന്മയുടെസവിശേഷസാധ്യതയുംകൊണ്ടാണ്സമയംപിറകോട്ട്മാറ്റപ്പെടുന്നത്. മനുഷ്യനുമായിബന്ധപ്പെട്ടഏതൊന്നിനുംഇലാഹികാരുണ്യത്തിന്റെകടാക്ഷസൗഭാഗ്യങ്ങളുണ്ട്. കാലംഒരുമഹാത്ഭുതമെന്നപോലെവിപുലവുംവിശാലവുംപ്രസരശേഷികൂടിയമഹത്ത്വങ്ങളുടെനിധിയുമാണ്.\nകൃത്യമായിഅറിയുന്നതുംഅളവുംമൂല്യവുംഗണിച്ചെടുക്കാനാകാത്തതുമായസൗഭാഗ്യാവസരങ്ങൾകാലത്തിന്റെഏതൊരുബിന്ദുവിലുമുണ്ടെന്ന്ഉപരിഹദീസ്വിളംബരപ്പെടുത്തുന്നു. അവപാഴാക്കുന്നതുനഷ്ടമാണ്. വർത്തമാനത്തിലെഅവസരമഹത്ത്വങ്ങളെവാരിപ്പുണരാൻവിചാരനിശ്ചയമുണ്ടാകണം. തിരിച്ചുവരാത്തവിധംയാത്രയാകുന്നഓരോദിവസത്തിന്റെയുംമൂല്യത്തെക്കുറിച്ച്തികഞ്ഞഅവബോധംഉണ്ടായിരിക്കുകയുംവേണം.\nതാബിഈപ്രമുഖൻഹസനുൽബസ്വരി(റ) പറയുന്നു: ‘പിറവിയെടുക്കുന്നഓരോദിനവുംഇങ്ങനെവിളിച്ചുപറയും: മനുഷ്യരേ, ഞാനൊരുപുത്തൻദിനമാണ്, എന്നിലായിപ്രവർത്തിക്കുന്നതിനെല്ലാംഞാൻസാക്ഷിയായിരിക്കും. അതിനാൽഎന്നെഉപയോഗപ്പെടുത്തിവിജയിക്കുക. അസ്തമയത്തോടെഅന്ത്യനാൾവരെനിങ്ങൾക്കെന്നെകിട്ടില്ല ‘ (അസ്സുഹദ്).\nചരിത്രത്തിലേക്ക്പ്രവേശിക്കുന്നഓരോനിമിഷത്തോടുംനൻമയെചേർത്തുവെക്കാനാണ്കാലംനമ്മോടാവശ്യപ്പെടുന്നത്. ഒന്നിന്റെമഹത്ത്വവിളംബരംമറ്റൊന്നിനെക്കുറിച്ച്മോശമായിഗണിക്കുന്നതിന്നിമിത്തമാകാൻപാടില്ല. ജീവിതത്തിലെഓരോനിമിഷവുംസമീപനത്തിന്റെസ്വഭാവംപോലെമഹത്ത്വമുള്ളതായിത്തീരും.\nഅല്ലാഹുവിന്റെഅനുഗ്രഹകടാക്ഷത്തിന്പാത്രീഭൂതരാകുന്നതെങ്ങനെയെന്ന്മഹാന്മാർവിവരിച്ചിട്ടുണ്ട്. ശരീരത്തെയുംമനസ്സിനെയുംപാകപ്പെടുത്തലാണ്പ്രധാനം. അതിനനുസരിച്ചാണ്പിന്നീട്കർമങ്ങൾഉണ്ടായിത്തീരുന്നത്. ഇമാംഗസ്സാലി(റ) എഴുതുന്നു:\n‘അനുഗ്രഹവർഷത്തെപ്രാപിക്കാനായിതയ്യാറാവുകഎന്നത്, അവിശുദ്ധസ്വഭാവങ്ങളിൽനിന്നുണ്ടായിത്തീരുന്നമങ്ങലിൽനിന്നുംദുഷ്ടതകളിൽനിന്നുംഹൃദയത്തെശുദ്ധീകരിക്കുകയുംസംസ്‌കരിക്കുകയുംചെയ്യുകവഴിഉണ്ടായിത്തീരുന്നതാണ്.’ (ഇഹ്‌യാ)\nഇതിനോടൊപ്പംസുപ്രധാനമായരണ്ട്കാര്യങ്ങൾക്കായിപ്രാർത്ഥിക്കാനുംനബി(സ്വ) നിർദേശിക്കുന്നു. സ്വന്തംന്യൂനതകൾവെളിവാകാതിരിക്കുന്നതിനുംഭയാശങ്കകളിൽനിന്ന്നിർഭയത്വംലഭിക്കുന്നതിനുംവേണ്ടിയുള്ളപ്രാർത്ഥനയാണത്. സത്യവിശ്വാസിയെസംബന്ധിച്ചിടത്തോളംപ്രധാനപ്പെട്ടകാര്യങ്ങളാണിവ. കുറ്റങ്ങളുംകുറവുകളുംസംഭവിക്കാതിരിക്കേണ്ടതാവശ്യമാണെന്നപോലെ, സംഭവിച്ചത്പുറത്തായിഅവഹേളിതനാകുന്നഅവസ്ഥയുംഅസഹ്യമാണ്. വന്നുപോയതിന്റെഅനർത്ഥങ്ങളോസ്വാഭാവികമായഅപായങ്ങളോപിണയാതെസുരക്ഷിതമായസാഹചര്യംജീവിതസുസ്ഥിതിക്കനിവാര്യമത്രെ.\nജീവിതത്തിലെകുറവുകൾപരിഹരിക്കാൻപശ്ചാതാപത്തിലൂടെസാധിക്കും. സ്വജീവിതത്തെഅവലോകനത്തിന്വിധേയമാക്കുക. തിൻമകൾതിരുത്തുകയുംവീഴ്ചകൾപരിഹരിക്കുകയുംചെയ്യുക. നന്മകൾക്ക്സ്വീകാര്യതനിലനിർത്താനുംപുണ്യംനഷ്ടമാകാതിരിക്കാനുംജാഗ്രതപാലിക്കുക. ഭാവിജീവിതത്തിന്കൃത്യവുംആത്മീയസംബന്ധവുമായനേർരേഖഉറപ്പാക്കിമുന്നേറാൻപ്രതിജ്ഞാബദ്ധരാവുക. വർഷാവർഷമുള്ളകലണ്ടറുകളുടെമാറ്റംഅതാണ്നമ്മെഓർമിപ്പിക്കുന്നത്. പുതിയവർഷത്തെആത്മധന്യവുംസൽഗുണസമ്പന്നവുമാക്കിവിജയവർഷമാക്കാൻനാഥൻനമ്മെഅനുഗ്രഹിക്കട്ടെ.\n← Previous Story പൊസോട്ട് തങ്ങള് എന്ന പ്രബോധകന്\nNext Story → മുഹറം ഓര്‍മ്മകള് കാലഹരണപ്പെടരുത്


റിസര്‍വ് ബാങ്കിനോട് വീണ്ടും ലാഭവിഹിതം ആവശ്യപ്പെടാനൊരുങ്ങി കേന്ദ്രസര്‍ക്കാര് | Union government may ask dividend from Reserve bank of India\nറിസര്‍വ് ബാങ്കിനോട് വീണ്ടും ലാഭവിഹിതം ആവശ്യപ്പെടാനൊരുങ്ങി കേന്ദ്രസര്‍ക്കാര്\nനൊബേല് സമ്മാന ജേതാവ് അഭിജിത്ത് ബാനര്‍ജിയും കേന്ദ്ര സര്‍ക്കാറിന് മുന്നറിയിപ്പുമായി രംഗത്തെത്തി. ധനക്കമ്മി രൂക്ഷമായ സാഹചര്യത്തില് ചെലവ് വെട്ടിച്ചുരുക്കരുതെന്ന് അഭിജിത് ബാനര്‍ജി വ്യക്തമാക്കി.\nNew Delhi, First Published Jan 12, 2020, 4:04 PM IST\nദില്ലി: ധനക്കമ്മി കുറക്കുന്നതിനായി റിസര്‍വ് ബാങ്കിനോട് ലാഭവിഹിതം ചോദിക്കാനൊരുങ്ങി കേന്ദ്ര സര്‍ക്കാര്. പൊതുമേഖല സ്ഥാപനങ്ങളുടെ ഓഹരി വില്‍പന പ്രതീക്ഷിച്ച സമയത്തിനുള്ളില് വില്‍ക്കാനാകാത്തതും നികുതി വരുമാനം വര്‍ധിക്കാത്തതുമാണ് സര്‍ക്കാറിനെ വെട്ടിലാക്കിയത്. 35000-45000 കോടി രൂപയായിരിക്കും കേന്ദ്രം ആവശ്യപ്പെടുക. ഡിസംബര് വരെയുള്ള കണക്കനുസരിച്ച് ധനക്കമ്മി 115 ശതമാനമായി വര്‍ധിച്ചു. തുടര്‍ച്ചയായ മൂന്നാം തവണയാണ് റിസര്‍വ് ബാങ്കില്‍നിന്ന് കേന്ദ്ര സര്‍ക്കാര് ലാഭവിഹിതം ആവശ്യപ്പെടുന്നത്. ഇതുവരെ 1.76 ലക്ഷം കോടി റിസര്‍വ് ബാങ്ക് കേന്ദ്രസര്‍ക്കാറിന് നല്‍കി.\nമോദി സര്‍ക്കാര് അധികാരത്തിലേറിയ ശേഷമാണ് റിസര്‍വ് ബാങ്കില്‍നിന്ന് തുടര്‍ച്ചയായി കേന്ദ്ര സര്‍ക്കാര് ലാഭവിഹിതം ആവശ്യപ്പെട്ട് തുടങ്ങിയത്. കരുതല് ധനശേഖരത്തില് കുറവ് വരുമെന്ന കാരണത്താല് മുന് സര്‍ക്കാറുകള് റിസര്‍വ് ബാങ്കില് നിന്ന് ലാഭവിഹിതം ആവശ്യപ്പെട്ടിരുന്നില്ല. ഇത്തവണ റിസര്‍വ് ബാങ്ക് വിഹിതം നല്‍കുമോ എന്ന കാര്യത്തില് തീരുമാനമെടുത്തിട്ടില്ല. കഴിഞ്ഞ സാമ്പത്തിക വര്‍ഷം 1.23 ലക്ഷം കോടിയായിരുന്നു റിസര്‍വ് ബാങ്കിന്‍റെ ലാഭം. കറന്‍സി വ്യാപാരത്തിലൂടെയും സര്‍ക്കാര് കടപ്പത്രത്തിലൂടെയുമാണ് റിസര്‍വ് ബാങ്കിന് ലാഭമുണ്ടാകുക. ഇതില് നിശ്ചിത ശതമാനം കേന്ദ്ര സര്‍ക്കാര് വിഹിതമാണ്.\nപ്രത്യേക സാഹചര്യങ്ങളില് മാത്രമാണ് റിസര്‍വ് ബാങ്ക് ലാഭം കേന്ദ്ര സര്‍ക്കാര് ഉപയോഗിക്കാവൂ എന്ന് ഇത് സംബന്ധിച്ച പഠിക്കാന് നിയോഗിച്ച ബിമല് ജലാല് കമ്മീഷന് വ്യക്തമാക്കിയിരുന്നു. നൊബേല് സമ്മാന ജേതാവ് അഭിജിത്ത് ബാനര്‍ജിയും കേന്ദ്ര സര്‍ക്കാറിന് മുന്നറിയിപ്പുമായി രംഗത്തെത്തി. ധനക്കമ്മി രൂക്ഷമായ സാഹചര്യത്തില് ചെലവ് വെട്ടിച്ചുരുക്കരുതെന്ന് അഭിജിത് ബാനര്‍ജി വ്യക്തമാക്കി. വിദ്യാഭ്യാസ മേഖലക്കുള്ള വിഹിതം വെട്ടിക്കുറക്കരുതെന്നും അദ്ദേഹം പറഞ്ഞു.\nLast Updated Jan 12, 2020, 4:04 PM IST


വല്ലാർപാടം മേൽപ്പാലത്തിന്റെ അപ്രോച്ച് റോഡിലെ വിള്ളൽ; ജില്ലാ കലക്ടർ പരിശോധന നടത്തി\nKochi, First Published 26, Jun 2019, 3:00 PM IST\nപരിശോധന സംബന്ധിച്ച് ദേശീയ പാത അതോറിറ്റി നൽകുന്ന റിപ്പോർട്ടിന്റെ അടിസ്ഥാനത്തിലായിരിക്കും പാലം തുറക്കുന്ന കാര്യത്തിൽ തീരുമാനം എടുക്കുക എന്ന് കലക്ടർ എസ് സുഹാസ് പറഞ്ഞു.\nകൊച്ചി: അപ്രോച്ച് റോഡിൽ വിള്ളൽ കണ്ടെത്തിയ വല്ലാർപാടം–വൈപ്പിൻ മേൽപ്പാലത്തിൽ എറണാകുളം ജില്ലാ കലക്ടറുടെ നേതൃത്വത്തിൽ ഉദ്യോഗസ്ഥർ പരിശോധന നടത്തി. ബലക്ഷയം പരിഹരിക്കുന്നത് വരെ പാലം തുറക്കേണ്ടെന്നാണ് തീരുമാനം. പരിശോധന സംബന്ധിച്ച് ദേശീയ പാത അതോറിറ്റി നൽകുന്ന റിപ്പോർട്ടിന്റെ അടിസ്ഥാനത്തിലായിരിക്കും പാലം തുറക്കുന്ന കാര്യത്തിൽ തീരുമാനം എടുക്കുക എന്ന് കലക്ടർ എസ് സുഹാസ് പറഞ്ഞു. ബലക്ഷയമെന്ന് സംശയം ഉയർന്നതിനെ തുടർന്ന് പാലത്തിലൂടെയുള്ള ഗതാഗതം താൽക്കാലികമായി പൊലീസ് നിരോധിച്ചിരുന്നു.\nചൊവ്വാഴ്ച്ച വൈകിട്ടാണ് വല്ലാർപാടം കണ്ടെയ്നർ ടെർമിനലിന് മുന്നിലുള്ള മേൽപ്പാലത്തിന്റെ അപ്രോച്ച് റോഡിൽ വിള്ളൽ കണ്ടെത്തിയത്. വൈപ്പിൻ ഭാഗത്തേക്ക് പോകുമ്പോൾ പാലവും അപ്രോച്ച് റോഡും യോജിക്കുന്ന ഭാഗത്താണ് വിള്ളലുള്ളത്. ഈ ഭാഗത്ത് ടാറിംഗ് പൊളിഞ്ഞു നീങ്ങിയിട്ടുണ്ട്. പാലത്തിലൂടെ സർവീസ് നടത്തുന്ന ബസ്സിലെ ജീവനക്കാരാണ് സംഭവം പൊലീസിനെ അറിയിച്ചത്. തുടർന്ന് പൊലീസ് സ്ഥലത്തെത്തി പാലം അടച്ചിടുകയായിരുന്നു. വിള്ളൽ കണ്ടെത്തിയ പശ്ചാത്തലത്തിൽ പാലം നിർമ്മിച്ച കൊച്ചിൻ പോർട്ട് ട്രസ്റ്റിലെയും ദേശീയ പാത അതോറിട്ടിയിലെയും ഉദ്യോഗസ്ഥർ സംയുക്ത പരിശോധന നടത്തി. ബലക്ഷയം എത്രമാത്രം വലുതാണെന്ന് കണ്ടെത്താൻ കൂടുതൽ പരിശോധനകൾ വേണമെന്ന് കലക്ടർ അറിയിച്ചു.\nമുപ്പതു കോടി രൂപ ചെലവഴിച്ച് കൊച്ചിൻ പോർട്ട് ട്രസ്റ്റ് നിർമ്മിച്ച് പാലം 2017 ലാണ് ദേശീയപാത അതോറിട്ടിക്ക് കൈമാറിയത്. കൊൽക്കത്തയിലുള്ള ജിപിടി ജിയോ എന്ന കമ്പനിക്കായിരുന്നു കാരാർ. അഞ്ച് വർഷത്തിനുള്ളിൽ ബലക്ഷയം ഉണ്ടായാൽ സ്വന്തം നിലയിൽ പണികൾ നടത്തേണ്ടത് കരാർ എടുത്ത കമ്പനിയാണ്. വിള്ളൽ കണ്ടെത്തിയ പശ്ചാത്തലത്തിൽ കമ്പനി അധികൃതരും കൊച്ചിയിലെത്തിയിട്ടുണ്ട്.\nLast Updated 26, Jun 2019, 3:30 PM IST\nVallarpadam over bridge


എന്റെ കഷ്ടപ്പാടിന്റെ ഫലം തന്നെയാണ് അതെല്ലാം | Boolokam\nഎന്റെ കഷ്ടപ്പാടിന്റെ ഫലം തന്നെയാണ് അതെല്ലാം\nഒരു കറകളഞ്ഞ പോലീസ് ഇൻസ്പെക്ടറുടെ കുറിപ്പ്, ഇത് നിങ്ങൾ വായിക്കണം\ninspiring story Sports\nഈ ഫോട്ടോ കാണുമ്പോ സ്വയം സന്തോഷവും അഭിമാനവും തോന്നാറുണ്ട്\nസാധാരണ വീട്ടമ്മയിൽ നിന്നും ബിസിനസ് കാരി,മിസിസ് കേരള സെക്കന്റ് റണ്ണർ\nJinajaimon Thakku എഴുതുന്നു\nസാധാരണ വീട്ടമ്മയിൽ നിന്നും ബിസിനസ് കാരി,മിസിസ് കേരള സെക്കന്റ് റണ്ണർ അപ്പ്. എന്റെ കഷ്ടപ്പാടിന്റെ ഫലം തന്നെയാണ് അതെല്ലാം ….ചിലപ്പോൾ തോന്നിയിട്ടുണ്ട് എന്റെ ഇപ്പോഴത്തെ ജീവിതം ഞാൻ പൊരുതി നേടിയതാണെന്ന്…\nയാത്രയും മോഡലിംഗും എന്റെ ഇഷ്ടങ്ങൾ ആയിരുന്നു… പക്ഷെ നിറത്തിന്റെയും സൗന്ദര്യത്തിന്റെയും പേരിൽ നടന്ന താരതമ്യവും, കുറ്റപ്പെടുത്തലുകളും കാരണം ചെറുപ്പത്തിൽ ആ ഇഷ്ടങ്ങൾ പുറത്തുപറയാൻ തന്നെ പേടിയായിരുന്നു….\nസ്പോർട്സിലും, പഠിത്തത്തിലും ഞാൻ ആക്ടീവ് ആയിരുന്നു…. കസിൻസിൽ ഏറ്റവും നിറം കുറവ് ഞാനായിരുന്നു. ഇപ്പോഴും നിറം ഏതാണ്ട് വലിയ സംഭവമാണ് പലരുടേയും ധാരണ… നമ്മുടെ സമൂഹത്തിൽ അതിന് വലിയ മാറ്റമൊന്നും വന്നിട്ടില്ല .. കറുപ്പ് വെളുപ്പ് താരതമ്യങ്ങൾ ഇപ്പോഴുമുണ്ട്… കുട്ടികളുടെ മനസ്സിൽ അത് ഉണ്ടാക്കുന്ന ആഘാതങ്ങൾ അത്ര വലുതാണ്…. ചെറുപ്പത്തിൽ എന്റെ മനസ്സിലും അതുണ്ടാക്കിയ മുറിവ് വലുതാണ്….\nഎന്റെ ലൈഫിൽ വലിയ മാറ്റങ്ങൾ വന്നത് വിവാഹശേഷമാണ്… ഒരുപക്ഷേ എന്റെ ജീവിതത്തിലെ രണ്ടാം അധ്യായം എന്ന് പറയാം… എന്നെ എന്റെ കോംപ്ലക്സിൽ നിന്ന് പുറത്തെടുത്തത് എന്റെ ഭർത്താവായ ജെയ്മോൻ അന്തിക്കാട് ആണ്… അദ്ദേഹത്തിന്റെ പ്രോത്സാഹനമാണ് എന്നെ മാറ്റിമറിച്ചത്… കലാരംഗത്ത് പ്രവർത്തിക്കുന്ന ആളായതു കൂടി കൊണ്ടാകാം അദ്ദേഹത്തിന് എന്റെ ഇഷ്ടങ്ങളെ എളുപ്പത്തിൽ മനസിലായതും അതിനു കൂട്ടു നിന്നതെന്നും പലപ്പോഴും തോന്നിയിട്ടുണ്ട് ..\nപിന്നീട് ചെറുപ്പത്തിൽ മനസ്സിൽ സൂക്ഷിച്ച ഇഷ്ടങ്ങളെല്ലാം പൊടിതട്ടിയെടുത്തു… യാത്രകളെ പ്രണയിച്ച ഞാൻ ഇന്നിപ്പോൾ ലോകത്തിന്റെ വിവിധ ഭാഗത്തേക്ക് ആളുകൾക്ക് യാത്ര പോകാനുഉള്ള ടൂർ പാക്കേജ് നടത്തുകയാണ്.. പിന്നീട് മാറ്റിവെച്ച ഇഷ്ടം മോഡലിംഗ് ആയിരുന്നു.. ഈ പ്രായത്തിൽ അത് നടക്കുമോ എന്ന ചിന്തയായിരുന്നു….. സത്യത്തിൽ അങ്ങനെയുള്ള ചിന്തകളെ ആണ് ആദ്യം മറികടക്കേണ്ടത്..ഇഷ്ടങ്ങൾക്ക് പരിധികളില്ല…\nഞാൻ കല്യാണം കഴിഞ്ഞ് രണ്ടു കുട്ടികളുടെ അമ്മയാണ്… ഒരു സാധാരണ വീട്ടമ്മയായി ഇരിക്കുമ്പോഴാണ് ഈ ആഗ്രഹങ്ങളെല്ലാം വീണ്ടും മനസ്സിൽ മുളപൊട്ടുന്നത്… എനിക്കെന്താ ഒരു മോഡൽ ആയാൽ.. നമ്മുടെ മമ്മൂക്ക വരെ പ്രായത്തെ പിടിച്ചു കെട്ടിയിട്ടുള്ള ആളാണ്.. ശ്രമിക്കുക തന്നെ… പിന്നീട് അതിനു വേണ്ടിയുള്ള ഹാർഡ് വർക്ക് ആയിരുന്നു..നമുക്ക് എല്ലാത്തിനും സമയമുണ്ട്, നമ്മൾ അതു കണ്ടെത്തണം എന്ന് മാത്രം…മിക്കവാറും സ്ത്രീകൾക്കും സമയമില്ല എന്ന പറച്ചിൽ ഞാൻ കേട്ടിട്ടുണ്ട്… സമയം എല്ലാവർക്കും ഒരു പോലെയാണ്.. നമ്മൾ അതിനെ എങ്ങനെ മാനേജ് ചെയ്യുന്നു എന്നത് പോലെ ഇരിക്കും കാര്യങ്ങൾ…4 മണിക്ക് എഴുന്നേറ്റ് എല്ലാ പണികളും കഴിച്ച് ആറുമണിക്ക് ജിമ്മിൽ പോകും… വന്നിട്ട് ഭർത്താവിന്റെയും മക്കളുടെയും കാര്യങ്ങൾ, ജോലി, അങ്ങനെ എന്റേതായ എല്ലാ കാര്യങ്ങൾക്കും ഞാൻ സമയം കണ്ടെത്തി…\nഅമിതഭാരമുള്ള എന്റെ ശരീരത്തെ ആദ്യം വരുതിയിലക്കി എടുത്തു… എനിക്കുവേണ്ടി രണ്ടു മണിക്കൂർ എന്നും മാറ്റിവയ്ക്കും… പയ്യെപ്പയ്യെ എന്റെ ഇഷ്ടങ്ങളിലേക്കുള്ള വഴിയേ ഞാൻ എത്തി..നമ്മൾ ഒരുപാട് ആഗ്രഹിച്ചാൽ ലോകം തന്നെ അതു സാധിക്കാൻ കൂടെ നിൽക്കുമെന്നു കേട്ടിട്ടുണ്ട്… സത്യമാണത്….പിന്നെ നമ്മുടെ കഠിനാധ്വാനവും.\nRelated Topics:Jinajaimon Thakku


യഷ് ചോപ്ര - വിക്കിപീഡിയ\n(യാഷ് ചോപ്ര എന്ന താളിൽ നിന്നും തിരിച്ചുവിട്ടതു പ്രകാരം)\n(1932-09-27)27 സെപ്റ്റംബർ 1932 Lahore, British India (now Pakistan)\n21 ഒക്ടോബർ 2012(2012-10-21) (പ്രായം 80) Mumbai\nDirector, Filmmaker, Script writer, Producer\nPamela Chopra (1970 - 2012 (his death)\nB.R. Chopra (Brother)\nDharam Chopra (Brother)\nപ്രമാണം:Yash Chopra Signature.jpg\nഹിന്ദി സിനിമാ സംവിധായകനും നിർമ്മാതാവുമായിരുന്നു യഷ് ചോപ്ര(27 സെപ്റ്റംബർ 1932 - 21 ഒക്ടോബർ 2012). 22 ചിത്രങ്ങൾ സംവിധാനം ചെയ്യുകയും അമ്പതോളം സിനിമകൾ നിർമ്മിക്കുകയും ചെയ്തിട്ടുണ്ട്. ദാദാസാഹിബ് ഫാൽകെ പുരസ്കാരം, പത്മഭൂഷൺ എന്നിവയ്ക്കർഹനായി.\n2.2 സഹ സംവിധായകൻ\n1932 സെപ്തംബർ 27 ന് ലാഹോറിലാണ് യഷ് ചോപ്ര ജനിച്ചത്.വിഭജനത്തോടെ ഇന്ത്യയിലെത്തി. എഞ്ചിനീയറിങിൽ ബിരുദമെടുത്ത ശേഷമാണ് സിനിമാരംഗത്ത് എത്തുന്നത്. തുടർന്ന് മുംബൈയിൽ താമസമാക്കി. സഹോദരൻ ബി ആർ ചോപ്രയുടെ സഹായിയായാണ് യഷ് സിനിമയുടെ ലോകത്തേക്ക് പ്രവേശിക്കുന്നത്. 1959ൽ ബി ആർ ചോപ്ര നിർമിച്ച "ധൂൽ കാ ഫൂൽ" എന്ന ചിത്രത്തിലൂടെ സ്വതന്ത്രസംവിധായകനായി. മറ്റൊരു സഹോദരനായ ധരം ചോപ്രയായിരുന്നു ക്യാമറ. പിന്നീട് സഹോദരൻമാർ "വക്ത്", "ഇറ്റ്ഫാക"് എന്നീ സിനിമകളിലും സഹകരിച്ചു. 1973ൽ ബി ആർ ചോപ്രയുമായി വേർപിരിഞ്ഞ യഷ് പുതിയ നിർമ്മാണക്കമ്പനി സ്ഥാപിച്ചു. യഷ്രാജ് ഫിലിംസിന്റെ ബാനറിലാണ് പിന്നീട് അദ്ദേഹത്തിന്റെ ചിത്രങ്ങൾ പുറത്തിറങ്ങിയത്.\nമൂന്ന് ചിത്രങ്ങൾക്ക് സഹസംവിധായകനായി 1955 കാലഘട്ടത്തിൽ പ്രവർത്തിച്ച അദ്ദേഹം പിന്നീട് സ്വതന്ത്രസംവിധായകനാവുകയായിരുന്നു. 1973 ൽ പുറത്തുവന്ന ദാഗ് എന്ന സിനിമയിലൂടെ നിർമ്മാതാവായി മാറിയ അദ്ദേഹത്തിന്റെ യഷ് രാജ് ഫിലിംസ് ഹിന്ദി സിനിമയിലെ ഏറ്റവും പ്രശസ്തമായ ബാനറാണ്. ഗാനസമ്പന്നമായ ചിത്രങ്ങളായിരുന്നു അവയിൽ ഏറെയും. ദിൽവാലേ ദുൽഹനിയാ ലേജായേംഗേ, ധൂം, ഫനാ, ചക് ദേ ഇന്ത്യ, എന്നിങ്ങനെ നിരവധി ഹിറ്റുകൾക്ക് യഷ് ചോപ്ര നിർമ്മാതാവായി. തൃശൂൽ, ദീവാർ, കബി കബി, വീർസാറ, ലംഹേ, ചാന്ദ്‌നി, പരമ്പര, ദർ, ദിൽ ദോ പാഗൽ ഹെ, തുടങ്ങി മിക്കവാറും ചിത്രങ്ങൾ ശ്രദ്ധേയമായവയാണ്. എന്നാൽ അതിനേക്കാൾ മികച്ച വിജയം നേടിയ ചിത്രങ്ങളായിരുന്നു യഷ് ചോപ്ര നിർമ്മിച്ചവ. ഹിന്ദി സിനിമയിലെ പഴയകാല സൂപ്പർതാരങ്ങളെ വെച്ച് കുടുംബചിത്രങ്ങളൊരുക്കിയ അദ്ദേഹം ഷാരൂഖ്, സൽമാൻ, അഭിഷേക്, അക്ഷയ്കുമാർ, സെയ്ഫ്, അജയ് ദേവ്ഗൺ, അമീർഖാൻ തുടങ്ങിയ 90-കൾക്ക് ശേഷമുള്ള താരനിരയ്ക്ക് നിരവധി സൂപ്പർഹിറ്റുകൾ സമ്മാനിച്ച നിർമ്മാതാവ് കൂടിയാണ്.\nചലച്ചിത്രനിർമ്മാതാക്കളുടെ ദേശീയ സംഘടനയായ ഫിലിം പ്രൊഡ്യൂസേഴ്‌സ് ഗിൽഡിന്റെ ചെയർമാനായി ഏറെക്കാലം പ്രവർത്തിച്ചു. നിലവിൽ കേന്ദ്ര വാർത്താവിതരണ മന്ത്രാലയത്തിന്റെ ഉപദേശക സമിതിയിൽ അംഗമാണ്. 1959 ൽ പുറത്തുവന്ന ധൂൽ കാ ഫൂൽ ആണ് ആദ്യചിത്രം.2012 ൽ പുറത്തിറങ്ങിയ ജബ് ടാക് ഹേ ജാൻ ആണ് അവസാനചിത്രം.\nപ്രധാന ലേഖനം: Yash Raj Films\nദിൽവാലെ ദുൽഹനിയ ലെ ജായേംഗെ(1995)\nഹമ്കോ ഇഷ്ക് നാ മാരാ(Telefilm) (1997)\nദിൽ തോ പാഹൽ ഹെ(1997)\nമുത്സ്സേ ദോസ്തി കരേംഗേ(2002)\nമേരേ യാർ കീ ശാദി ഹെ (2002)\nബണ്ടി ഓർ ബവ്ലി(2005)\nനീൽ ൻ നിക്കി(2005)\nതാ രാ രം പം (2007)\nജും ഭർബര ജും ബർബര(2007)\nചക് ദേ ഇന്ത്യ(2007)\nലഗാ ചുനാരി മേം ദാഗ്(2007)\nതോഡാ പ്യാർ തോഡാ മാജിക് (2008)\nബച്ച്നാ യെ ഹസീനോ(2008)\nറബ് ദേ ബനാനേ ജോഡി (2008)\nദിൽ ബോലെ ഹഡിപ്പാ(2009)\n'റോക്കറ്റ് സിങ്:സേൽസ്മാൻ ഓഫ് ദ ഇയർ(2009)\n'പ്യാർ ഇംപോസിബിൾ (2010)\nബന്ത് ബാജാ ഭാരത്(2010)\nമുത്സ്സേ ഫ്രണ്ട്ഷിപ്പ് കരോഗെ(2011)\nമേരേ ബ്രദർ കി ദുൽഹാൻ (2011)\nലേഡി Vs റിക്കി ബാൽ (2011)\nഏക് ദാ ടൈഗർ (2012)\nഏക് ഹി രാസ്താEk Hi Rasta (1956)\nനയാ ദൗർNaya Daur (1957)\nധൂൽ കാ ഫൂൽDhool Ka Phool (1959)\nആദ്മി ഓർ ഇൻസാൻ Aadmi Aur Insaan (1969)\nദിൽ തോ പാഗൽ ഹെ (1997)\nജബ് തക്ക് ഹേ ജാൻ(2012)\nദാദാ സാഹബ് ഫാൽക്കെ പുരസ്കാരം (2001)\nജനപ്രിയ സിനിമാസംവിധായകനുള്ള ദേശീയപുരസ്‌കാരം (രണ്ടുതവണ)\nഫിലിംഫെയർ അവാർഡ് (പത്തിലധികം തവണ)\nസ്വിറ്റ്സർലാൻഡ് സർക്കാറിന്റെ ഉർസുല ആന്ദ്രേസ് അവാർഡ്\nഫ്രഞ്ച് സർക്കാറിന്റെ ലീജിയൻ ഓഫ് ഓണർ\n2009ൽ ഏഷ്യൻ ഫിലിം മേക്കർ ഓഫ് ഇയർ അവാർഡ്\n↑ "ആർക്കൈവ് പകർപ്പ്". മൂലതാളിൽ നിന്നും 2012-10-22-ന് ആർക്കൈവ് ചെയ്തത്. ശേഖരിച്ചത് 2012-10-21.\nഇന്റർനെറ്റ് മൂവി ഡാറ്റാബേസിൽ നിന്ന് യഷ് ചോപ്ര\n"https://ml.wikipedia.org/w/index.php?title=യഷ്_ചോപ്ര&oldid=3642271" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 12:19, 17 ഓഗസ്റ്റ് 2021.